P6_TA(2007)0587
Dočasné opatrenia týkajúce sa sadzieb DPH *
A6-0469/2007
Legislatívne uznesenie Európskeho parlamentu z 11. decembra 2007 o návrhu smernice Rady, ktorou sa mení a dopĺňa smernica 2006/112/ES, pokiaľ ide o určité dočasné opatrenia týkajúce sa sadzieb dane z pridanej hodnoty ( KOM(2007)0381 – C6-0253/2007 –2007/0136 (CNS))
(Konzultačný postup)
Európsky parlament
, –
so zreteľom na návrh Komisie pre Radu (KOM (2007)0381),
–
so zreteľom na článok 93 Zmluvy o ES, v súlade s ktorým Rada konzultovala s Európskym parlamentom ( C6-0253/2007 ),
–
so zreteľom na oznámenie Komisie Rade a Európskemu parlamentu o iných sadzbách DPH ako sú štandardné sadzby DPH ( KOM(2007)0380 ),
–
so zreteľom na článok 51 rokovacieho poriadku,
–
so zreteľom na správu Výboru pre hospodárske a menové veci ( A6-0469/2007 ),
1.
schvaľuje zmenený a doplnený návrh Komisie;
2.
vyzýva Komisiu, aby zodpovedajúco zmenila svoj návrh v súlade s článkom 250 ods. 2 Zmluvy o ES;
3.
vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
4.
žiada Radu o opätovnú konzultáciu, ak má v úmysle podstatne zmeniť návrh Komisie;
5.
poveruje svojho predsedu, aby túto pozíciu postúpil Rade a Komisii.
Text predložený Komisiou Pozmeňujúce a doplňujúce návrhy Európskeho parlamentu Pozmeňujúci a doplňujúci návrh 1 ODÔVODNENIE 1 (1)
V smernici Rady 2006/112/ES z 28. novembra 2006 o spoločnom systéme dane z pridanej hodnoty sú stanovené určité výnimky v oblasti sadzieb DPH.
Niektoré z týchto výnimiek uplynú k presne stanovenému dátumu, zatiaľ čo iné budú trvať až do zavedenia konečnej úpravy.
(1)
V smernici Rady 2006/112/ES z 28. novembra 2006 o spoločnom systéme dane z pridanej hodnoty sú stanovené určité výnimky v oblasti sadzieb DPH.
Niektoré z týchto výnimiek uplynú k presne stanovenému dátumu, zatiaľ čo iné budú trvať až do zavedenia konečnej úpravy
pre transakcie v rámci Spoločenstva
.
Pozmeňujúci a doplňujúci návrh 2 ODÔVODNENIE 1 A (nové)
(1a)
Spoločenstvo by v súlade so zásadou subsidiarity nemalo zasahovať do právomocí členských štátov v oblasti nepriameho zdaňovania viac, ako je nevyhnutné na zabezpečenie riadneho fungovania vnútorného trhu, pokiaľ ide o stanovovanie sadzieb DPH.
Predovšetkým miestne poskytované služby, ak nezahŕňajú cezhraničné činnosti, nemajú v podstate žiadny vplyv na fungovanie vnútorného trhu.
Pozmeňujúci a doplňujúci návrh 3 ODÔVODNENIE 2 (2)
Aby sa zabezpečila
väčšia
rovnosť v zaobchádzaní medzi členskými štátmi, výnimky, ktoré nie sú v rozpore s bezproblémovým fungovaním vnútorného trhu a s inými politikami Spoločenstva, by sa mali predĺžiť do konca roka 2010, čo je termín uplynutia minimálnej štandardnej sadzby 15% a experimentu s uplatňovaním zníženej sadzby na služby s vysokým podielom ľudskej práce.
Naopak,
niektoré výnimky
by sa
nemali predĺžiť.
(2)
Aby sa zabezpečila rovnosť v zaobchádzaní medzi členskými štátmi, výnimky, ktoré nie sú v rozpore s bezproblémovým fungovaním vnútorného trhu a s inými politikami Spoločenstva, by sa mali predĺžiť do konca roka 2010, čo je termín uplynutia minimálnej štandardnej sadzby 15% a experimentu s uplatňovaním zníženej sadzby na služby s vysokým podielom ľudskej práce.
Z osobitných dôvodov
by sa
niektoré výnimky nemali predĺžiť.
Pozmeňujúci a doplňujúci návrh 4 ODÔVODNENIE 2 A (nové)
(2a)
Obdobie do 31. decembra 2010 by malo byť dostatočne dlhé na to, aby Rada mohla dospieť k záveru v súvislosti s upustením od zámeru zaviesť konečný systém pre zdaňovanie transakcií v rámci Spoločenstva založený na zásade zdaňovania v krajine pôvodu a na prístupe k aproximácii sadzieb DPH.
Pozmeňujúci a doplňujúci návrh 5 ODÔVODNENIE 2 B (nové)
(2b)
Obdobie do 31. decembra 2010 by tiež malo byť dostatočne dlhé na to, aby Rada mohla dospieť k záveru o konečnej štruktúre sadzieb DPH, ktorá by mala umožniť členským štátom uplatňovať rôzne sadzby DPH za predpokladu, že sa zabezpečí riadne fungovanie vnútorného trhu a ďalších politík Spoločenstva.
Počas tohto obdobia by sa v rozumnej miere mali uplatňovať súčasné pravidlá, pričom sa patrične zohľadnia hraničné prípady, aby sa vopred neznemožnilo členským štátom sledovanie legitímnych politických cieľov predtým alebo potom, ako Rada rozhodne o konečnej štruktúre dane z pridanej hodnoty.
Pozmeňujúci a doplňujúci návrh 6 ODÔVODNENIE 2 C (nové)
(2c)
Členské štáty by v súlade so zásadou subsidiarity a potom, čo Rada rozhodne o konečnom systéme pre zdaňovanie transakcií v rámci Spoločenstva, mali mať z jasne vymedzených sociálnych, ekonomických a environmentálnych dôvodov a v záujme konečného spotrebiteľa možnosť uplatňovať znížené sadzby alebo za výnimočných okolností podľa možnosti i nulové sadzby na základný tovar a základné služby, ako napríklad potraviny a lieky.
Pozmeňujúci a doplňujúci návrh 7 ODÔVODNENIE 2 D (nové)
(2d)
Členské štáty by v súlade so zásadou subsidiarity a potom, čo Rada rozhodne o konečnom systéme pre zdaňovanie transakcií v rámci Spoločenstva, mali mať možnosť uplatňovať znížené sadzby alebo za výnimočných okolností podľa možnosti i nulové sadzby na miestne poskytované služby vrátane služieb a tovarov spojených so vzdelávaním, sociálnou starostlivosťou, sociálnym zabezpečením a kultúrou.
Pozmeňujúci a doplňujúci návrh 8 ODÔVODNENIE 2 E (nové)
(2e)
Budúci systém zdaňovania transakcií v rámci Spoločenstva by mal byť transparentný a založený na administratívnej jednoduchosti.
Pozmeňujúci a doplňujúci návrh 9 ODÔVODNENIE 6 (6)
Výnimky udelené Maďarsku a Slovensku by sa nemali predĺžiť, pretože tieto členské štáty neuplatňovali alebo už viac neuplatňujú zníženú sadzbu.
(6)
Treba zdôrazniť, že členským štátom, ktoré neuplatnili alebo už neuplatňujú dočasné výnimky z DPH, ktorých platnosť skončila v roku 2007, by sa malo umožniť využiť tieto dočasné výnimky do 31. decembra 2010.
