A6-0390/2008
13.10.2008
*
SPRÁVA
o návrhu nariadenia Rady, ktorým sa mení a dopĺňa nariadenie (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV)
(KOM(2008)0306 – C6‑0242/2008 – 2008/0105(CNS))
Výbor pre poľnohospodárstvo a rozvoj vidieka
Spravodajca:
Luis Manuel Capoulas Santos
PE 407.829v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto častí textu sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
STANOVISKO Výboru pre regionálny rozvoj .....................................................21
POSTUP...................................................................................................................................27
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Rady, ktorým sa mení a dopĺňa nariadenie (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV)
( KOM(2008)0306 – C6‑0242/2008 – 2008/0105(CNS) )
(Konzultačný postup)
Európsky parlament ,
– so zreteľom na návrh Komisie pre Radu ( KOM(2008)0306 ),
– so zreteľom na články 36 a 37 Zmluvy o ES, v súlade s ktorými Rada konzultovala s Európskym parlamentom ( C6‑0242/2008 ),
– so zreteľom na článok 51 rokovacieho poriadku,
– so zreteľom na správu Výboru pre poľnohospodárstvo a rozvoj vidieka a stanoviská Výboru pre životné prostredie, verejné zdravie a bezpečnosť potravín a Výboru pre regionálny rozvoj ( A6‑0390/2008 ),
1. schvaľuje zmenený a doplnený návrh Komisie;
2. vyzýva Komisiu, aby zodpovedajúco zmenila svoj návrh v súlade s článkom 250 ods. 2 Zmluvy o ES;
3. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
4. žiada Radu o opätovnú konzultáciu, ak má v úmysle podstatne zmeniť návrh Komisie;
5. poveruje svojho predsedu, aby túto pozíciu postúpil Rade a Komisii.
Pozmeňujúci a doplňujúci návrh
1
Návrh nariadenia – pozmeňujúci akt
Odôvodnenie 1
Text predložený Komisiou
Pozmeňujúci a doplňujúci návrh
(1) V súvislosti s posúdením realizácie reformy SPP z roku 2003 Komisia označila zmenu klímy, obnoviteľné druhy energie, hospodárenie s vodou a biodiverzitu za rozhodujúce nové problémy pre európske poľnohospodárstvo.
(1) V súvislosti s posúdením realizácie reformy SPP z roku 2003 Komisia označila zmenu klímy, obnoviteľné druhy energie, hospodárenie s vodou , biodiverzitu a zrušenie kvót na mlieko za rozhodujúce nové problémy pre európske poľnohospodárstvo.
Odôvodnenie
Je potrebné zaviesť piatu prioritu, a to prioritu zrušenia kvót na mlieko.
Ako sprievodné opatrenia k zrušeniu kvót na mlieko sú vhodné predovšetkým opatrenia na zvyšovanie konkurencieschopnosti (najmä podpora investícií do poľnohospodárstva), na podporu alternatívnych príjmov (diverzifikácia) a na zachovanie krajinného rázu aj v znevýhodnených oblastiach (napr. vyrovnávacie prídavky alebo prémie na pastviny).
Pozmeňujúci a doplňujúci návrh
2
Návrh nariadenia – pozmeňujúci akt
Odôvodnenie 5
Text predložený Komisiou
Pozmeňujúci a doplňujúci návrh
(5) Je dôležité, aby sa činnosti súvisiace s týmito prioritami ďalej posilňovali v programoch rozvoja vidieka schválených v súlade s nariadením Rady (ES) č. 1698/2005.
(5) Ak prebiehajúce programy rozvoja vidieka neobsahujú dostatočné a vhodné opatrenia uvedené v prílohe II , je dôležité, aby sa činnosti súvisiace s týmito prioritami ďalej posilňovali v programoch rozvoja vidieka schválených v súlade s nariadením Rady (ES) č. 1698/2005.
Odôvodnenie
Malo by sa uznať, že programy rozvoja vidieka v niektorých členských štátoch čiastočne alebo dostatočne zohľadnili existujúce výzvy, ktoré vymedzila Komisia.
V takomto prípade by sa od týchto členských štátov nemalo žiadať, aby pozmenili a doplnili svoje programy rozvoja vidieka.
To by mohlo mať škodlivý vplyv na záväzky prijaté poľnohospodármi a poskytovateľmi služieb v rámci existujúcich systémov.
Pozmeňujúci a doplňujúci návrh
3
Návrh nariadenia – pozmeňujúci akt
Odôvodnenie 5a (nové)
Text predložený Komisiou
Pozmeňujúci a doplňujúci návrh
(5a) Prieskum o názoroch s názvom Postoje európskych občanov k dobrým životným podmienkam zvierat, ktorý uskutočnil Eurobarometer v roku 2007, ukázal, že veľká väčšina občanov Únie (72 %) sa domnieva, že chovatelia by mali získať platby v prípade, že majú zvýšené náklady, ktoré môžu vyplývať z prísnejších noriem v oblasti dobrých životných podmienok zvierat.
Podľa Protokolu o ochrane a dobrých životných podmienkach zvierat pripojeného k Zmluve o založení Európskeho spoločenstva Amsterdamskou zmluvou sa určuje, že Spoločenstvo a členské štáty sú pri tvorbe a zavádzaní politík v oblasti poľnohospodárstva a prepravy povinné dbať na požiadavky týkajúce sa dobrých životných podmienok zvierat.
Pozmeňujúci a doplňujúci návrh
4
Návrh nariadenia – pozmeňujúci akt
Odôvodnenie 6
Text predložený Komisiou
Pozmeňujúci a doplňujúci návrh
(6) Vzhľadom na dôležitosť týchto priorít Spoločenstva by sa členským štátom mala ustanoviť povinnosť zabezpečiť v programoch rozvoja vidieka činnosti spojené s novými úlohami.
(6) Vzhľadom na dôležitosť týchto priorít Spoločenstva by sa členským štátom mala ustanoviť povinnosť začleniť do programov rozvoja vidieka väčšiu časť činností spojených s novými úlohami , ale iba v prípade, ak členské štáty nevenovali dostatočnú pozornosť týmto prioritám Spoločenstva.
Odôvodnenie
Flexibilita sa musí udeliť tým členským štátom, ktoré už v určitom rozsahu investujú do priorít Spoločenstva.
Pozmeňujúci a doplňujúci návrh
5
Návrh nariadenia – pozmeňujúci akt
Odôvodnenie 7
Text predložený Komisiou
Pozmeňujúci a doplňujúci návrh
(7) V článku 10 nariadenia (ES) č. 1698/2005 sa ustanovuje, že na účel zohľadnenia predovšetkým hlavných zmien v prioritách Spoločenstva sa môžu strategické usmernenia Spoločenstva pre rozvoj vidieka (programové obdobie plánovania 2007 až 2013) prijaté nariadením Rady 2006/144/ES prehodnotiť.
Preto by sa členským štátom mala ustanoviť všeobecná povinnosť prehodnotiť národné strategické plány na základe prehodnotenia strategických usmernení Spoločenstva, aby sa zabezpečil kontext pre úpravu programov.
(7) V článku 10 nariadenia (ES) č. 1698/2005 sa ustanovuje, že na účel zohľadnenia predovšetkým hlavných zmien v prioritách Spoločenstva sa môžu strategické usmernenia Spoločenstva pre rozvoj vidieka (programové obdobie plánovania 2007 až 2013) prijaté nariadením Rady 2006/144/ES prehodnotiť.
Preto je potrebné vyzvať členské štáty, ktoré ešte neprijali príslušné opatrenia, aby prehodnotili národné strategické plány na základe prehodnotenia strategických usmernení Spoločenstva, aby sa zabezpečil kontext pre úpravu programov.
Odôvodnenie
Malo by sa uznať, že programy rozvoja vidieka v niektorých členských štátoch čiastočne alebo dostatočne zohľadnili existujúce výzvy, ktoré vymedzila Komisia.
V takomto prípade by sa od týchto členských štátov nemalo žiadať, aby pozmenili a doplnili svoje programy rozvoja vidieka.
To by mohlo mať škodlivý vplyv na záväzky prijaté poľnohospodármi a poskytovateľmi služieb v rámci existujúcich systémov.
Pozmeňujúci a doplňujúci návrh
6
Návrh nariadenia – pozmeňujúci akt
Odôvodnenie 9
Text predložený Komisiou
Pozmeňujúci a doplňujúci návrh
(9) Vzhľadom na nové povinnosti by sa mali prispôsobiť požiadavky na náplň programov rozvoja vidieka.
Mal by sa zostaviť nevyčerpávajúci zoznam druhov činností s cieľom pomôcť členským štátom identifikovať relevantné činnosti súvisiace s novými úlohami v súvislosti s právnym rámcom pre rozvoj vidieka.
(9) Vzhľadom na nové povinnosti je v prípade potreby vhodné prispôsobiť požiadavky na náplň programov rozvoja vidieka.
Mal by sa zostaviť nevyčerpávajúci zoznam druhov činností s cieľom pomôcť členským štátom identifikovať relevantné činnosti súvisiace s novými úlohami v súvislosti s právnym rámcom pre rozvoj vidieka, zoznam, ktorý sa môže neskoršie doplniť podľa potrieb každého členského štátu.
Odôvodnenie
Flexibilita sa musí udeliť tým členským štátom, ktoré už v určitom rozsahu investujú do priorít Spoločenstva.
Pozmeňujúci a doplňujúci návrh
7
Návrh nariadenia – pozmeňujúci akt
Odôvodnenie 9a (nové)
Text predložený Komisiou
Pozmeňujúci a doplňujúci návrh
(9a) Nariadenie (ES) č. 1698/2005 je tiež vhodné upraviť, pokiaľ ide o platby viažuce sa na znevýhodnené prírodné podmienky v horských oblastiach, ako aj v iných znevýhodnených regiónoch.
Platné právne predpisy, ktoré sú založené na nariadení Rady (ES) č. 1257/1999 zo 17. mája 1999 o podpore rozvoja vidieka prostredníctvom Európskeho poľnohospodárskeho usmerňovacieho a záručného fondu (EPUZF), ktorého platnosť bola predĺžená až do roku 2009, by mali byť predĺžené až do konca súčasného programového obdobia.
________
Ú. v.
EÚ L 160, 26.06.1999, s.
80.
Pozmeňujúci a doplňujúci návrh
8
Návrh nariadenia – pozmeňujúci akt
Odôvodnenie 10
Text predložený Komisiou
Pozmeňujúci a doplňujúci návrh
(10) S cieľom poskytnúť príjemcom pomoci dodatočnú motiváciu na zavádzanie a vykonávanie činností súvisiacich s novými prioritami by sa mala zabezpečiť možnosť stanoviť vyššie sumy a miery podpory pre takéto činnosti.
(10) S cieľom poskytnúť príjemcom pomoci dodatočnú motiváciu na zavádzanie a vykonávanie činností súvisiacich s novými prioritami by sa mala zabezpečiť možnosť poskytnúť podporu pre takéto činnosti bez dodatočného vnútroštátneho spolufinancovania.
Rovnaký postup by mali členské štáty uplatniť na šírenie inovácií, ktoré sú výsledkom aplikovaného výskumu.
Pozmeňujúci a doplňujúci návrh
9
Návrh nariadenia – pozmeňujúci akt
Odôvodnenie 11
Text predložený Komisiou
Pozmeňujúci a doplňujúci návrh
(11) V súlade s článkom 9 ods. 4 a s článkom 10 ods. 4 nariadenia Rady (ES) č. XXXX/XXXX z XX.
XX.
2008 [ktorým sa stanovujú spoločné pravidlá pre režimy priamej podpory a zavádzajú sa niektoré režimy podpory pre poľnohospodárov] sa finančné zdroje vytvorené doplnkovou moduláciou majú použiť na podporu rozvoja vidieka.
Je vhodné zabezpečiť, aby sa suma rovnajúca sa týmto finančným zdrojom použila na podporu činností spojených s novými problémami.
(11) V súlade s článkom 9 ods. 4 a s článkom 10 ods. 4 nariadenia Rady (ES) č. XXXX/XXXX z XX.
XX.2008 [ktorým sa stanovujú spoločné pravidlá pre režimy priamej podpory a zavádzajú sa niektoré režimy podpory pre poľnohospodárov] sa finančné zdroje vytvorené doplnkovou moduláciou majú použiť na podporu rozvoja vidieka, ak to členské štáty, ktoré uplatňujú dobrovoľnú moduláciu, neurčili v súlade s nariadením (ES) č. 378/2007¹.
Je vhodné zabezpečiť, aby sa suma rovnajúca sa týmto finančným zdrojom použila na podporu súčasných aj nových činností spojených s novými problémami , v súlade s rozhodnutiami každého členského štátu.
Je však potrebné zabezpečiť, aby to neodrádzalo od poľnohospodárskej produkcie, ak je jej prínos pre rozvoj vidieka nevyhnutný.
___________
1 Nariadenie Rady (ES) č. 378/2007 z 27. marca 2007, ktorým sa stanovujú pravidlá dobrovoľnej modulácie priamych platieb ustanovených v nariadení (ES) č. 1782/2003, ktorým sa stanovujú spoločné pravidlá režimov priamej podpory v rámci spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov.
Odôvodnenie
Mali by sa zohľadniť osobitné prípady tých členských štátov, ktoré už uplatňujú vyššiu mieru dobrovoľnej modulácie.
Okrem nových zistených problémov treba zabezpečiť, aby boli k dispozícii dostatočné prostriedky na realizáciu už existujúcich opatrení a schválených zásahov.
Pozmeňujúci a doplňujúci návrh
10
Návrh nariadenia – pozmeňujúci akt
Odôvodnenie 11a (nové)
Text predložený Komisiou
Pozmeňujúci a doplňujúci návrh
(11a) Tieto činnosti by sa mali byť zlučiteľné s činnosťami financovanými v rámci inej podpory Spoločenstva, najmä štrukturálnych fondov (Európskym fondom pre regionálny rozvoj, Európskym sociálnym fondom a Kohéznym fondom).
Odôvodnenie
Prístup zosúladený s inými relevantnými politikami EÚ, ako je kohézna politika, by napomohol koordináciu zásahov, zabránil ich prekrývaniu a zvýšil dostupné finančné prostriedky.
Pozmeňujúci a doplňujúci návrh
11
Návrh nariadenia – pozmeňujúci akt
Odôvodnenie 12
Text predložený Komisiou
Pozmeňujúci a doplňujúci návrh
(12) Vzhľadom na ďalšie, osobitné a záväzné používanie týchto súm rovnajúcich sa finančným zdrojom by nemal vzniknúť žiadny vplyv na existujúcu rovnováhu medzi cieľmi podpory rozvoja vidieka.
(12) Vzhľadom na ďalšie a osobitné používanie týchto rovnakých súm nesmie vzniknúť žiadny vplyv na existujúcu rovnováhu medzi cieľmi podpory rozvoja vidieka; preto by sa počas čerpania súm určených na nové priority mala zabezpečiť rovnováha medzi cieľmi stanovenými v článku 17 nariadenia (ES) č. 1698/2005 .
Pozmeňujúci a doplňujúci návrh
12
Návrh nariadenia – pozmeňujúci akt
Odôvodnenie 12a (nové)
Text predložený Komisiou
Pozmeňujúci a doplňujúci návrh
(12a) Na účely primeraného financovania programov rozvoja vidieka by sa mala zlepšiť pružnosť, ktorá by umožnila využívať v rámci členského štátu aj nevyčerpané prostriedky zo štrukturálnych fondov (okruh 1b).
Odôvodnenie
Malo by sa vážne uvažovať o možnosti opätovného použitia nevyčerpaných zdrojov zo štrukturálnych fondov (na základe pravidla n + 2, n + 3 – okruh 1b) na podporu iných programov kohéznej politiky a rozvoja vidieka EÚ.
Obmedzené zdroje pre štrukturálne činnosti si vyžadujú zavedenie nového systému na tento účel.
Taktiež by sa malo do systému vniesť viac pružnosti, čo by umožnilo využitie týchto zdrojov aj na rozvoj vidieka (v súčasnosti financovaného z okruhu 2).
Pozmeňujúci a doplňujúci návrh
13
Návrh nariadenia – pozmeňujúci akt
Článok 1 – bod 2
Nariadenie (ES) č. 1698/2005
Článok 12a – odsek 1
Text predložený Komisiou
Pozmeňujúci a doplňujúci návrh
1.
Každý členský štát prehodnotí, v súlade s postupom uvedeným v článku 12 ods. 1, svoj národný strategický plán na základe prehodnotenia strategických usmernení Spoločenstva uvedených v článku 10.
1.
Po konzultácii s regionálnymi a miestnymi orgánmi, každý členský štát je vyzvaný prehodnotiť , v súlade s postupom uvedeným v článku 12 ods. 1, svoj národný strategický plán na základe prehodnotenia strategických usmernení Spoločenstva uvedených v článku 10.
Odôvodnenie
Vo všeobecnosti regionálne a miestne orgány sú zodpovedné za uplatňovanie opatrení SPP.
Opatrenia by sa mali uplatňovať v súlade s vnútornými podmienkami každého členského štátu a regiónu a mala by zohľadniť regionálnu rôznorodosť.
Na dosiahnutie tohto cieľa je potrebné konzultovať regionálne orgány.
Pozmeňujúci a doplňujúci návrh
14
Návrh nariadenia – pozmeňujúci akt
Článok 1 – bod 3
Nariadenie (ES) č. 1698/2005
Článok 16a – odsek 1 – pododsek 1 – úvodná časť
Text predložený Komisiou
Pozmeňujúci a doplňujúci návrh
1.
Od 1. januára 2010 budú členské štáty ustanovujú vo svojich programoch rozvoja vidieka, v súlade so svojimi osobitnými potrebami, druhy činností s týmito prioritami opísané v strategických usmerneniach Spoločenstva a ďalej špecifikované v národnom strategickom pláne: Tieto priority sú:
1.
Ak toto ustanovenie nebolo ešte stanovené , od 1. januára 2010 členské štáty začlenia do svojich programov rozvoja vidieka, v súlade so svojimi osobitnými potrebami, druhy činností s týmito prioritami opísané v strategických usmerneniach Spoločenstva a ďalej špecifikované v národnom strategickom pláne:
Odôvodnenie
Toto znenie odráža skutočnosť, že v niektorých prípadoch členské štáty nemusia pozmeniť alebo doplniť svoje programy rozvoja vidieka, aby primerane zohľadnili nové výzvy, ktoré sú predmetom skúmania strategických usmernení Spoločenstva.
Pozmeňujúci a doplňujúci návrh
15
Návrh nariadenia – pozmeňujúci akt
Článok 1 – bod 3
Nariadenie (ES) č.° 1698/2005
Článok 16a – odsek 1 – pododsek 1 – písmeno d
Text predložený Komisiou
Pozmeňujúci a doplňujúci návrh
d) biodiverzita.
d) zachovanie a trvalo udržateľné využívanie biodiverzity.
Pozmeňujúci a doplňujúci návrh
16
Návrh nariadenia – pozmeňujúci akt
Článok 1 – bod 3
Nariadenie (ES) n° 1698/2005
Článok 16a – odsek 1 – pododsek 2
Text predložený Komisiou
Pozmeňujúci a doplňujúci návrh
Členské štáty môžu vychádzať z orientačného zoznamu druhov činností uvedeného v prílohe II k tomuto nariadeniu a/alebo z akýchkoľvek iných druhov činností za predpokladu, že tieto činnosti sú spojené s prioritami uvedenými v prvom pododseku a sú zamerané na dosiahnutie potenciálnych účinkov uvedených v prílohe II.
Členské štáty môžu po konzultácii s regionálnymi a miestnymi orgánmi vychádzať z orientačného zoznamu druhov činností uvedeného v prílohe II k tomuto nariadeniu a/alebo z akýchkoľvek iných druhov činností vrátane v oblasti vnútrozemského rybolovu za predpokladu, že tieto činnosti sú spojené s prioritami uvedenými v prvom pododseku a sú zamerané na dosiahnutie potenciálnych účinkov uvedených v prílohe II.
Odôvodnenie
Agroenvironmentálne opatrenia v oblasti vnútrozemského rybolovu sa predtým podporovali v rámci rozvoja krajiny.
V súčasnosti spadajú do oblasti EFRH, čo pre príslušné regióny vytvára značné problémy a celkovo protirečí cieľu integrovaného rozvoja krajiny.
Je potrebné zvrátiť toto svojvoľné rozhodnutie Komisie, ktoré nie je podložené žiadnym právnym aktom.
Pozmeňujúci a doplňujúci návrh
17
Návrh nariadenia – pozmeňujúci akt
Článok 1 – bod 3
Nariadenie (ES) č.° 1698/2005
Článok 16a – odsek 1 – pododsek 2a (nový)
Text predložený Komisiou
Pozmeňujúci a doplňujúci návrh
Členské štáty zabezpečia dosiahnutie synergie s podobnými činnosťami financovanými z inej pomoci Spoločenstva, a to najmä zo štrukturálnych fondov, a v prípade potreby vyvinú integrovaný prístup k stratégiám, opatreniam a financovaniu.
Odôvodnenie
Prístup zosúladený s inými relevantnými politikami EÚ, ako je kohézna politika, by napomohol koordináciu zásahov, zabránil ich prekrývaniu a zvýšil dostupné finančné prostriedky.
Pozmeňujúci a doplňujúci návrh
18
Návrh nariadenia – pozmeňujúci akt
Článok 1 – bod 3a (nový)
Nariadenie (ES) č.° 1698/2005
Článok 16b (nový)
Text predložený Komisiou
Pozmeňujúci a doplňujúci návrh
3a) Vkladá sa tento článok 16b:
„Článok 16b
Inovácia a šírenie know-how z aplikovaného výskumu
1.
Od 1. januára 2010 budú členské štáty ustanovovať vo svojich programoch rozvoja vidieka, v súlade so svojimi osobitnými potrebami, druhy činností zamerané na šírenie inovácií z aplikovaného výskumu do vidieckeho hospodárstva.
2.
V prípade druhov činností uvedených v odseku 1 sa miera intenzity pomoci stanovená v prílohe I môže od 1. januára 2010 zvýšiť o 10 percentuálnych bodov.
Odôvodnenie
Je dôležité zabezpečiť inováciu na vidieku najmä prostredníctvom aplikovaného výskumu.
Šírenie know-how pochádzajúceho z aplikovaného výskumu do poľnohospodárskeho odvetvia a vidieckeho hospodárstva sa musí stimulovať pomocou zvýšenia súm vymedzených v prílohe I.
Pozmeňujúci a doplňujúci návrh
19
Návrh nariadenia – pozmeňujúci akt
Článok 1 – bod 4a (nový)
Nariadenie (ES) č.° 1698/2005
Článok 30
Text predložený Komisiou
Pozmeňujúci a doplňujúci návrh
4a) Článok 30 sa nahrádza takto:
„Článok 30
Infraštruktúry súvisiace s rozvojom a prispôsobovaním poľnohospodárstva a lesného hospodárstva
Pomoc stanovená v článku 20 písm. b) v) sa môže vzťahovať najmä na operácie, ktoré súvisia s prístupom k poľnohospodárskej a lesnej pôde, s pozemkovými úpravami a zúrodňovaním pôdy, dodávkou energie, prístupom k informačným a komunikačným technológiám a vodohospodárstvom.“
Odôvodnenie
Podľa uznesenia Európskeho parlamentu z 19. júna 2007 o vypracovaní európskej politiky v oblasti širokého pásma rozvoj konkurencieschopnosti vidieckych regiónov závisí od inovačného využitia informačných a komunikačných technológií (IKT).
Preto je potrebné zahrnúť tieto technológie do článku 30 tohto nariadenia.
Pozmeňujúci a doplňujúci návrh
20
Návrh nariadenia – pozmeňujúci akt
Článok 1 – bod 4b (nový)
Nariadenie (ES) č.° 1698/2005
Článok 36 – písmeno a – úvodná časť
Text predložený Komisiou
Pozmeňujúci a doplňujúci návrh
4b) V článku 36 sa prvá veta písm. a) nahrádza takto:
„a) Opatrenia zamerané na trvalo udržateľné využívanie poľnohospodárskej pôdy vrátane plôch určených na vnútrozemský rybolov prostredníctvom:“
Odôvodnenie
Agroenvironmentálne opatrenia v oblasti vnútrozemského rybolovu sa predtým podporovali v rámci rozvoja krajiny.
V súčasnosti spadajú do oblasti EFRH, čo pre príslušné regióny vytvára značné problémy a celkovo protirečí cieľu integrovaného rozvoja krajiny.
Je potrebné zvrátiť toto svojvoľné rozhodnutie Komisie, ktoré nie je podložené žiadnym právnym aktom.
Pozmeňujúci a doplňujúci návrh
21
Návrh nariadenia – pozmeňujúci akt
Článok 1 – bod 7
Nariadenie (ES) č.° 1698/2005
Článok 69 – odsek 5a
Text predložený Komisiou
Pozmeňujúci a doplňujúci návrh
(5a).
Sumu rovnajúcu sa sumám vyplývajúcim z uplatňovania povinnej modulácie podľa článku 9 ods. 4 a článku 10 ods. 4 nariadenia (ES) [č. XXXX/2008 (nové nariadenie o režimoch priamej podpory)] členské štáty vynaložia v období od 1. januára 2010 do 31.12.13 ako podporu od Spoločenstva v rámci priebežných programov rozvoja vidieka na druhy činnosti uvedené v článku 16a tohto nariadenia schválené po 1. januári 2010.
(5a).
Sumu rovnajúcu sa sumám vyplývajúcim z uplatňovania povinnej modulácie podľa článku 9 ods. 4 a článku 10 ods. 4 nariadenia (ES) [č. XXXX/2008 (nové nariadenie o režimoch priamej podpory)] členské štáty využijú v období od 1. januára 2010 do 31. decembra 2013 ako podporu od Spoločenstva v rámci priebežných programov rozvoja vidieka na druhy existujúcich a nových činností súvisiacich s novými prioritami vyplývajúcimi z rozhodnutia, ktoré prijme každý členský štát.
Odôvodnenie
Popri novo stanovených prioritách treba zabezpečiť, aby boli k dispozícii dostatočné finančné prostriedky na realizáciu už existujúcich opatrení a schválených zásahov.
Pozmeňujúci a doplňujúci návrh
22
Návrh nariadenia – pozmeňujúci akt
Článok 1 - bod 7a (nový)
Nariadenie (ES) č. 1698/2005
Článok 70 ‑ odsek 4b (nový)
Text predložený Komisiou
Pozmeňujúci a doplňujúci návrh
7a) V článku 70 sa dopĺňa tento odsek 4b:
„4a.
Bez ohľadu na stropy stanovené v odseku 3 sa môže suma, ktorá sa rovná finančným prostriedkom vyplývajúcim z uplatňovania modulácie ustanovenej v článkoch 9 ods. 4 a 10 ods. 4 nariadenia (ES) [č. XXXX/2008 (nové nariadenie o režimoch priamej podpory)], použiť bez dodatočného vnútroštátneho spolufinancovania.“
Pozmeňujúci a doplňujúci návrh
23
Návrh nariadenia – pozmeňujúci akt
Článok 1 – bod 9a (nový)
Nariadenie (ES) č.° 1698/2005
Článok 93
Text predložený Komisiou
Pozmeňujúci a doplňujúci návrh
(9a) Článok 93 sa nahrádza takto:
„Článok 93
Zrušenie
[...]
Nariadenie (ES) č. 1257/1999 sa od 1. januára 2007 ruší, s výnimkou článku 13 písm. a), článku 14 ods. 1, dvoch prvých zarážok článku 14 ods. 2,
článku 15, článkov 17 a 20, článku 51 ods. 3 a článku 55 ods. 4 a časti prílohy I, kde sa určujú sumy stanovené podľa článku 15 ods. 3.
[...]
Odkazy na zrušené nariadenie sa považujú za odkazy na toto
nariadenie.
Zrušené nariadenie sa naďalej uplatňuje na činnosti schválené Komisiou podľa daného nariadenia do 1. januára 2007.
[...]"
Pozmeňujúci a doplňujúci návrh
24
Návrh nariadenia – pozmeňujúci akt
Článok 1 – bod 10 - písmeno aa (nové)
Nariadenie (ES) č.° 1698/2005
Príloha
Text predložený Komisiou
Pozmeňujúci a doplňujúci návrh
aa)Prvý riadok sa nahrádza takto:
22 ods. 2
Pomoc pri začatí činnosti (*)
75 000
(*) Podpora začatia činnosti mladých poľnohospodárov sa môže vyplácať v podobe jednej prémie až do výšky 50 000 EUR a v podobe bonifikácie úrokov, ktorých kapitalizovaná hodnota nesmie presiahnuť 50 000 EUR .
Pre obe formy podpory spolu nesmie maximum presiahnuť 75 000 EUR .
Odôvodnenie
Vzhľadom na ťažkosti mladých poľnohospodárov pri začínaní s činnosťou je potrebné zvýšiť maximálnu sumu podpory.
Pozmeňujúci a doplňujúci návrh
25
Návrh nariadenia – pozmeňujúci akt
Príloha – Priorita: obnoviteľné energie – riadok 4a (nový)
Nariadenie (ES) č.° 1698/2005
Príloha II
Pozmeňujúci a doplňujúci návrh
Výroba a využívanie solárnej, veternej, geotermickej energie a kogenerácie tepla.
Článok 26: modernizácia poľnohospodárskych podnikov
Článok 53: diverzifikácia smerom k nepoľnohospodárskym činnostiam
Článok 54: podpora na zriaďovanie a rozvoj podnikania
Článok 56: základné služby pre hospodárstvo a obyvateľstvo vidieka;
Nahradenie fosílnych palív
Odôvodnenie
Nepoľnohospodárske obnoviteľné energie prispievajú k náhrade fosílnych palív.
Pozmeňujúci a doplňujúci návrh
26
Návrh nariadenia – pozmeňujúci akt
Príloha – Priorita: vodohospodárstvo – riadok 1a (nový)
Nariadenie (ES) č.° 1698/2005
Príloha II
Pozmeňujúci a doplňujúci návrh
Riadenie povodňového rizika
Článok 39: agro-environmentálne platby
Článok 41: neproduktívne investície
Zlepšenie kapacít vodohospodárstva v prípade povodní
Odôvodnenie
Vodohospodárstvo musí zahŕňať preventívne opatrenia aj na úrovni kvantitatívneho riadenia.
Pozmeňujúci a doplňujúci návrh
27
Návrh nariadenia – pozmeňujúci akt
Príloha – Nová priorita
Nariadenie (ES) č.° 1698/2005
Príloha II
Priorita zrušenia kvót na mlieko
Druhy činností
Opatrenia
Potenciálne účinky
Modernizácia a výroba pre trh
Viacročný program zrušenia kvót na mlieko
Posilňovanie konkurencieschopnosti
Odôvodnenie
Je potrebné zaviesť piatu prioritu, a to prioritu zrušenia kvót na mlieko.
Ako sprievodné opatrenia k zrušeniu kvót na mlieko sú vhodné predovšetkým opatrenia na zvyšovanie konkurencieschopnosti (najmä podpora investícií do poľnohospodárstva), na podporu alternatívnych príjmov (diverzifikácia) a na zachovanie krajinného rázu aj v znevýhodnených oblastiach (napr. vyrovnávacie prídavky alebo prémie na pastviny).
11.9.2008
STANOVISKO Výboru pre regionálny rozvoj
pre Výbor pre poľnohospodárstvo a rozvoj vidieka
k návrhu nariadenia Rady, ktorým sa mení a dopĺňa nariadenie (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV)
( KOM(2008)0306 – C6‑0242/2008 – 2008/0105(CNS) )
Spravodajca výboru požiadaného o stanovisko:
Markus Pieper
STRUČNÉ ODÔVODNENIE
Spravodajca víta návrh a zastáva názor, že kontrola stavu SPP by mala priniesť zníženie byrokracie, zjednodušenie postupov a lepšiu koordináciu nástrojov.
Spravodajca sa preto domnieva, že by sa prístup k financovaniu rozvoja vidieka mal koordinovať s inými relevantnými politikami EÚ, ako je kohézna politika.
To by napomohlo koordináciu zásahov, zabránilo ich prekrývaniu a zvýšilo dostupné finančné prostriedky.
Pri už existujúcom finančnom tlaku na rozvoj vidieka je potrebné zabezpečiť, aby pre existujúce opatrenia a schválené zásahy bolo k dispozícii aj dostatočné množstvo finančných prostriedkov na ich realizáciu.
Členské štáty by preto mali mať možnosť navrhnúť svoje programy rozvoja vidieka v súlade s ich osobitnými potrebami.
Spravodajca sa vzhľadom na všeobecne obmedzené prostriedky na rozvoj vidieka domnieva, že by sa malo zvážiť prepojenie zdrojov na financovanie štrukturálneho rozvoja a rozvoja vidieka.
Možnosť opätovne využiť nevyčerpané prostriedky zo štrukturálnych fondov (na základe pravidla n + 2, n + 3) by preto mala predstavovať dôležité opatrenie, ktoré môže viesť k podpore nielen kohéznej politiky, ale tiež programov rozvoja vidieka (aj keď sú v súčasnosti financované v rámci okruhu 2).
V záujme toho by sa malo do systému vniesť viac pružnosti.
POZMEŇUJÚCE A DOPLŇUJÚCE NÁVRHY
Výbor pre regionálny rozvoj vyzýva Výbor pre poľnohospodárstvo a rozvoj vidieka, aby ako gestorský výbor zaradil do svojej správy tieto pozmeňujúce a doplňujúce návrhy:
Pozmeňujúci a doplňujúci návrh
1
Návrh nariadenia – pozmeňujúci akt
Odôvodnenie 11
Text predložený Komisiou
Pozmeňujúci a doplňujúci návrh
(11) V súlade s článkom 9 ods. 4 a s článkom 10 ods. 4 nariadenia Rady (ES) č. XXXX/XXXX z XX.
XX.
2008 [ktorým sa stanovujú spoločné pravidlá pre režimy priamej podpory a zavádzajú sa niektoré režimy podpory pre poľnohospodárov] sa finančné zdroje vytvorené doplnkovou moduláciou majú použiť na podporu rozvoja vidieka.
Je vhodné zabezpečiť, aby sa suma rovnajúca sa týmto finančným zdrojom použila na podporu činností spojených s novými problémami.
(11) V súlade s článkom 9 ods. 4 a s článkom 10 ods. 4 nariadenia Rady (ES) č. XXXX/XXXX z XX.
XX.
2008 [ktorým sa stanovujú spoločné pravidlá pre režimy priamej podpory a zavádzajú sa niektoré režimy podpory pre poľnohospodárov] sa finančné zdroje vytvorené doplnkovou moduláciou majú použiť na podporu rozvoja vidieka.
Je vhodné zabezpečiť, aby sa suma rovnajúca sa týmto finančným zdrojom použila na podporu jednak už existujúcich ako aj nových činností spojených s novými problémami , podľa rozhodnutí príslušného členského štátu.
Je však potrebné dbať na to, aby to nebránilo poľnohospodárskej výrobe v oblastiach, v ktorých je jej prínos pre rozvoj vidieka životne dôležitý .
Odôvodnenie
Okrem nových zistených problémov treba zabezpečiť, aby boli k dispozícii dostatočné prostriedky na realizáciu už existujúcich opatrení a schválených zásahov.
Pozmeňujúci a doplňujúci návrh
2
Návrh nariadenia – pozmeňujúci akt
Odôvodnenie 11a (nové)
Text predložený Komisiou
Pozmeňujúci a doplňujúci návrh
(11a) Tieto činnosti by mali byť v súlade s činnosťami financovanými z iných fondov Spoločenstva, a to najmä zo štrukturálnych fondov (Európsky fond pre regionálny rozvoj, Európsky sociálny fond a Kohézny fond).
Odôvodnenie
Prístup zosúladený s inými relevantnými politikami EÚ, ako je kohézna politika, by napomohol koordináciu zásahov, zabránil ich prekrývaniu a zvýšil dostupné finančné prostriedky.
Pozmeňujúci a doplňujúci návrh
3
Návrh nariadenia – pozmeňujúci akt
Odôvodnenie 12a (nové)
Text predložený Komisiou
Pozmeňujúci a doplňujúci návrh
(12a) S cieľom zabezpečiť adekvátne finančné prostriedky pre programy rozvoja vidieka by sa malo do systému vniesť viac pružnosti, ktorá by navyše umožnila na tento účel opätovne využiť, v rámci toho istého členského štátu, nevyčerpané prostriedky štrukturálnych fondov (okruh 1b).
Odôvodnenie
Malo by sa vážne uvažovať o možnosti opätovného použitia nevyčerpaných zdrojov zo štrukturálnych fondov (na základe pravidla n + 2, n + 3 – okruh 1b) na podporu iných programov kohéznej politiky a rozvoja vidieka EÚ.
Obmedzené zdroje pre štrukturálne činnosti si vyžadujú zavedenie nového systému na tento účel.
Taktiež by sa malo do systému vniesť viac pružnosti, čo by umožnilo využitie týchto zdrojov aj na rozvoj vidieka (v súčasnosti financovaného z okruhu 2).
Pozmeňujúci a doplňujúci návrh
4
Návrh nariadenia – pozmeňujúci akt
Článok 1 – bod 3
Nariadenie (ES) č. 1698/2005
Článok 16a – odsek 1 – pododsek 2a (nový)
Text predložený Komisiou
Pozmeňujúci a doplňujúci návrh
2a.
Členské štáty podľa potreby zabezpečia synergiu s podobnými činnosťami financovanými z iných fondov Spoločenstva, a to najmä zo štrukturálnych fondov, a vyvinú integrovaný prístup k stratégiám, aktivitám a financovaniu.
Odôvodnenie
Platí rovnaké odôvodnenie ako pri pozmeňujúcom a doplňujúcom návrhu 2.
Pozmeňujúci a doplňujúci návrh
5
Návrh nariadenia – pozmeňujúci akt
Článok 1 – bod 6a (nový)
Nariadenie (ES) č. 1698/2005
Článok 60
Text predložený Komisiou
Pozmeňujúci a doplňujúci návrh
(6a) Článok 60 sa nahradí takto:
Ak je opatrenie, ktoré spadá do tohto oddielu, zamerané na operácie oprávnené aj podľa iného nástroja podpory Spoločenstva vrátane štrukturálnych fondov a nástroja podpory Spoločenstva pre rybné hospodárstvo, členský štát určí v každom programe administratívne kontroly pre operácie podporované EPFRV a operácie, ktoré sú podporované iným nástrojom podpory Spoločenstva.
Odôvodnenie
Zavedenie „svojvoľných“ limitných kritérií v praxi znamená, že sa niektorým prevádzkovateľom zo sektorov ovocia a zeleniny, vína, olivového oleja, ovčieho mäsa, hovädzieho a teľacieho mäsa, včelárstva a cukru, zamedzí prístup k jednému z dvoch nástrojov (SOT alebo PRV).
Dvojitému financovaniu je možné predísť prostredníctvom administratívnych kontrol, ale nie svojvoľnými a vopred danými obmedzeniami, ako je systém "stropov".
Pozmeňujúci a doplňujúci návrh
6
Návrh nariadenia – pozmeňujúci akt
Článok 1 – bod 7
Nariadenie (ES) č. 1698/2005
Článok 69 – odsek 5a
Text predložený Komisiou
Pozmeňujúci a doplňujúci návrh
(5a) Sumu rovnajúcu sa sumám vyplývajúcim z uplatňovania povinnej modulácie podľa článku 9 ods. 4 a článku 10 ods. 4 nariadenia (ES) [č. XXXX/2008 (nové nariadenie o režimoch priamej podpory)] členské štáty vynaložia v období od 1. januára 2010 do 31. decembra 2015 ako podporu od Spoločenstva v rámci priebežných programov rozvoja vidieka na druhy činnosti uvedené v článku 16a tohto nariadenia schválené po 1. januári 2010.
(5a) Sumu rovnajúcu sa sumám vyplývajúcim z uplatňovania povinnej modulácie podľa článku 9 ods. 4 a článku 10 ods. 4 nariadenia (ES) [č. XXXX/2008 (nové nariadenie o režimoch priamej podpory)] členské štáty vynaložia v období od 1. januára 2010 do 31. decembra 2015 ako podporu od Spoločenstva v rámci priebežných programov rozvoja vidieka na jednak už existujúce ako aj nové činnosti spojené s novými problémami, podľa rozhodnutí príslušného členského štátu.
Odôvodnenie
Platí rovnaké odôvodnenie ako pri pozmeňujúcom a doplňujúcom návrhu 1.
POSTUP
Názov
Zmena a doplnenie nariadenia (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV)
Referenčné čísla
KOM(2008)0306 – C6-0242/2008 – 2008/0105(CNS)
Gestorský výbor
AGRI
Výbor, ktorý predložil stanovisko
dátum oznámenia na schôdzi
REGI
19.6.2008
Spravodajca výboru požiadaného o stanovisko
dátum menovania
Markus Pieper
16.7.2008
Prerokovanie vo výbore
17.7.2008
Dátum prijatia
9.9.2008
Výsledok záverečného hlasovania
+:
–:
0:
49
2
Poslanci prítomní na záverečnom hlasovaní
Emmanouil Angelakas, Stavros Arnaoutakis, Elspeth Attwooll, Jean Marie Beaupuy, Rolf Berend, Victor Boştinaru, Wolfgang Bulfon, Giorgio Carollo, Antonio De Blasio, Petru Filip, Gerardo Galeote, Iratxe García Pérez, Eugenijus Gentvilas, Ambroise Guellec, Gábor Harangozó, Marian Harkin, Jim Higgins, Filiz Hakaeva Hyusmenova, Mieczysław Edmund Janowski, Rumiana Jeleva, Gisela Kallenbach, Tunne Kelam, Evgeni Kirilov, Miloš Koterec, Constanze Angela Krehl, Florencio Luque Aguilar, Sérgio Marques, Yiannakis Matsis, Miroslav Mikolášik, James Nicholson, Jan Olbrycht, Maria Grazia Pagano, Maria Petre, Markus Pieper, Pierre Pribetich, Giovanni Robusti, Wojciech Roszkowski, Elisabeth Schroedter, Grażyna Staniszewska, Catherine Stihler, Margie Sudre, Andrzej Jan Szejna, Kyriacos Triantaphyllides, Lambert van Nistelrooij, Oldřich Vlasák
Náhradníci prítomní na záverečnom hlasovaní
Den Dover, Emanuel Jardim Fernandes, Lidia Joanna Geringer de Oedenberg, Eleonora Lo Curto, Zita Pleštinská, Iuliu Winkler
POSTUP
Názov
Zmena a doplnenie nariadenia (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV)
Referenčné čísla
KOM(2008)0306 – C6-0242/2008 – 2008/0105(CNS)
Dátum konzultácie s EP
16.6.2008
Gestorský výbor
dátum oznámenia na schôdzi
AGRI
19.6.2008
Výbory požiadané o stanovisko
dátum oznámenia na schôdzi
ENVI
19.6.2008
REGI
19.6.2008
Bez predloženia stanoviska
dátum rozhodnutia
ENVI
25.6.2008
Spravodajca
dátum menovania
Luis Manuel Capoulas Santos
1.4.2008
Prerokovanie vo výbore
20.5.2008
27.5.2008
24.6.2008
14.7.2008
23.9.2008
7.10.2008
Dátum prijatia
7.10.2008
Výsledok záverečného hlasovania
+:
–:
0:
32
4
Poslanci prítomní na záverečnom hlasovaní
Vincenzo Aita, Peter Baco, Sergio Berlato, Niels Busk, Luis Manuel Capoulas Santos, Giovanna Corda, Albert Deß, Konstantinos Droutsas, Constantin Dumitriu, Michl Ebner, Carmen Fraga Estévez, Duarte Freitas, Ioannis Gklavakis, Lutz Goepel, Bogdan Golik, Friedrich-Wilhelm Graefe zu Baringdorf, Esther Herranz García, Lily Jacobs, Elisabeth Jeggle, Heinz Kindermann, Véronique Mathieu, Mairead McGuinness, Rosa Miguélez Ramos, Neil Parish, María Isabel Salinas García, Agnes Schierhuber, Willem Schuth, Czesław Adam Siekierski, Alyn Smith, Petya Stavreva, László Tőkés, Donato Tommaso Veraldi
Náhradníci prítomní na záverečnom hlasovaní
Katerina Batzeli, Markus Pieper, Vladimír Železný
Náhradníci (čl. 178 ods. 2) prítomní na záverečnom hlasovaní
Armando França
Dátum predloženia
13.10.2008
