Otázka na písomné zodpovedanie E-011633/2011
Komisii
článok 117 rokovacieho poriadku
Monika Flašíková Beňová (S&D)
(8. decembra 2011)
Vec: Štrajk euroúradníkov
Predstavitelia 17 členských krajín Európskej únie vyjadrili svoj nesúhlas s automatickým zvyšovaním platov euroúradníkov, nakoľko takýto postup sa im zdá s ohľadom na aktuálnu ekonomické situáciu v Európe zjavne neprimeraný.
Zamestnanci inštitúcií Európskej únie sú však so svojimi pracovnými a platovými podmienkami nespokojní.
Odborové organizácie, ktoré úradníkov Európskej únie zastupujú, nedávno dokonca pohrozili štrajkom, ktorým chcú vyjadriť svoju nesúhlas s úspornými opatreniami.
Práve tie sa majú totiž dosť výrazne dotknúť ich platov.
Odbory združujúce približne 55 000 euroúradníkov už s Európskou komisiou na túto tému rokovali, rokovania však neboli úspešné.
Aké ďalšie kroky plánuje Komisia v tejto súvislosti podniknúť?
