Odpoveď pána Rehna v mene Komisie
(6. decembra 2011)
Ako predseda Komisie zdôraznil vo svojom prejave v Parlamente 27. októbra 2011, na doplnenie menovej únie hospodárskou úniou potrebujeme silnejšie riadenie eurozóny.
Potrebujeme intenzívnejšiu integráciu, viac disciplíny a väčšie zblíženie.
Z dôvodu užších hospodárskych prepojení medzi členskými štátmi, v ktorých je euro oficiálnou menou, zmluvy obsahujú určité ustanovenia, ktoré sa týkajú len týchto členských štátov.
Ako však predseda Komisie taktiež zdôraznil, hoci je intenzívnejšia integrácia v eurozóne nevyhnutná, musí sa tak diať spôsobom, ktorým sa posilní celá Únia a zachová neporušenosť jednotného trhu.
