A7-0171/2011
25.5.2011
***II
ODPORÚČANIE DO DRUHÉHO ČÍTANIA
k pozícii Rady v prvom čítaní na účely prijatia smernice Európskeho parlamentu a Rady, ktorou sa mení a dopĺňa smernica 1999/62/ES o poplatkoch za používanie určitej dopravnej infraštruktúry ťažkými nákladnými vozidlami
(15145/1/2010 – C7‑0045/2011 – 2008/0147(COD))
Výbor pre dopravu a cestovný ruch
Spravodajca:
Saïd El Khadraoui
PE 458.661v03-00
Označenie postupov
* Konzultácia
*** Súhlas
***I Riadny legislatívny postup (prvé čítanie)
***II Riadny legislatívny postup (druhé čítanie)
***III Riadny legislatívny postup (tretie čítanie)
(Typ postupu závisí od právneho základu navrhnutého v návrhu aktu.)
Pozmeňujúce a doplňujúce návrhy k návrhu aktu
V pozmeňujúcich a doplňujúcich návrhoch Európskeho parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti návrhu aktu, ku ktorým sa navrhuje oprava pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť schválené príslušnými oddeleniami.
V záhlaví každého pozmeňujúceho a doplňujúceho návrhu týkajúceho sa platného aktu, ktorý sa má návrhom aktu zmeniť, sa v treťom riadku uvádza platný akt a vo štvrtom riadku príslušné ustanovenie tohto aktu.
Časti prevzaté z ustanovenia platného aktu, ktoré chce Európsky parlament zmeniť a doplniť, ktoré sa však návrhom aktu nezmenili, sa označujú tučným písmom .
Prípadné vypustenia týkajúce sa takýchto častí textu sa označujú takto: [...] .
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA...........................................................................................................27
POSTUP...................................................................................................................................29
NÁVRH LEGISLATÍVNEHO UZNESENIA EURÓPSKEHO PARLAMENTU
k pozícii Rady v prvom čítaní na účely prijatia smernice Európskeho parlamentu a Rady, ktorou sa mení a dopĺňa smernica 1999/62/ES o poplatkoch za používanie určitej dopravnej infraštruktúry ťažkými nákladnými vozidlami
(15145/1/2010 – C7‑0045/2011 – 2008/0147(COD) )
(Riadny legislatívny postup: druhé čítanie)
Európsky parlament ,
– so zreteľom na pozíciu Rady v prvom čítaní (15145/1/2010 – C7‑0045/2011 ),
– so zreteľom na stanovisko Európskeho hospodárskeho a sociálneho výboru zo 16. decembra 2009
Ú. v.
EÚ C 255, 22.9.2010, s.
92. ,
– so zreteľom na stanovisko Výboru regiónov z 12. februára 2009
Ú. v.
EÚ C 120, 28.5.2009, s.
47. ,
– so zreteľom na stanovisko Komisie ( KOM(2011)0069 ),
– so zreteľom na svoju pozíciu v prvom čítaní k návrhu Komisie pre Európsky parlament a Radu ( KOM(2008)0436 )
Ú. v.
EÚ C 87 E, 1.4.2010, s.
345. ,
– so zreteľom na článok 294 ods. 7 Zmluvy o fungovaní Európskej únie,
– so zreteľom na článok 66 rokovacieho poriadku,
– so zreteľom na odporúčanie do druhého čítania Výboru pre dopravu a cestovný ruch ( A7-0171/2011 ),
1. prijíma nasledujúcu pozíciu v druhom čítaní;
2. poveruje svojho predsedu, aby postúpil túto pozíciu Rade, Komisii a národným parlamentom.
Pozmeňujúci a doplňujúci návrh
1
Pozícia Rady – pozmeňujúci akt
Odôvodnenie 5a (nové)
Pozícia Rady
Pozmeňujúci a doplňujúci návrh
(5a) Pri iných spôsoboch dopravy ako cestná sa už začalo s internalizáciou externých nákladov a príslušné právne predpisy Únie buď takúto internalizáciu zavádzajú, alebo jej aspoň nebránia.
Emisie CO2 z letectva sú už začlenené v systéme obchodovania s emisiami (ETS) na základe Smernice 2009/29/ES z 23. apríla 2009, ktorou sa mení a dopĺňa Smernica Európskeho parlamentu a Rady 2003/87/ES s cieľom zlepšiť a rozšíriť schému Spoločenstva na obchodovanie s emisnými kvótami skleníkových plynov.
Systém ETS tiež zahŕňa vyrobenú elektrinu určenú pre vlaky.
Ostatné externé náklady sa môžu internalizovať prostredníctvom letiskových poplatkov, ktoré sa môžu upraviť na environmentálne účely na základe Smernice Európskeho parlamentu a Rady 2009/12/ES z 11. marca 2009 o letiskových poplatkoch, a prostredníctvom poplatkov za používanie železničnej infraštruktúry na základe Smernice Európskeho parlamentu a Rady 2001/14/ES z 26. februára 2001 o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii.
V odvetví cestnej dopravy sa už uplatňujú viaceré dane a poplatky vrátane daní a poplatkov na čiastočnú náhradu externých nákladov, napríklad na CO2, ako je to v prípade spotrebných daní z pohonných hmôt.
Tento proces je však potrebné monitorovať a naďalej podporovať s cieľom stanoviť rámec Únie pre internalizáciu externých nákladov vo všetkých odvetviach dopravy.
Pozmeňujúci a doplňujúci návrh
2
Pozícia Rady – pozmeňujúci akt
Odôvodnenie 10
Pozícia Rady
Pozmeňujúci a doplňujúci návrh
(10) Na účely tejto smernice , model, ktorý navrhla Komisia na výpočet externých nákladov na znečistenie ovzdušia spôsobené premávkou a externých nákladov na hluk spôsobený premávkou , stanovuje spoľahlivé metódy a rozsah jednotkových hodnôt, ktoré by už mohli slúžiť ako základ výpočtu poplatkov na externé náklady.
(10) Na účely tejto smernice stanovuje model, ktorý navrhla Komisia na výpočet externých nákladov, spoľahlivé metódy a rozsah jednotkových hodnôt, ktoré už môžu slúžiť ako základ výpočtu poplatkov na externé náklady.
Odôvodnenie
V súlade s PDN 9 z prvého čítania v EP.
Pozmeňujúci a doplňujúci návrh
3
Pozícia Rady – pozmeňujúci akt
Odôvodnenie 12
Pozícia Rady
Pozmeňujúci a doplňujúci návrh
(12) Poplatky za používanie v závislosti od času vyberané denne, týždenne, mesačne alebo ročne by nemali diskriminovať príležitostných používateľov, pretože vysoký podiel takých používateľov pravdepodobne tvoria zahraniční dopravcovia.
Preto by sa mal podrobnejšie stanoviť pomer medzi dennými, týždennými, mesačnými a ročnými sadzbami pre ťažké nákladné vozidlá.
(12) Poplatky za používanie v závislosti od času predstavujú prechodný systém, ktorý umožňuje už teraz uplatňovať zásadu „užívateľ platí“ v prípade, že sa zatiaľ nedá uplatniť tarifný systém založený na prejazdenej vzdialenosti, ktorý lepšie vyjadruje skutočné využívanie infraštruktúry.
Poplatky za používanie v závislosti od času vyberané denne, týždenne, mesačne alebo ročne by však nemali diskriminovať príležitostných používateľov, pretože vysoký podiel takých používateľov pravdepodobne tvoria zahraniční dopravcovia.
Preto by sa mal podrobnejšie stanoviť pomer medzi dennými, týždennými, mesačnými a ročnými sadzbami pre ťažké nákladné vozidlá.
Odôvodnenie
Nahradenie PDN 11 z prvého čítania v EP (tiež prvé čítanie v EP týkajúce sa článku 11).
Pozri tiež článok 7 ods. 2 o možných kombináciách časovo založeného tarifného systému a tarifného systému založeného na prejazdenej vzdialenosti.
Pozmeňujúci a doplňujúci návrh
4
Pozícia Rady – pozmeňujúci akt
Odôvodnenie 12a (nové)
Pozícia Rady
Pozmeňujúci a doplňujúci návrh
(12a) S cieľom zabezpečiť, aby európski nákladní dopravcovia dostávali jasné cenové signály, ktoré podnecujú optimalizáciu správania, by sa mala v strednodobom horizonte vyvinúť snaha o zladenie metód výpočtu externých nákladov, ktoré používajú členské štáty v rámci svojich systémov spoplatňovania.
Odôvodnenie
PDN 10 z prvého čítania v EP.
Pozmeňujúci a doplňujúci návrh
5
Pozícia Rady – pozmeňujúci akt
Odôvodnenie 18a (nové)
Pozícia Rady
Pozmeňujúci a doplňujúci návrh
(18a) V prípade, že sa na určitý cestný úsek uplatňuje diferenciácia poplatkov na účely zníženia kongescie, táto diferenciácia by sa mala navrhnúť a uplatniť spôsobom, ktorý je neutrálny z hľadiska príjmov a ktorý poskytuje značné finančné výhody nákladným dopravcom, ktorí sa rozhodnú použiť príslušný cestný úsek mimo období dopravnej špičky, oproti dopravcom, ktorí sa ho rozhodnú použiť počas období dopravnej špičky.
Odôvodnenie
Diferenciácia by sa mala uplatňovať ako opatrenie na poskytnutie jasných finančných stimulov, aby sa príslušné cestné úseky využívali viac cez obdobia mimo dopravnej špičky .
V tomto odôvodnení sa spresňuje, že v prípade uplatnenia diferenciácie poplatkov s cieľom znížiť kongesciu sa pre ten istý úsek cesty musí poskytnúť finančná náhrada.
Presný výpočet a aritmetické overenie diferenciácie sa vykonajú podľa výpočtu diferenciácie stanovenej v platnej smernici, t. j. na „príslušnej infraštruktúrnej sieti“ (článok 7b ods. 1).
Pozmeňujúci a doplňujúci návrh
6
Pozícia Rady – pozmeňujúci akt
Odôvodnenie 21a (nové)
Pozícia Rady
Pozmeňujúci a doplňujúci návrh
(21a) Koridor, v ktorom je povolená prirážka, môže zahŕňať paralelné, blízke a priamo si konkurujúce horské cestné úseky, na ktoré sa môže odkloniť premávka v dôsledku zavedenia prirážky.
V prípade cezhraničných projektov sa uplatnenie tohto ustanovenia dohodne medzi príslušnými členskými štátmi a Komisiou.
Odôvodnenie
Účelné vloženie výrazov „paralelné a horské“ by sa malo doplniť slovami „blízke a priamo si konkurujúce“.
Slovo „blízke“ je potrebné, aby sa zabránilo situácii, že prirážka sa povoľuje na cestných úsekoch, ktoré sú vzdialené od úsekov, kde už je prirážka povolená.
Bez zmienky o vzdialenosti by bolo možné zaviesť prirážku hocikde ľubovoľným spôsobom.
Vloženie výrazu „priamo si konkurujúce“ je potrebné, aby sa prirážky zaviedli na významné odklonenie premávky.
Pozmeňujúci a doplňujúci návrh
7
Pozícia Rady – pozmeňujúci akt
Odôvodnenie 27
Pozícia Rady
Pozmeňujúci a doplňujúci návrh
(27) Je žiaduce používať elektronické mýtne systémy na účely zamedzenia prerušení plynulosti premávky a predchádzania nepriaznivým účinkom na miestne životné prostredie spôsobeným kolónami na miestach výberu mýta.
Je preto žiaduce vyberať poplatok za externé náklady prostredníctvom takýchto systémov v súlade so smernicou Európskeho parlamentu a Rady 2004/52/ES z 29. apríla 2004 o interoperabilite elektronických mýtnych systémov v Spoločenstve.
(27) Je žiaduce používať elektronické mýtne systémy na účely zamedzenia prerušení plynulosti premávky a predchádzania nepriaznivým účinkom na miestne životné prostredie spôsobeným kolónami na miestach výberu mýta.
Je preto žiaduce vyberať poplatok za externé náklady prostredníctvom takýchto systémov v súlade so Smernicou Európskeho parlamentu a Rady 2004/52/ES z 29. apríla 2004 o interoperabilite elektronických mýtnych systémov v Spoločenstve.
Je dôležité, aby sa cieľ tejto smernice dosiahol spôsobom, ktorý nenaruší riadne fungovanie vnútorného trhu.
Komisia by preto mala monitorovať pokrok dosiahnutý v rámci smernice 2004/52/ES, aby sa v dohodnutom termíne zaviedla skutočná európska elektronická mýtna služba, ktorá by znížila počet elektronických zariadení na výber mýta vo vozidle na jednu jednotku a bola by v plnom súlade so sieťami na výber mýta vo všetkých členských štátoch.
Komisia by mala okrem toho podporovať členské štáty, ktoré chcú spolupracovať v záujme zavedenia spoločného mýtneho systému na ich kombinovaných územiach ako celku.
Odôvodnenie
Odôvodnenie nahrádzajúce PDN 15, 16, 17, 20, 51 a 53 z prvého čítania v EP.
Nový pozmeňujúci a doplňujúci návrh zabezpečuje, aby Komisia pamätala na svoju úlohu monitorovať riadne vykonávanie smernice o interoperabilite elektronických mýtnych systémov, aby sa interoperabilita stala účinnou v stanovenom termíne.
To zahŕňa predloženie správy o hodnotení v polovici trvania Európskemu parlamentu v súlade s článkom 21 smernice.
Porovnaj tiež so spoločnou pozíciou k článku 1 bodu 3 (článok 8b ods. 1 a 2).
Pozmeňujúci a doplňujúci návrh
8
Pozícia Rady – pozmeňujúci akt
Odôvodnenie 28a (nové)
Pozícia Rady
Pozmeňujúci a doplňujúci návrh
(28a) Členské štáty by mali byť schopné využiť prostriedky z rozpočtu transeurópskych dopravných sietí (TEN-T) a zo štrukturálnych fondov na zlepšenie dopravnej infraštruktúry, s cieľom znížiť externé náklady na dopravu vo všeobecnosti, a na zavedenie elektronických prostriedkov na vyberanie poplatkov podľa tejto smernice.
Odôvodnenie
PDN 18 z prvého čítania v EP.
Pozmeňujúci a doplňujúci návrh
9
Pozícia Rady – pozmeňujúci akt
Odôvodnenie 34
Pozícia Rady
Pozmeňujúci a doplňujúci návrh
(34) Členské štáty by mali mať možnosť pri uplatňovaní alternatívnych vedeckých metód na výpočet poplatkov za externé náklady zohľadňovať hodnoty peňažných nákladov externalít, ktoré sa uvádzajú v štúdii „Príručka odhadu externých nákladov v sektore dopravy“, v ktorej sa poskytuje prehľad o najnovšej teórii a praxi odhadovania externých nákladov.
(34) Členské štáty by mali pri uplatňovaní alternatívnych vedeckých metód na výpočet poplatkov za externé náklady zohľadňovať metódy výpočtu hodnôt peňažných nákladov externalít, ktoré sa uvádzajú v štúdii „Príručka odhadu externých nákladov v sektore dopravy“, v ktorej sa poskytuje prehľad o najnovšej teórii a praxi odhadovania externých nákladov.
Odôvodnenie
V súlade s prvým čítaním v EP.
Táto príručka by sa mala používať pri výpočte hodnôt externých nákladov v súlade s odôvodnením 10.
Pozmeňujúci a doplňujúci návrh
10
Pozícia Rady – pozmeňujúci akt
Článok 1 – bod 2
Smernica 1999/62/ES
Článok 7 – odsek 5
Pozícia Rady
Pozmeňujúci a doplňujúci návrh
5.
Členské štáty sa môžu rozhodnúť uplatniť mýto a/alebo užívateľské poplatky iba na vozidlá, ktoré majú maximálnu prípustnú hmotnosť naloženého vozidla najmenej 12 ton, pokiaľ sa domnievajú, že rozšírenie na vozidlá s hmotnosťou menej ako 12 ton by okrem iného :
5.
Členské štáty sa môžu rozhodnúť uplatniť mýto a/alebo užívateľské poplatky iba na vozidlá, ktoré majú maximálnu prípustnú hmotnosť naloženého vozidla najmenej 12 ton, pokiaľ sa domnievajú, že rozšírenie na vozidlá s hmotnosťou menej ako 12 ton by:
(a) malo podstatný nepriaznivý účinok na plynulosť cestnej premávky, životné prostredie, hladiny hluku, kongesciu, zdravie alebo bezpečnosť cestnej premávky z dôvodu odklonu dopravy;
(a) malo podstatný nepriaznivý účinok na plynulosť cestnej premávky, životné prostredie, hladiny hluku, kongesciu, zdravie alebo bezpečnosť cestnej premávky z dôvodu odklonu dopravy; alebo
(b) predstavovalo administratívne náklady viac ako 30 % dodatočných príjmov, ktoré by sa týmto rozšírením vytvorili.
(b) predstavovalo administratívne náklady viac ako 30 % dodatočných príjmov, ktoré by sa týmto rozšírením vytvorili.
Členské štáty, ktoré sa rozhodnú uplatňovať mýto a/alebo užívateľské poplatky iba na vozidlá, ktoré majú maximálnu prípustnú hmotnosť naloženého vozidla najmenej 12 ton, informujú Komisiu o svojom rozhodnutí a dôvodoch jeho prijatia.
Odôvodnenie
Rozsah pôsobnosti, pokiaľ ide o vozidlá, by mal byť v súlade s vymedzením, ktoré Rada opätovne uviedla v článku 1 ods. 1 písm. d).
V duchu kompromisu by bolo vhodné vrátiť sa ku kompromisu z roku 2006, v rámci ktorého bolo možné za určitých podmienok udeliť výnimku (a alebo b).
Bolo by možné doplniť aj iné dôvody ako tie, ktoré sú uvedené v dohode z roku 2006.
Okrem toho pozmeňujúci a doplňujúci návrh predpokladá jasný rámec, v súlade s ktorým členské štáty jasne vysvetlia dôvody svojho rozhodnutia nevyberať poplatky za vozidlá s hmotnosťou 3,5 tony.
Pozmeňujúci a doplňujúci návrh
11
Pozícia Rady – pozmeňujúci akt
Článok 1 – bod 2
Smernica 1999/62/ES
Článok 7b – odsek 1
Pozícia Rady
Pozmeňujúci a doplňujúci návrh
1.
Poplatok za infraštruktúru vychádza zo zásady náhrady nákladov na infraštruktúru.
Vážený priemer poplatkov za infraštruktúru sa vzťahuje na náklady na výstavbu, prevádzku, údržbu a rozvoj príslušnej infraštruktúrnej siete.
Vážený priemer poplatkov za infraštruktúru môže zahrnúť aj návratnosť kapitálu alebo ziskové rozpätie založené na trhových podmienkach.
1.
Poplatok za infraštruktúru vychádza zo zásady náhrady nákladov na infraštruktúru.
Vážený priemer poplatkov za infraštruktúru sa vzťahuje na náklady na výstavbu, prevádzku, údržbu a rozvoj príslušnej infraštruktúrnej siete.
Vážený priemer poplatkov za infraštruktúru môže zahrnúť aj návratnosť kapitálu a/alebo ziskového rozpätia založenú na trhových podmienkach.
Odôvodnenie
Treba zdôrazniť, že cieľom tohto návrhu je ochrana hospodárskej a finančnej rovnováhy existujúcich koncesií a koncesií, ktorých prideľovanie sa už začalo.
Je dobre známe, že výška mýta má skutočne vplyv na úroveň dopytu po doprave; z toho vyplýva, že neprimerané zvýšenie mýta, ktoré by sa nepremyslelo v zmluve, by mohlo viesť k zníženiu dopytu po doprave s následným vplyvom na koncesie a na súvisiace hospodárske a finančné plány (čo by zas viedlo k mnohým sporom).
Pozmeňujúci a doplňujúci návrh
12
Pozícia Rady – pozmeňujúci akt
Článok 1 – bod 2
Smernica 1999/62/ES
Článok 7c – odsek 1 – pododsek 1
Pozícia Rady
Pozmeňujúci a doplňujúci návrh
1.
Poplatok za externé náklady môže súvisieť s nákladmi znečistenia ovzdušia spôsobeným premávkou.
Na cestných úsekoch, ktoré prechádzajú oblasťami s vyššou hustotou obyvateľstva vystaveného hluku spôsobenému cestnou premávkou, môžu poplatky za externé náklady zahŕňať náklady hluku spôsobeného premávkou.
1.
Poplatok za externé náklady môže súvisieť s nákladmi znečistenia ovzdušia spôsobeným premávkou.
Na cestných úsekoch, ktoré prechádzajú oblasťami s obyvateľstvom vystaveným hluku spôsobenému cestnou premávkou, môžu poplatky za externé náklady zahŕňať náklady hluku spôsobeného premávkou.
Výška poplatku za externé náklady sa diferencuje a stanovuje sa podľa minimálnych požiadaviek a metód uvedených v prílohe IIIa, pričom sa dodržiavajú maximálne hodnoty stanovené v prílohe IIIb.
Výška poplatku za externé náklady sa diferencuje a stanovuje sa podľa minimálnych požiadaviek a metód uvedených v prílohe IIIa, pričom sa dodržiavajú maximálne hodnoty stanovené v prílohe IIIb.
Odôvodnenie
Nedalo sa presvedčivo vyjasniť, či by výraz „vyššia hustota obyvateľstva“ zo spoločnej pozície Rady dostatočne zahŕňal aj horské údolia.
Pozmeňujúci a doplňujúci návrh
13
Pozícia Rady – pozmeňujúci akt
Článok 1 – bod 2
Smernica 1999/62/ES
Článok 7c – odsek 3
Pozícia Rady
Pozmeňujúci a doplňujúci návrh
3.
Poplatok za externé náklady súvisiace so znečistením ovzdušia spôsobeným premávkou sa nevzťahuje na vozidlá, ktoré spĺňajú najprísnejšie emisné normy EURO, a to do štyroch rokov od dátumov uplatňovania ustanovených v predpisoch, ktorými sa tieto normy zavádzajú.
3.
Poplatok za externé náklady súvisiace so znečistením ovzdušia spôsobeným premávkou sa nevzťahuje na vozidlá, ktoré spĺňajú najprísnejšie emisné normy EURO, a to do troch rokov od dátumov uplatňovania ustanovených v predpisoch, ktorými sa tieto normy zavádzajú.
Odôvodnenie
V PDN 35 z prvého čítania v EP sa uvádza: Do januára 2013/2014 nie je povolený výber poplatkov za externé náklady v rámci Euro VI (norma Euro VI sa 31. decembra 2012 stane povinnou pre všetky nové typové schválenia a registrácia nových vozidiel prebehne o rok neskôr).
Bol to účinný podnet na obnovenie vozového parku.
Na základe pozície Rady sa zaviedla dlhšie trvajúca výnimka, ktorá umožňuje oslobodenie podstatnej časti medzinárodnej dopravy od poplatkov za znečistenie ovzdušia (približne 60 % koncom roku 2017).
Výnimka na obdobie 3 rokov by preto mala byť maximálna.
Pozmeňujúci a doplňujúci návrh
14
Pozícia Rady – pozmeňujúci akt
Článok 1 – bod 2
Smernica 1999/62/ES
Článok 7f – odsek 5
Pozícia Rady
Pozmeňujúci a doplňujúci návrh
5.
Suma prirážky sa odčíta od sumy poplatku za externé náklady vypočítanej podľa článku 7c.
5.
Suma prirážky sa odčíta od sumy poplatku za externé náklady vypočítanej podľa článku 7c s výnimkou vozidiel z emisných tried EURO 0, EURO I, EURO II a EURO III.
Všetky dosiahnuté príjmy sa investujú do financovania výstavby prioritných projektov európskeho záujmu uvedených v prílohe III k rozhodnutiu č. 1692/96/ES.
Odôvodnenie
Je potrebné poskytovať plnohodnotné podnety na obnovu vozového parku spoločne s pozitívnymi finančnými stimulmi v prospech ekologickejších vozidiel, čo sa musí spájať s finančnými sankciami za najviac znečisťujúce nákladné vozidlá.
Zároveň sa nesmie zabúdať, že podľa smernice sú príjmy získané z prirážok vyčlenené na financovanie prioritných projektov siete TEN-T.
Pozmeňujúci a doplňujúci návrh
15
Pozícia Rady – pozmeňujúci akt
Článok 1 – bod 2
Smernica 1999/62/ES
Článok 7g – odsek 3 – písmeno c
Pozícia Rady
Pozmeňujúci a doplňujúci návrh
(c) žiaden poplatok za infraštruktúru nie je o viac ako 175 % vyšší ako maximálna úroveň váženého priemerného poplatku za infraštruktúru uvedeného v článku 7b; a
(c) žiaden poplatok za infraštruktúru nie je o viac ako 200 % vyšší ako maximálna úroveň váženého priemerného poplatku za infraštruktúru uvedeného v článku 7b; and
Odôvodnenie
Inteligentný systém výberu poplatkov je systém, ktorý užívateľom dáva jasné cenové signály.
Ide o prvok charakteristický pre rôzne politiky, ktorý je potrebný na dosiahnutie cieľov ako obnovenie vozového parku, účinnejšie využívanie dopravnej infraštruktúry či obmedzenie dosahu na životné prostredie.
S diferenciáciou, ktorá je neutrálna z hľadiska príjmov, sa už počíta v súvislosti s Eurovignette II (menšia percentuálna diferenciácia, no žiadne obmedzenia v počte hodín za deň).
Zvýšenie diferenciácie, ktoré už bolo navrhnuté v prvom čítaní v EP (pozri PDN 43), musí byť dostatočne zmysluplné na to, aby sa vyslali tieto jasné cenové signály.
Pozmeňujúci a doplňujúci návrh
16
Pozícia Rady – pozmeňujúci akt
Článok 1 – bod 2
Smernica 1999/62/ES
Článok 7g – odsek 3 – písmeno d
Pozícia Rady
Pozmeňujúci a doplňujúci návrh
(d) doby dopravných špičiek, počas ktorých sa vyberajú vyššie poplatky za infraštruktúru na účely zníženia kongescie, nepresiahnu päť hodín za deň.
(d) obdobia dopravných špičiek, počas ktorých sa vyberajú vyššie poplatky za infraštruktúru na účely zníženia kongescie, nepresiahnu osem hodín za deň.
Odôvodnenie
Obmedzenia týkajúce sa hodín, počas ktorých by sa mohol vyberať maximálny poplatok, predstavujú problém (a nie sú v súlade s prvým čítaním v EP), keďže obmedzujú možnosti členských štátov v rámci prípadného boja proti kongescii.
Súčasné trvanie dopravných špičiek na cestách EÚ sa odhaduje na 8 hodín denne, pričom v návrhu sa uvádza doba 5 hodín denne.
Skombinovaním primeranej pružnosti pre členské štáty s navrhovanými špecifikáciami (iba na preťažených cestných úsekoch, diferenciácia na tom istom cestnom úseku – pozri PDN 5 a 15) a novými povinnosťami (pozri PDN 16 a 17) by sa prevádzkovateľom mala poskytnúť dodatočná istota potrebná na správne vykonávanie tohto opatrenia.
Pozmeňujúci a doplňujúci návrh
17
Pozícia Rady – pozmeňujúci akt
Článok 1 – bod 2
Smernica 1999/62/ES
Článok 7g – odsek 3 – písmeno da (nové)
Pozícia Rady
Pozmeňujúci a doplňujúci návrh
(da) diferenciácia poplatkov je navrhnutá a uplatňuje sa na preťaženom cestnom úseku tak, aby sa nákladným dopravcom, ktorí sa rozhodnú použiť rovnaký úsek cesty mimo období dopravnej špičky, ponúkli znížené sadzby mýta, pričom na dopravcov, ktorí sa ho rozhodnú použiť počas období dopravnej špičky, sa uplatňujú zvýšené sadzby mýta.
Pozmeňujúci a doplňujúci návrh
18
Pozícia Rady – pozmeňujúci akt
Článok 1 – bod 2
Smernica 1999/62/ES
Článok 7g – odsek 3 – písmeno db (nové)
Pozícia Rady
Pozmeňujúci a doplňujúci návrh
(db) členský štát, ktorý sa rozhodne zaviesť takúto diferenciáciu, o tom informuje Komisiu, pričom jej poskytne informácie potrebné na zabezpečenie splnenia podmienok.
Pozmeňujúci a doplňujúci návrh
19
Pozícia Rady – pozmeňujúci akt
Článok 1 – bod 2
Smernica 1999/62/ES
Článok 7g – odsek 4a (nový)
Pozícia Rady
Pozmeňujúci a doplňujúci návrh
4a.
Komisia zabezpečí vypracovanie užívateľskej príručky na vykonávanie smernice v jazyku štátov, ktoré ju budú uplatňovať, s osobitným zameraním na reguláciu kongescie a s cieľom umožniť verejným orgánom a súkromným firmám vypracovať podnikateľské plány, v ktorých sa berú do úvahy možné dôsledky takejto regulácie.
Táto príručka sa zverejní do*. .
* Ú. v.: vložte prosím dátum: tri mesiace odo dňa nadobudnutia účinnosti tejto smernice.
Odôvodnenie
Vzhľadom na neistotu súvisiacu s nákladmi na jednotlivé jazdy dopravnej firmy princíp regulácie kongescie významne ovplyvní návrh zmlúv na poskytovanie dopravných služieb.
Bolo by užitočné, keby sa objasnil spôsob vykonávania tohto opatrenia z technického a ekonomického hľadiska.
Pozmeňujúci a doplňujúci návrh
20
Pozícia Rady – pozmeňujúci akt
Článok 1 – bod 2
Smernica 1999/62/ES
Článok 7h – odsek 3 – písmeno da (nové)
Pozícia Rady
Pozmeňujúci a doplňujúci návrh
(da) špecifický plán uvádzajúci spôsob využitia dodatočného príjmu vytvoreného z poplatkov za externé náklady.
Pozmeňujúci a doplňujúci návrh
21
Pozícia Rady – pozmeňujúci akt
Článok 1 – bod 2
Smernica 1999/62/ES
Článok 7h – odsek 4 – pododsek 2
Pozícia Rady
Pozmeňujúci a doplňujúci návrh
Dotknuté členské štáty upravia navrhované poplatky za externé náklady tak, aby boli v súlade s rozhodnutím.
Rozhodnutie Komisie je k dispozícii výboru uvedenému v článku 9d.
Dotknuté členské štáty upravia navrhované poplatky za externé náklady tak, aby boli v súlade s rozhodnutím.
Rozhodnutie Komisie je k dispozícii výboru uvedenému v článku 9d a Európskemu parlamentu.
Pozmeňujúci a doplňujúci návrh
22
Pozícia Rady – pozmeňujúci akt
Článok 1 – bod 2
Smernica 1999/62/ES
Článok 7j – odsek 4
Pozícia Rady
Pozmeňujúci a doplňujúci návrh
4.
Ak je to ekonomicky uskutočniteľné, členské štáty ukladajú a vyberajú poplatky za externé náklady prostredníctvom elektronického systému, ktorý spĺňa požiadavky článku 2 ods. 1 smernice 2004/52/ES.
4.
Ak je to ekonomicky uskutočniteľné, členské štáty ukladajú a vyberajú poplatky za externé náklady prostredníctvom elektronického systému, ktorý spĺňa požiadavky článku 2 ods. 1 smernice 2004/52/ES.
Komisia podporí akúkoľvek spoluprácu medzi členskými štátmi, ktorá sa ukáže ako potrebná na zabezpečenie interoperabilných systémov na výber mýta, ktoré sa môžu využívať na území iného štátu.
Pozmeňujúci a doplňujúci návrh
23
Pozícia Rady – pozmeňujúci akt
Článok 1 – bod 4
Smernica 1999/62/ES
Článok 9 – odsek 2
Pozícia Rady
Pozmeňujúci a doplňujúci návrh
2.
Členské štáty rozhodnú o použití príjmov vytvorených prostredníctvom tejto smernice.
Príjmy z poplatkov za externé náklady alebo ekvivalent vo finančnej hodnote týchto príjmov by sa mal použiť na podporu odvetvia dopravy, aby sa doprava stala udržateľnejšia a aby sa optimalizoval celý dopravný systém, okrem iného:
2.
Členské štáty rozhodnú o použití príjmov vytvorených prostredníctvom tejto smernice.
Príjmy z poplatkov za externé náklady alebo ekvivalent vo finančnej hodnote týchto príjmov sa použijú na podporu odvetvia dopravy, aby sa doprava stala udržateľnejšia a aby sa optimalizoval celý dopravný systém, okrem iného:
(a) uľahčením efektívnej cenotvorby;
(a) uľahčením efektívnej cenotvorby;
(b) znížením znečistenia z cestnej dopravy pri zdroji;
(b) znížením znečistenia z cestnej dopravy pri zdroji;
(c) zmiernením vplyvov znečistenia z cestnej dopravy pri zdroji;
(c) zmiernením vplyvov znečistenia z cestnej dopravy pri zdroji;
(d) zlepšením vlastností vozidiel z hľadiska emisií CO2 a spotreby energie;
(d) zlepšením vlastností vozidiel z hľadiska emisií CO2 a spotreby energie;
(e) rozvojom alternatívnej infraštruktúry pre používateľov dopravy a/alebo rozšírenia súčasných kapacít;
(e) rozvojom alternatívnej infraštruktúry pre používateľov dopravy a/alebo rozšírenia súčasných kapacít;
(f) optimalizáciou logistiky alebo
(f) optimalizáciou logistiky
(g) zlepšením bezpečnosti cestnej premávky .
(g) zlepšením bezpečnosti cestnej premávky
(ga) poskytnutím bezpečných parkovacích miest.
Členský štát, v ktorom sa vyberá poplatok za infraštruktúru, určí využitie príjmov z výberu tohto poplatku.
Na to, aby sa dopravná sieť mohla vyvíjať ako celok, sa príjmy z výberu poplatkov využívajú najmä v prospech odvetvia cestnej dopravy a na optimalizáciu systému cestnej dopravy.
Najmenej 15 % príjmov z výberu poplatku za externé náklady a poplatku za infraštruktúru v každom členskom štáte sa použije na finančnú podporu projektov v oblasti TEN-T s cieľom zvýšiť trvalú udržateľnosť dopravy.
Toto percento sa bude postupne zvyšovať.
Odôvodnenie
Na základe PDN 55, 56 a 57 z prvého čítania v EP.
Pozmeňujúci a doplňujúci návrh
24
Pozícia Rady – pozmeňujúci akt
Článok 1 – bod 5
Smernica 1999/62/ES
Článok 9c
Pozícia Rady
Pozmeňujúci a doplňujúci návrh
Komisia prijme v súlade s článkom 290 Zmluvy o fungovaní Európskej únie delegované akty, pokiaľ ide o:
Komisia prijme v súlade s článkom 290 Zmluvy o fungovaní Európskej únie delegované akty, pokiaľ ide o:
- prispôsobenie prílohy 0 k acquis Únie,
- prispôsobenie prílohy 0 k acquis Únie,
- prispôsobenie vzorcov v častiach 4.1 a 4.2 prílohy IIIa vedeckému a technickému pokroku.
prispôsobenie vzorcov v častiach 4.1 a 4.2 prílohy IIIa a metód výpočtu v častiach 2 a 3 prílohy III vedeckému a technickému pokroku.
Na delegované akty uvedené v tomto článku sa vzťahujú postupy stanovené v článkoch 9e, 9f a 9g.
Na delegované akty uvedené v tomto článku sa vzťahujú postupy stanovené v článkoch 9e, 9f a 9g.
Odôvodnenie
V súlade s PDN 58 z prvého čítania v EP.
Z technického hľadiska by sa mali schváliť určité technické úpravy.
Pozmeňujúci a doplňujúci návrh
25
Pozícia Rady – pozmeňujúci akt
Článok 1 – bod 8
Smernica 1999/62/ES
Článok 11 – odsek 1 – pododsek 1
Pozícia Rady
Pozmeňujúci a doplňujúci návrh
1.
Do …* a potom každé štyri roky členské štáty, ktoré vyberajú poplatok za externé náklady a/alebo poplatok za infraštruktúru, vypracujú správu o mýte vybranom na ich území vrátane koncesného mýta a zašlú ju Komisii, ktorá ju sprístupní ostatným členským štátom.
Uvedená správa nemusí obsahovať mýtne režimy, ktoré už boli zavedené k 10. júnu 2008 a ktoré nezahŕňajú poplatky za externé náklady, pokiaľ tieto režimy zostanú platné a podstatne sa nezmenia a nedoplnia.
Uvedená správa musí obsahovať informácie o:
1.
Do …* a potom každé štyri roky členské štáty, ktoré vyberajú poplatok za externé náklady a/alebo poplatok za infraštruktúru, vypracujú správu o mýte vybranom na ich území vrátane koncesného mýta a zašlú ju Komisii, ktorá ju sprístupní ostatným členským štátom.
Uvedená správa nemusí obsahovať mýtne režimy, ktoré už boli zavedené k 10. júnu 2008 a ktoré nezahŕňajú poplatky za externé náklady, pokiaľ tieto režimy zostanú platné a podstatne sa nezmenia a nedoplnia.
Uvedená správa musí obsahovať informácie o:
(a) váženom priemernom poplatku za externé náklady a konkrétnych sumách vyberaných za každú kombináciu triedy vozidla, typu cesty a časového obdobia;
(a) váženom priemernom poplatku za externé náklady a konkrétnych sumách vyberaných za každú kombináciu triedy vozidla, typu cesty a časového obdobia;
(b) diferenciácii poplatkov za infraštruktúru podľa typu vozidla a času; a
(b) diferenciácii poplatkov za infraštruktúru podľa typu vozidla a času; a
(c) váženom priemernom poplatku za náklady na infraštruktúru a celkových príjmoch z tohto poplatku.
(c) váženom priemernom poplatku za náklady na infraštruktúru a celkových príjmoch z tohto poplatku.
* Ú. v.: vložte prosím dátum: 48 mesiacov odo dňa nadobudnutia účinnosti tejto smernice.
* Ú. v.: vložte prosím dátum: 36 mesiacov odo dňa nadobudnutia účinnosti tejto smernice.
Odôvodnenie
Skrátenie lehoty v súlade s prvým čítaním v EP.
Pozmeňujúci a doplňujúci návrh
26
Pozícia Rady – pozmeňujúci akt
Článok 1 – bod 8
Smernica 1999/62/ES
Článok 11 – odsek 1 – písmeno ca (nové)
Pozícia Rady
Pozmeňujúci a doplňujúci návrh
(ca) využívanie príjmov a opatrenia prijaté v súlade s článkom 9 ods. 2.
Odôvodnenie
Zvýšenie transparentnosti a zodpovednosti v súlade s prvým čítaním v EP.
Pozmeňujúci a doplňujúci návrh
27
Pozícia Rady – pozmeňujúci akt
Článok 1 – bod 8
Smernica 1999/62/ES
Článok 11 – odsek 2 – pododsek 1
Pozícia Rady
Pozmeňujúci a doplňujúci návrh
2.
Do …* Komisia s pomocou výboru uvedeného v článku 9d predloží Európskemu parlamentu a Rade správu o vykonávaní a účinkoch tejto smernice, najmä v súvislosti s účinnosťou ustanovení týkajúcich sa náhrady nákladov spojených so znečistením spôsobeným premávkou a začlenenia vozidiel, ktoré majú viac ako 3,5 a menej ako 12 ton.
Na základe priebežného monitorovania sa v správe bude analyzovať a hodnotiť okrem iného:
2.
Do …* Komisia s pomocou výboru uvedeného v článku 9d predloží Európskemu parlamentu a Rade správu o vykonávaní a účinkoch tejto smernice, najmä v súvislosti s účinnosťou ustanovení týkajúcich sa náhrady nákladov spojených so znečistením spôsobeným premávkou a začlenenia vozidiel, ktoré majú viac ako 3,5 a menej ako 12 ton.
Na základe priebežného monitorovania sa v správe bude analyzovať a hodnotiť okrem iného:
* Ú. v.: vložte prosím dátum: 60 mesiacov odo dňa nadobudnutia účinnosti tejto smernice.
* Ú. v.: vložte prosím dátum: 48 mesiacov odo dňa nadobudnutia účinnosti tejto smernice.
Odôvodnenie
Skrátenie lehoty v súlade s prvým čítaním v EP.
Pozmeňujúci a doplňujúci návrh
28
Pozícia Rady – pozmeňujúci akt
Článok 1 – bod 8
Smernica 1999/62/ES
Článok 11 – odsek 2 – písmeno ca (nové)
Pozícia Rady
Pozmeňujúci a doplňujúci návrh
(ca) technickú a ekonomickú uskutočniteľnosť zavedenia poplatkov založených na minimálnej vzdialenosti na hlavných medzimestských cestách.
Správa určí možné typy cestných úsekov, ktoré sa majú spoplatniť, možné spôsoby vyberania a presadzovania takýchto poplatkov nákladovo efektívnym spôsobom a spoločnú jednoduchú metódu stanovenia minimálnych sadzieb.
Odôvodnenie
Bod navrhnutý Komisiou a potvrdený v prvom čítaní v EP.
Pozmeňujúci a doplňujúci návrh
29
Pozícia Rady – pozmeňujúci akt
Článok 1 – bod 8
Smernica 1999/62/ES
Článok 11 – odsek 2 – pododsek 1 – písmeno ca (nové)
Pozícia Rady
Pozmeňujúci a doplňujúci návrh
(ca) stupeň interoperability medzi rôznymi mýtnymi systémami v členských štátoch, ako sa vyžaduje podľa smernice 2004/52/ES.
Pozmeňujúci a doplňujúci návrh
30
Pozícia Rady – pozmeňujúci akt
Článok 1 – bod 8
Smernica 1999/62/ES
Článok 11 – odsek 2 – písmeno cb (nové)
Pozícia Rady
Pozmeňujúci a doplňujúci návrh
(cb) technickú a ekonomickú uskutočniteľnosť postupného rušenia systémov spoplatnenia na základe času a zavedenia systémov založených na vzdialenosti.
Odôvodnenie
Na základe PDN 61 z prvého čítania v EP.
Pozmeňujúci a doplňujúci návrh
31
Pozícia Rady – pozmeňujúci akt
Článok 1 – bod 8
Smernica 1999/62/ES
Článok 11 – odsek 2 – pododsek 2a (nový)
Pozícia Rady
Pozmeňujúci a doplňujúci návrh
Súčasťou správy je návrh Európskemu parlamentu a Rade na ďalšiu revíziu tejto smernice.
Odôvodnenie
PDN vychádza z PDN 63 z prvého čítania v EP.
Pozmeňujúci a doplňujúci návrh
32
Pozícia Rady – pozmeňujúci akt
Článok 1 – bod 8
Smernica 1999/62/ES
Článok 11 – odsek 3 – pododsek 2
Pozícia Rady
Pozmeňujúci a doplňujúci návrh
Na účely zabezpečenia spravodlivej hospodárskej súťaže a súčasného postupného spoplatňovania externých nákladov vo všetkých druhoch dopravy bude správa obsahovať harmonogram opatrení, ktoré je potrebné ešte prijať v záujme obrátenia pozornosti na tie aspekty druhov dopravy a/alebo externých nákladov, ktoré sa dosiaľ nezohľadnili.
Na účely zabezpečenia spravodlivej intermodálnej hospodárskej súťaže a súčasného postupného spoplatňovania externých nákladov vo všetkých druhoch dopravy bude správa obsahovať harmonogram opatrení, ktoré je potrebné ešte prijať v záujme obrátenia pozornosti na ďalšie kategórie vozidiel alebo ďalšie druhy dopravy a/alebo aspekty externých nákladov, ktoré sa dosiaľ nezohľadnili , najmä náklady na emisie CO2, pokiaľ by určenie spoločného prvku palivovej dane týkajúceho sa zmeny klímy neprinieslo uspokojivé výsledky, náklady na kongesciu a nehody a náklady na stratu biodiverzity .
Odôvodnenie
Na základe PDN 62 z prvého čítania v EP a textu Komisie o odseku 2 písm. a) a b).
Pozmeňujúci a doplňujúci návrh
33
Pozícia Rady – pozmeňujúci akt
Článok 2
Smernica 1999/62/ES
Odsek 1 – pododsek 1
Pozícia Rady
Pozmeňujúci a doplňujúci návrh
1.
Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do ….* Znenie týchto ustanovení bezodkladne oznámia Komisii .
1.
Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do ….* Znenie týchto ustanovení bezodkladne oznámia Komisii , pričom jej predložia tabuľku zhody medzi týmito ustanoveniami a touto smernicou .
* Ú. v.: vložte prosím dátum: 36 mesiacov odo dňa nadobudnutia účinnosti tejto smernice.
* Ú. v.: vložte prosím dátum: 24 mesiacov odo dňa nadobudnutia účinnosti tejto smernice.
Odôvodnenie
V súlade s pozíciou z prvého čítania v EP.
Pozmeňujúci a doplňujúci návrh
34
Pozícia Rady – pozmeňujúci akt
Príloha
Smernica 1999/62/ES
Príloha IIIa – bod 2 – podbod 2
Pozícia Rady
Pozmeňujúci a doplňujúci návrh
Komisii prípadne oznámia aj presné časové obdobia zodpovedajúce nočnému času, počas ktorých je možné uložiť vyššie poplatky za externé náklady, ktoré zohľadnia väčší hluk.
Komisii prípadne oznámia aj presné časové úseky zodpovedajúce nočnému času, počas ktorých je možné uložiť vyššie poplatky za hluk za externé náklady, ktoré zohľadnia väčší hluk.
Odôvodnenie
Objasnenie myšlienky zo spoločnej pozície Rady.
Pozmeňujúci a doplňujúci návrh
35
Pozícia Rady – pozmeňujúci akt
Príloha
Smernica 1999/62/ES
Príloha IIIb – bod 1 – tabuľka 1
Pozícia Rady
Tabuľka 1: Maximálne účtovateľné náklady znečistenia ovzdušia
Eurocent/vozokilometer
Predmestské cesty (vrátane diaľnic)
Medzimestské cesty (vrátane diaľnic)
EURO 0
16
12
EURO I
11
8
EURO II
9
7
EURO III
7
6
EURO IV
3
EURO V
po 31. decembri 2013
3
2
EURO VI
po 31. decembri 2017
2
1
Menej znečisťujúce ako EURO VI
Pozmeňujúci a doplňujúci návrh
Tabuľka 1: Maximálne účtovateľné náklady znečistenia ovzdušia
Eurocent/vozokilometer
Predmestské cesty (vrátane diaľnic)
Medzimestské cesty (vrátane diaľnic)
EURO 0
16
12
EURO I
11
8
EURO II
9
7
EURO III
7
6
EURO IV
3
EURO V
od 1. januára 2013
3
2
EURO VI
od 1. januára 2017
2
1
Menej znečisťujúce ako EURO VI
Odôvodnenie
Súvisí s PDN 13.
DÔVODOVÁ SPRÁVA
Od prijatia pozície Európskeho parlamentu k smernici Eurovignette III v prvom čítaní uplynul istý čas.
Predseda Parlamentu oznámil pozíciu Rady na druhej februárovej schôdzi a Parlament má do júna čas na dokončenie druhého čítania.
Spravodajca chce pripomenúť hlavné ciele smernice:
Smernica umožní členským štátom – ak si to želajú – vyberať od užívateľov ciest poplatky za niektoré – obmedzené – externé náklady, a to tak, aby sa v odvetví cestnej dopravy konečne zaviedla zásada „znečisťovateľ platí“.
Poskytne tiež členským štátom dodatočné možnosti na zvýšenie účinnosti vnútroštátnych systémov vyberania cestných poplatkov, čo predstavuje lepší nástroj riadenia dopytu v odvetví dopravy.
Tieto ciele boli potvrdené pozíciou Rady.
Ambície a politická pozícia spravodajcu k tejto veci sú známe a boli už vysvetlené v dôvodovej správe k správe z prvého čítania.
Zdá sa, že nastal čas zaujať pragmatický prístup, aby sa zabránilo ďalšej strate času a dosiahol sa najlepší možný kompromis v rámci Parlamentu a medzi Parlamentom a Radou.
Navrhované pozmeňujúce a doplňujúce návrhy sú výsledkom konzultácií s politickými skupinami.
Spravodajca opätovne predložil čo možno najpragmatickejším spôsobom podstatné prvky z prvého čítania v EP (s ohľadom na nové politické usporiadanie po posledných voľbách), pričom vzal vo veľkej miere na vedomie nové vhodné prvky, ktoré zaviedla Rada.
Uvedené pozmeňujúce a doplňujúce návrhy sa zameriavajú predovšetkým na tieto hlavné prvky:
1) Voľba externých nákladov a návrh na zavedenie mechanizmov diferenciácie poplatkov za infraštruktúru s neutrálnym vplyvom na príjmy namiesto možnosti vyberať poplatky za náklady na kongesciu.
To sa týka hlavne maximálneho počtu hodín dopravnej špičky za deň, maximálnej možnej diferenciácie a presnejšieho znenia v záujme zaručenia neutrality tejto diferenciácie z hľadiska príjmov.
2) Vyčleňovanie príjmov z poplatkov za infraštruktúru a externé náklady, ktoré sa využijú najmä v oblasti udržateľnosti dopravy a transeurópskych sietí.
Účinné vyčleňovanie príjmov (ktorým sa zvyšuje zodpovednosť a transparentnosť) nielen zvýši verejnú podporu, ale zároveň urýchli znižovanie externých nákladov na cestnú dopravu.
3) Účinné opatrenia na obnovu vozového parku (oslobodenie od poplatkov za znečistenie ovzdušia pre triedy Euro V a Euro VI a otázka prirážky).
4) Rozsah pôsobnosti, pokiaľ ide o vozidlá.
Výnimky možno stanoviť len za určitých podmienok.
5) Mechanizmy poskytovania spätných informácií a ďalšie kroky.
Význam pravidelnej kontroly vnútroštátnych systémov vyberania poplatkov a nové opatrenia Komisie v záujme postupného prechodu na najúčinnejšie systémy vyberania cestných poplatkov.
Spravodajca verí, že na základe návrhu správy bude možné v nasledujúcich týždňoch úzko spolupracovať na dosiahnutí najlepšej možnej dohody s Radou.
POSTUP
Názov
Spoplatnenie ťažkých nákladných vozidiel
Referenčné čísla
15145/1/2010 – C7-0045/2011 – 2008/0147(COD)
Dátum prvého čítania EP– Číslo P
11.3.2009 T6-0113/2009
Návrh Komisie
KOM(2008)0436 - C6-0276/2008
Dátum oznámenia na schôdzi, že Parlamentu bola doručená pozícia Rady v prvom čítaní
17.2.2011
Gestorský výbor
dátum oznámenia na schôdzi
TRAN
17.2.2011
Spravodajca
dátum menovania
Saïd El Khadraoui
24.1.2011
Prerokovanie vo výbore
28.2.2011
14.3.2011
11.4.2011
Dátum prijatia
12.4.2011
Výsledok záverečného hlasovania
+:
–:
0:
27
1
11
Poslanci prítomní na záverečnom hlasovaní
Inés Ayala Sender, Georges Bach, Izaskun Bilbao Barandica, Antonio Cancian, Michael Cramer, Luis de Grandes Pascual, Saïd El Khadraoui, Ismail Ertug, Carlo Fidanza, Knut Fleckenstein, Jacqueline Foster, Mathieu Grosch, Jim Higgins, Juozas Imbrasas, Ville Itälä, Dieter-Lebrecht Koch, Georgios Koumoutsakos, Werner Kuhn, Eva Lichtenberger, Gesine Meissner, Hubert Pirker, Vilja Savisaar-Toomast, Olga Sehnalová, Brian Simpson, Dirk Sterckx, Keith Taylor, Silvia-Adriana Ţicău, Giommaria Uggias, Thomas Ulmer, Peter van Dalen, Artur Zasada
Náhradníci prítomní na záverečnom hlasovaní
Philip Bradbourn, Spyros Danellis, Bogdan Kazimierz Marcinkiewicz, Guido Milana, Dominique Riquet, Corien Wortmann-Kool
Náhradníci (čl. 187 ods. 2) prítomní na záverečnom hlasovaní
Gianluca Susta, Patrizia Toia
Dátum predloženia
25.5.2011
