To "naj" podľa redaktorov
Inštitúcie
2008-08-04 - 10:46
Každý deň sa v Parlamente množstvo vecí, ktorú môžu značne ovplyvniť život bežného európskeho občana.
Vybrali sme niekoľko tém, ktoré my redaktori považujeme za najzaujímavejšie.
Ide v podstate o akúsi "redakčnú volenku".
V tomto súhrne sa dozviete viac o skúsenostiach stážistov v EP, o poštových službách, o ochrane detí na internete či o dovolenke objednávanej prostredníctvom cestovnej kancelárie.
20080707FCS33575
Stáž v Parlamente: spojenie práce aj zábavy
Stážistky Každý rok ponúka Európsky parlament pracovné stáže.
V roku 2007 sa tak do Parlamentu dostalo 385 mladých ľudí zo 61 krajín.
S viacerými stážistami sa vo štvrtok 14. februára stretol aj samotný predseda EP Hans-Gert Pöttering.
Pri tejto príležitosti sme sa viacerých stážistov opýtali na ich doterajšie skúsenosti.
Stáže v Európskom parlamente sa rozdeľujú do niekoľkých kategórií.
Existuje stáž všeobecná, stáž pre novinárov a napokon stáž pre prekladateľov a tlmočníkov.
Každá z nich pritom môže byť platená (ak ste absolventom vysokej školy) alebo neplatená (pre študentov).
Dĺžka stáže sa pohybuje v rozmedzí jedného až piatich mesiacov.
Vedú Taliani
Porovnanie počtu prihlásených a počtu úspešných kandidátov poukazuje na fakt, že stať sa parlamentným stážistom je pomerne zložité.
V minulom roku vzali priemerne zo 100 prihlásených uchádzačov len štyroch či piatich.
Najviac žiadostí pritom pochádza z Talianska, s odstupom nasledujú Nemecko, Francúzsko a Španielsko.
Oddelenie pre stáže pritom priznáva, že "počet stážistov závisí od dostupného rozpočtu a kapacitných možností jednotlivých oddelení".
Zaujímavosťou tiež je, že stáž vyhľadáva približne dva krát viac žien než mužov.
Miesta pre stážistov ponúkajú aj niektorí poslanci.
Stačí ich len kontaktovať.
Skúsenosti stážistov
Concepción Portero (Španielsko, Tlačové oddelenie): "Najzaujímavejšou vecou je, že pracujete s 27 rôznymi národnosťami.
Veľkou výzvou je tiež písanie v cudzom jazyku.
Po päť a pol mesiacoch, ktoré som tu strávila, si verím oveľa viac."
Orsolya Zsemba (Maďarsko, asistentka poslanca): "Dokázala som sa tu naučiť viac než som očakávala.
Chcela som poznať vnútorné postupy EP, prepojenia medzi jednotlivými politikami, ako sa lobuje a robí politika.
Tento sen sa stal skutočnosťou."
Stéphanie Van Cauwelaert (Belgicko, Oddelenie komunikácii na internete): "Pôsobenie v EP bude mať dopad na moje budúce pracovné rozhodnutia.
Zistím, čo robím rada a čo nerada.
Naučím sa veľa o Európskom parlamente a európskej kultúre, ale takisto aj o sebe."
Práca aj zábava
Karin Sofia Flygare (Švédsko, Riaditeľstvo pre vonkajšie politiky): "Jednou z výhod absolvovania stáže je sociálny život s ostatnými stážistami.
Chodíme na večierky, ktoré organizujú združenia napojené na Parlament a Komisiu.
V súčasnosti tiež spoznávame Brusel: každý víkend navštevujeme nové kaviarne a reštaurácie."
María Jesus Arroqui (Španielsko, Tlačové oddelenie): "V Bruseli by som chcela zostať dlhšie a nájsť si tu prácu v oblasti komunikácie a európskych záležitostí.
Kvôli konkurencii je to však ťažké."
Stáže a študijné návštevy v EP Združenie stážistov (anglicky) Poslanci EP
Štúdia EP: Za čo by mala zodpovedať cestovná kancelária počas vašej dovolenky?
Poistili ste sa pred odchodom na dovolenku?
Milióny ľudí v EÚ si každý rok vyberá dovolenku prostredníctvom cestovnej kancelárie.
Niektorí cestujú za slnkom, iní skôr do hôr.
V prípade zranenia alebo nehody sa však dovolenkový oddych môže rýchlo zmeniť na stresujúci a nepríjemný zážitok.
Výbor EP pre vnútorný trh si dal vypracovať štúdiu o poistnom krytí, ktoré sa vzťahuje na tento druh dovolenky.
Závery štúdie odporúčajú prijať viaceré opatrenia.
Trh s predajom dovolenkových zájazdov sa rýchlo mení.
Kým v minulosti bola potrebná osobná návšteva v cestovnej kancelárii, dnes si môžeme rezervovať dovolenku aj cez internet.
Práve zmeny v tejto oblasti priviedli členov Výboru EP pre vnútorný trh na myšlienku nechať si vypracovať štúdiu o poistnom krytí organizovaných zájazdov.
Nehody či zranenia
Vysnívaná dovolenka s cestovnou kanceláriou nie vždy vyjde podľa predstáv.
Nezriedka sa stáva, že spotrebitelia nie s spokojní s hygienou v ubytovacích zariadeniach alebo s vybavením jednotlivých stredísk.
Na dovolenke tiež dochádza k rôznym zraneniam, za ktoré nesie podiel viny cestovná kancelária či samotné zmluvné zariadenie.
Stáva sa to napríklad pri dopravnej nehode výletného autobusu, alebo pri zlomenine v dôsledku chýbajúceho varovného označenia.
Oblasť bezpečnosti a zodpovednosti cestovných kancelárií dobre pokrýva Smernica o balíku cestovných, dovolenkových a výletných služieb z roku 1990.
Chýba však špeciálna pasáž o bezpečnosti turistov.
Na toto poukazuje aj uznesenie z novembra 2007, kde poslanci vyjadrujú poľutovanie, že zatiaľ chýbajú právne nástroje, ktoré by upravovali bezpečnosť služieb.
Problémom tiež je, že dôkazné bremeno o zanedbaní niektorej služby býva na súdoch v krajinách EÚ rôzne.
Niekde musí zanedbanie povinností dokazovať zákazník, inde zas organizátor.
Viac zodpovednosti pre organizátorov
Štúdia vypracovaná nezávislými odborníkmi tak navrhuje viacero opatrení.
V prípade problémov s dopravou by sa mala zaistiť plná zodpovednosť cestovnej kancelárie za všetky objednané výlety, ktoré si počas dovolenky klienti zarezervujú.
Európska legislatíva by tiež mala zadefinovať základné bezpečnostné normy pre hotely, ktoré by zohľadňovali aj najnovšie odporúčania pre prípad požiaru.
Cestovná kancelária by ďalej mala zodpovedať za akékoľvek porušenie bezpečnostných opatrení zo strany ňou objednanej leteckej spoločnosti.
Takáto zodpovednosť sa samozrejme nemôže očakávať v prípade teroristického útoku alebo prírodných katastrof.
Organizátor zájazdu by však svojich klientov mal o týchto rizikách informovať.
Všetky tieto návrhy sú však zatiaľ len v teoretickej rovine.
Legislatívny návrh totiž musí predložiť Európska komisia.
Štúdia (anglicky) Uznesenie EP o cestovnom ruchu v EÚ Smernica z roku 1990
Prišla vám pošta...
Keď sme sa minulý týždeň prehrabávali v našej poštovej schránke, narazili sme aj na list parlamentného poštára Fera.
Adresoval ho svojej sesternici Beátke, ktorá tiež zhodou okolností pracuje na pošte, avšak na Slovensku.
Pôvodne sme chceli napísať článok o tom, čo čerstvo schválená liberalizácia poštových služieb prinesie občanom.
Fero však o tom Beátke napísal tak jednoducho, že s jeho dovolením, sme sa rozhodli list zverejniť.
Rokovacia miestnosť
Európsky parlament
Rue Wiertz
Brusel, Belgicko
Milá Beátka,
v úvode môjho listu sa chcem ospravedlniť, že som Ti tak dlho nepísal.
Ani neviem, kedy sme sa naposledy videli.
Tuším, že na svadbe sesternice Helenky pred dvoma rokmi.
Mimochodom vieš, že sa znovu vydáva?
Každopádne ti píšem, aby som Ti priblížil najnovšie udalosti v Európskom parlamente tu v Bruseli.
Ako si už iste počula, europoslanci hlasovali 31. januára za liberalizáciu poštových služieb v EÚ.
Týka sa to všetkých listov ľahších ako 50 gramov, teda aj Tvojho blahoželania k starkiným narodeninám.
Niektorí poslanci sa celej legislatívy tak trochu aj obávali.
Ani sa im nečudujem.
V poštových službách krajín EÚ totiž pracuje až 5,2 milióna ľudí!
Celý sektor má pritom hodnotu asi 88 miliárd eur.
Zdá sa to veľa, ale pri 135 miliardách listov, ktoré doručíme za rok, sa to zas až tak mnoho nejaví.
Asi sa obávaš, či k našej sesternici Marike z oravskej dedinky Rabčice nebude po liberalizácii chodiť poštárka menej často.
Poslanci našťastie schválili takú verziu zákona, ktorá zabezpečí donášku listov 5-krát do týždňa.
Dobrou správou tiež je, že poštovné zostane rovnaké pre mestá aj dediny.
Stručne to vyjadril autor poslaneckej správy k tejto otázke a nemecký poslanec z klubu ľudovcov a európskych demokratov Markus Feber, keď zdôraznil, že "podľa nových pravidiel budeme môcť aj naďalej posielať listy na odľahlé miesta s istotou, že budú doručené."
A čo je napokon dôležité najmä pre nás, poštárov, pracovné podmienky pracovníkov v poštovom sektore budú chránené.
Ako teda vidíš, obavy niektorých, ako napríklad rakúskej poslankyne zo skupiny zelených Evy Lichtenberger o zastavení doručovania do horských či vzdialených oblastí, sa nenaplnia.
V rozprave pred hlasovaním ma tiež zaujal názor britského socialistu Briana Simpsona, ktorý verí, že nové pravidlá pomôžu poštám lepšie konkurovať novým technológiám.
(Hoci aj ja používam email každý deň, stále si myslím, že list je akosi osobnejší.)
Úplne som zabudol povedať, kedy sa nové pravidlá začnú aj uplatňovať.
Hoci Komisia chcela začať "zostra" už od roku 2009, poslanci podporili zavedenie zmien od roku 2011.
Slovensko však patrí medzi tých 12 krajín, ktoré na prípravu potrebujú ešte o dva roky viac.
Zato taká tetuška Lena zo Štokholmu, či bratranec Lukáš, ktorý študuje v Mníchove si tie zmeny takmer vôbec nevšimnú.
V týchto a ďalších troch krajinách totiž konkurencia k pošte už existuje.
Na záver Ťa ešte chcem ubezpečiť, že Tvoj vianočný balík som dostal a veľmi som sa mu potešil.
Tričko mi sedí ako uliate a tá čokoláda mi dokonale pripomenula domovinu.
Balík mi neprišiel poštou, ale prostredníctvom spoločnosti "Break-pack".
Ako teda vidím, hovoriť Ti o tom, že balíky sa dajú posielať aj súkromnými spoločnosťami, by bolo úplne zbytočné.
Dúfam, že môj list dostaneš čoskoro.
Ináč zima je tu zatiaľ teplá a suchá, no do jari je ešte ďaleko.
Maj sa krásne.
S pozdravom,
Fero
(Tvoj bratranec z poštového oddelenia Európskeho parlamentu)
P.S. Nezabudni, že čoskoro je tu sviatok sv. Valentína!
Už si poslala nejaký pozdrav?
EP odobril liberalizáciu poštových služieb Všetko o liberalizácii poštových služieb (anglicky) Rozhovor s Markusom Ferberom
Nové opatrenia pre boj proti detskej pornografii na webe
Za detskou pornografiou sa skrýva zneužívanie detí Internet je súčasťou nášho života.
Počet webových stránok vzrástol za posledných desať rokov mnohonásobne.
Týka sa to však aj šírenia stránok s detskou pornografiou.
Touto otázkou sa preto zaoberá správa o právach detí, ktorú poslanci EP prerokujú v utorok popoludní.
Predložený text navrhuje opatrenia, ako účinnejšie bojovať proti pedofílii na internete.
Zverejnenie pohlavného zneužívania dieťaťa na akomkoľvek elektronickom médiu je protizákonné.
Napriek tomu, že táto skutočnosť je všeobecne známa, počet prípadov zneužívania detí rastie.
Medzinárodná policajná organizácia Interpol priznáva, že za to môže aj internet.
Práve rozšírenie vysokorýchlostného pripojenia, masová dostupnosť digitálnych fotoaparátov a anonymný charakter internetu spôsobuje, že nahrávanie pohlavného zneužívania detí a následné zverejnenie týchto materiálov na webe je jednoduchšie.
Detská pornografia na vzostupe
Európsky komisár Franco Frattini sa vlani v júni vyjadril: "Zarmútilo a šokovalo ma, keď som sa dopočul, že podľa odhadov počet webových stránok s obsahom pohlavného zneužívania detí vzrástol v rokoch 1997 až 2005 o 1500%."
Boj proti pedofílii na internete ja náročný.
Dokument Európskej komisie z mája 2007 uvádza, že stránky s takýmto obsahom sa jednoduchým spôsobom dajú presunúť na server v inej krajine, častokrát mimo územia EÚ, čo vypátranie páchateľov sťažuje.
Zosúladenie trestov
Európska únia sa touto problematikou zaoberá už dlhšie obdobie.
Dôkazom toho je aj rozhodnutie ministrov členských krajín z roku 2003, na základe ktorého sa v krajinách EÚ zosúladili tresty za počítačovú trestnú činnosť.
Osoby, ktoré nahrávajú či distribuujú detskú pornografiu, alebo osoby, ktoré na takúto činnosť nabádajú či sa o ňu pokúšajú, musia byť potrestané väzením s hornou hranicou najmenej jeden až tri roky.
Pri niektorých vážnejších zločinoch musí byť horná hranica trestnej sadzby najmenej päť až desať rokov.
V rokoch 2005 až 2008 je na boj proti šíreniu on-line detskej pornografii z rozpočtu EÚ vyhradených 45 miliónov eur.
Tie majú v rámci programu "Bezpečnejší internet" podporovať nástroje, ktoré zamedzia otváraniu nevyžiadaných stránok a celkovo zvýšia bezpečnosť tejto celosvetovej siete.
Navrhnuté opatrenia
Talianska poslankyňa zo skupiny Únia za Európu národov Roberta Angelilli prichádza so sériou ďalších krokov.
Vo svojej nelegislatívnej správe navrhuje, aby na základe dohody s významnými spoločnosťami vydávajúcimi kreditné karty mohli byť z elektronického platobného systému vylúčené tie internetové stránky, ktoré umožňujú elektronický predaj materiálov týkajúcich sa detskej pornografie.
Nelegálne stránky by podľa jej názoru mali byť zrušené a prístup k nim blokovaný.
Deti by sa viac o svojich právach mali dozvedieť zo špeciálnej webovej stránky.
Zriadená by tiež mala byť databáza predajcov detského pornografického materiálu, informácie z ktorej by sa posielali priamo polícii, Europolu a Interpolu.
Priamy prenos z rozpravy poslancov môžete sledovať v utorok 15. januára po 15:00 na nižšie uvedenom odkaze.
Návrh správy poslankyne Angelilli Priamy prenos z rozpravy (utorok po 15:00) Europoslanci sa budú zaoberať právami dieťaťa Ako ochrániť deti pred hrozbami na internete?
Program "Bezpečnejší internet" (anglicky) Rozhovor s Robertou Angelilli o právach detí (česky)
Európa a odkaz udalostí z roku 1968
Sovietske tanky ukončili Pražskú jar 21. augusta 1968 Rok 1968 je pre Európu pamätným rokom plným udalostí, ktoré natrvalo znechali svoje dedičstvo.
Vo Francúzsku vypukli študentské demonštrácie, ktoré napokon viedli k sociálnym reformám v mnohých krajinách.
V Československu sa začala "Pražská jar", ktorej symbolom bol Alexander Dubček.
Študenti na poľských univerzitách zas žiadali reformy a slobodu slova.
Ako si na tieto udalosti spomínajú europoslanci?
Francúzske protesty
"Mala som 24 rokov, práve som ukončila štúdium na Inštitúte politických vied v Paríži (...).
Bývala som v štvrti Quartier Latin a očakávala narodenie mojej dcéry naplánované na začiatok júla.
Prirodzeným spôsobom som prežívala vtedajšie májové udalosti skôr ako priama a zaujímajúca sa diváčka než ako aktívna účastníčka," uvádza bývalá predsedníčka Európskeho parlamentu Nicole Fontaine.
Máj 1968 priniesol podľa jej názoru katarziu spoločnosti.
Zmeny by sa v nej udiali tak či tak, májové demonštrácie im však dodali revolučný charakter.
Ideály verzus realita
Milan Horáček, súčasní nemecký poslanec EP za stranu zelených, emigroval z Československa do NDR v roku 1968.
Vzápätí sa vo Frankfurte pridal k tamojšiemu študentskému hnutiu.
"Ako politické utečenci z Československa sme našli podporu u tých, ktorí odmietali tak kapitalizmus, ako aj komunizmus.
Boli sme však samozrejme menej nadšení z ľavicového idealizmu niektorých aktivistov, pretože sme vedeli, ako socializmus vyzerá v praxi."
Udalosti v Nemecku však podľa jeho slov uviedli veci do pohybu.
"To aj umožnilo, že napríklad dnes sú primátormi veľkých miest ľudia otvorene sa hlásiaci k homosexuálnej orientácii.
Dobrým príkladom je tiež fakt, že v meste Hamburg sa po prvýkrát dohodlo na zostavení koalície medzi stranou zelených a konzervatívcami.
Hlavné rokovania v Hamburgu pritom viedli ženy.
Všetky tieto procesy majú korene v udalostiach z roku 1968.
Pred tým bol verejný život oveľa konzervatívnejší takéto veci boli jednoducho nemysliteľné," dodáva český emigrant.
Za slobodu
Nájsť spoločného menovateľa pre hnutia v roku 1968 na Západe (vo Francúzsku, Nemecku, Taliansku a USA) a hnutia vo východnej časti Európy, je zložité," domnieva sa poľský liberál a profesor histórie Bronisław Geremek.
"Odlišovali sa v špecifickosti a ich ciele neboli spoločné.
Avšak všetky tieto hnutia boli za slobodu."
Ako ďalej dodáva tento bývalý minister zahraničných vecí "ľudia v roku 1968 stále verili, že systém reálneho socializmu možno pozmeniť a zreformovať.
Udalosti v roku 1968 v Poľsku boli čisto intelektuálnou iniciatívou.
Iné sociálne skupiny, konkrétne robotníci, ju nepodporili."
Prínos v neskoršom období
Skúsenosti z roku 1968 sa však v Poľsku prejavili neskôr - v roku 1980 počas hnutia Solidarity.
Ako dodáva Geremek, udalosti z roku 1968 "zobudili spoločnosť a viedli k pádu bývalého systému".
Aj Milan Horáček vidí prínos v neskoršom období.
"Túžba po politickej slobode v Československu sa udržiavala spomienkami na ‘socializmus s ľudskou tvárou’ pod vedením Alexandra Dubčeka.
To napokon viedlo k hnutiu Charty 77 a neskôr, v roku 1989, k Nežnej revolúcii".
Pohľad do budúcnosti
Jeden z popredných študentských lídrov udalostí v Paríži, Daniel Cohn-Bendit zo skupiny zelených, však verí, že je čas obrátiť list: "Dá sa povedať, že čo sa stalo, stalo sa.
Neustále opakovanie diskusií z roku 1968 nás nikam neposunie.
Rok 1968 zmenil svet, či sa nám to páči, alebo nie.
Dnešná spoločnosť je však iná a preto potrebujme aj diskusiu o iných témach."
Profil Nicole Fontaine Profil Milana Horáčka Profil Bronisława Geremeka
SK
1
PHOTO
20080213PHT21217.jpg
SK
2
LINK
/parliament/public/staticDisplay.do;jsessionid=9680550EBB49225953742F72CEEAA4FF.node2?id=147&language=SK
SK
3
LINK
http://www.epstage.eu/news.php
SK
4
LINK
/members/public.do?language=SK
SK
5
PHOTO
20080414PHT26522.jpg
SK
6
LINK
/meetdocs/2004_2009/documents/dv/999/999000/999000en.pdf
SK
8
LINK
http://eur-lex.europa.eu/LexUriServ/LexUriServ.do?uri=CELEX:31990L0314:sk:HTML
SK
12
PHOTO
20080115PHT18569.jpg
SK
14
LINK
/eplive/public/livebroadcast_sk.htm
SK
17
LINK
http://ec.europa.eu/information_society/activities/sip/index_en.htm
SK
19
PHOTO
20080516PHT29081.jpg
SK
20
LINK
/members/public/geoSearch/view.do?country=FR&partNumber=1&zone=Ile+de+France&id=945&language=SK
SK
21
LINK
/members/expert/searchForm/view.do?partNumber=1&name=horacek&id=28239&language=SK
SK
22
LINK
/members/expert/groupAndCountry/view.do?partNumber=1&group=1550&country=PL&id=28384&language=SK
-//EP//TEXT TA P6-TA-2007-0575 0 NOT XML V0//SK
-//EP//TEXT IM-PRESS 20080130IPR20129 0 NOT XML V0//SK
-//EP//TEXT IM-PRESS 20070703BKG08766 0 NOT XML V0//SK
-//EP//TEXT IM-PRESS 20070705STO08854 0 NOT XML V0//SK
-//EP//TEXT REPORT A6-2007-0520 0 NOT XML V0//SK
-//EP//TEXT IM-PRESS 20071213BRI15257 ITEM-004-SK NOT XML V0//SK
-//EP//TEXT IM-PRESS 20061129STO00721 0 NOT XML V0//SK
-//EP//TEXT IM-PRESS 20071115STO13222 0 NOT XML V0//SK
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
