P6_TA(2008)0618
Zmena a doplnenie medziinštitucionálnej dohody zo 17. mája 2006 o rozpočtovej disciplíne a riadnom finančnom hospodárení
A6-0504/2008
Uznesenie Európskeho parlamentu z 18. decembra 2008 o návrhu zmeny a doplnenia Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení ( 2008/2325(INI) )
Európsky parlament
, –
so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení Ú. v.
EÚ C 139, 14.6.2006, s.
1.
a najmä na jej bod 25,
–
so zreteľom na výsledok zmierovacieho zasadnutia s Radou z 21. novembra 2008,
–
so zreteľom na návrh Komisie pre Európsky parlament a Radu ( KOM(2008)0834 ),
–
so zreteľom na svoju pozíciu zo 4. decembra 2008 o návrhu nariadenia Európskeho parlamentu a Rady, ktorým sa ustanovuje nástroj rýchlej reakcie na prudký nárast cien potravín v rozvojových krajinách Prijaté texty, P6_TA(2008)0576 .
,
–
so zreteľom na článok 45 a prílohu VI oddiel IV body 1 a 2 rokovacieho poriadku,
–
so zreteľom na správu Výboru pre rozpočet ( A6-0504/2008 ),
A.
keďže Európsky parlament dôrazne podporuje iniciatívu Komisie vytvoriť nový nástroj rýchlej reakcie na prudký nárast cien potravín v rozvojových krajinách (potravinový nástroj), pričom túto myšlienku schválila aj Európska rada na zasadnutí 19. a 20. júna 2008,
B.
keďže Európsky parlament a Rada sa na zmierovacom zasadnutí 21. novembra 2008 dohodli, že na financovanie potravinového nástroja sa poskytnú prostriedky v celkovej výške 1 miliarda EUR počas troch rokov,
C.
keďže pôvodný návrh Komisie predpokladal financovanie potravinového nástroja z rezervy okruhu 2 viacročného finančného rámca, ale tento prístup odmietol tak Európsky parlament, ako aj Rada,
D.
keďže Európsky parlament sa domnieval, že najvhodnejším riešením by bola úprava stropu okruhu 4 viacročného finančného rámca, ale Rada túto možnosť zamietla,
E.
keďže obe zložky rozpočtového orgánu sa napokon dohodli financovať potravinový nástroj prostredníctvom optimálnej kombinácie rezervy na núdzovú pomoc, nástroja flexibility a presunu v rámci okruhu 4 z nástroja stability,
F.
keďže táto dohoda stanovuje, že rezerva na núdzovú pomoc prispeje k financovaniu potravinového nástroja celkovou sumou 340 miliónov EUR, z ktorých 22 miliónov EUR bude pochádzať z rozpočtových prostriedkov, ktoré sú ešte k dispozícii v rozpočte na rok 2008, 78 miliónov EUR z rozpočtových prostriedkov zahrnutých do rozpočtu na rok 2009 a 240 miliónov EUR z jednorazového zvýšenia objemu prostriedkov v rezerve na núdzovú pomoc, ktoré sa zahrnie do rozpočtu na rok 2008,
G.
keďže toto zvýšenie si vyžaduje úpravu bodu 25 uvedenej medziinštitucionálnej dohody s cieľom zvýšiť objem prostriedkov dostupných v rezerve na núdzovú pomoc v roku 2008 na 479 218 000 EUR (v bežných cenách),
H.
keďže táto úprava si vyžaduje súhlas oboch zložiek rozpočtového orgánu, čo predpokladá jednomyseľnú dohodu všetkých členských štátov v Rade,
1.
víta zmenu a doplnenie bodu 25 medziinštitucionálnej dohody, ako je uvedená v prílohe jeho rozhodnutia z 18. decembra 2008 Prijaté texty, P6_TA(2008)0617 .
, ktorou sa zvyšuje objem prostriedkov dostupných v rezerve núdzovej pomoci v roku 2008 na 479 218 000 EUR (v bežných cenách);
2.
opakovane však vyjadruje svoje znepokojenie nad skutočnosťou, že okruh 4 bol pod trvalým tlakom v dôsledku obmedzenej rezervy, ktorú má k dispozícii, čo si vyžaduje mobilizáciu výnimočných mechanizmov, aby bolo možné reagovať na naliehavé nepredpokladané situácie; vyzýva na dôkladné zhodnotenie potreby zvýšiť sumy dostupné v tomto okruhu s cieľom umožniť hladký rozvoj dlhodobých programovateľných činností v tejto oblasti a zabezpečiť schopnosť EÚ v plnom rozsahu zohrávať úlohu globálneho aktéra v medzinárodnom priestore;
3.
poveruje svojho predsedu, aby toto uznesenie postúpil Rade a Komisii.
