Otázka na písomné zodpovedanie E-010467/2011
Komisii
článok 117 rokovacieho poriadku
Monika Flašíková Beňová (S&D)
(16. novembra 2011)
Vec: Pravidlá hospodárskej súťaže týkajúce sa sociálnych služieb
Nový návrh pravidiel pre poskytovanie štátnej pomoci v súvislosti so službami všeobecného hospodárskeho záujmu si vyžaduje objasnenie určitých ustanovení.
V tejto súvislosti vydala odporúčanie aj Sociálna platforma, ktorá považuje za kladné najmä rozšírenie oslobodenia od oznamovacej povinnosti, popri nemocniciach a sociálnych ubytovniach, aj na sociálne služby.
Od oznamovacej povinnosti by však mali byť oslobodené všetky sociálne služby všeobecného záujmu, ktoré sú hospodárskej povahy, a to pre všetkých príjemcov, pričom osobitný dôraz by sa mal klásť na sociálne skupiny.
—
Aký má Komisia názor na odporúčanie Sociálnej platformy, aby bol zoznam sociálnych služieb uvedených v článku 1 ods. c) návrhu balíčka pravidiel štátnej pomoci považovaný za otvorený, čím by sa v oblasti vytvárania týchto zoznamov stanovila výlučná právomoc členských štátov?
