27.9.2011 B7-0531/2011 NÁVRH UZNESENIA predložený v súlade s článkom 120 rokovacieho poriadku
o oslobodení mikropodnikov a malých podnikov v EÚ od daní a o finančnom príspevku v prípade prijatia mladých ľudí do zamestnania
Cristiana Muscardini
,
Gianluca Susta
,
Mario Mauro
,
Niccolò Rinaldi
,
Tiziano Motti
,
Sergio Berlato
,
Potito Salatto
,
Salvatore Tatarella
,
Paolo Bartolozzi
,
Giovanni La Via
PE472.716v01-00 B7‑0531/2011 Návrh uznesenia Európskeho parlamentu o oslobodení mikropodnikov a malých podnikov v EÚ od daní a o finančnom príspevku v prípade prijatia mladých ľudí do zamestnania
Európsky parlament ,
– so zreteľom na článok 120 rokovacieho poriadku,
A. keďže finančná kríza postihla obzvlášť malé podniky;
B. keďže podpora malých a stredných podnikov je právom prednostne určená na účely súvisiace s výskumom a inováciami;
C. keďže výskum a inovácie si vyžadujú finančné prostriedky, na ktoré sa malé a stredné podniky môžu len ťažko spoliehať;
D. keďže európske podnikateľské prostredie pozostáva väčšinou z malých a stredných podnikov;
E. keďže mikropodniky, ktoré zamestnávajú menej ako desať ľudí, vykonávajú v hospodárstvach našich krajín užitočnú úlohu;
F. keďže prekážkou hospodárskeho oživenia je aj vážna kríza v oblasti zamestnanosti mladých ľudí;
1. vyzýva Radu a Komisiu, aby zvážili možnosť poskytnúť prostredníctvom dohôd s vládami jednotlivých štátov mikropodnikom a malým podnikom na tri roky dočasný status, ktorý by im zaručil oslobodenie od daní do výšky 30 000 EUR z ročného zisku;
2. vyzýva Radu a Komisiu, aby podporili mikropodniky a malé podniky, ktoré prijmú do zamestnania mladých ľudí na dobu neurčitú, finančným príspevkom v hotovosti, ktorý by zodpovedal hodnote ročných príspevkov na sociálne zabezpečenie po dobu troch rokov.
