Guido Sacconi o klimatických zmenách: situácia je katastrofálna
Životné prostredie
2007-05-23 - 19:12
Guido Sacconi
Európsky parlament považuje riešenie klimatických zmien za jednu zo svojich priorít.
Dokazuje to aj zostavenie Dočasného výboru pre klimatické zmeny, ktorý prvýkrát zasadal 22. mája.
Jeho úlohou je pripravovať návrhy o celoeurópskych opatreniach proti klimatickým zmenám a koordinovať stanovisko Parlamentu k pripravovanej dohode o "pokračovaní" Kjótskeho protokolu po roku 2012.
Predsedovi výboru talianskemu socialistovi Guido Sacconimu sme v jeho novej funkcii položili niekoľko otázok.
Čo očakávate od svojho pôsobenia vo funkcii predsedu Dočasného výboru pre klimatické zmeny?
"V prvom rade chcem zhodnotiť výsledok tejto komplexnej otázky s mnohými dopadmi integrovaným a multidisciplinárnym spôsobom...Predovšetkým však chcem podporiť Parlament ako protagonistu, ktorý pri nadchádzajúcich rokovaniach o "Kjóte II" s platnosťou po roku 2012, bude podporovať vyjednávačov za Európsku úniu, teda Radu a Komisiu.
Chcem tiež zmobilizovať Európu, aby užšie spolupracovala s národnými parlamentmi."
Ako Parlament zaručí, že problematika klimatických zmien zostane v strede jeho politického programu aj v nasledujúcich rokoch?
Nie je to len "súčasná móda"?
"Riziko tu existuje.
Je to téma, ktorá vychádza na povrch vo všetkých otázkach.
Keďže je však situácia katastrofická, ako už bolo uvedené, a keďže si začíname uvedomovať, že škody v sociálnej a hospodárskej oblasti začínajú byť vysoké, myslím si, že táto téma zostane v popredí politickej agendy...Musíme však konať."
Koľko máme času, aby sme dosiahli viditeľné výsledky?
"Ako uviedli odborníci z Organizácie spojených národov vo svojich troch predbežných správach, už dnes je neskoro.
Vieme však, že je možné, hoci ťažko realizovateľné, túto tendenciu zvrátiť.
Z politického hľadiska sú rozhodujúce roky 2007 a 2008.
Ak dovtedy na celosvetovej úrovni nedosiahneme dohodu, situácia bude skutočne tragická.
Verím, že sa tak nestane z dvoch dôvodov.
Po prvé, vie sa už o hospodárskych škodách, a po druhé, otvoril sa nám nový priestor pre politické rokovania, najmä v USA, s novou väčšinou v Kongrese."
Každý občan môže prispieť k zmene.
Čo by mohol urobiť Parlament, aby prispel k zníženiu emisií skleníkových plynov?
"Okrem iného navrhnem vytvoriť akýsi zoznam najlepších vedeckých príkladov a rozoslať ho, aby sa s ním európska spoločnosť zžila.
Dokážeme tak, že aj malým gestom môžeme ovplyvniť tento problém.
Každý má v tomto procese vlastné miesto.
Aj Parlament.
Napríklad zlepšením vykurovacieho systému v nových budovách, používaním bio-konštrukčných materiálov, vytvorením vozidlového parku na alternatívne palivá, používaním menšieho množstva papieru...jednoducho sa musíme stať vzorom či príkladom pre všetkých!"
Ďalšie interview už v júni
Najbližšie zasadnutie dočasného výboru sa uskutoční 7. júna v Bruseli.
Vo štvrtok 14. júna sa na prácu výboru pozrieme opäť.
Bude to formou rozhovoru so spravodajcom a zároveň nemeckým poslancom zo skupiny ľudovcov a európskych demokratov Karl-Heinz Florenzom.
20070521STO06817 Parlament zriadi dočasný výbor pre klimatické zmeny (anglicky) Členovia výboru (anglicky) Dočasný výbor pre klimatické zmeny Klimatické zmeny Uznesenie o klimatických zmenách
SK
1
PHOTO
20070522PHT06930.jpg
SK
4
LINK
/activities/expert/committees/presentation.do?committee=2489&language=SK
-//EP//TEXT IM-PRESS 20070419IPR05456 0 NOT XML V0//SK
-//EP//TEXT IM-PRESS 20070507IPR06422 0 NOT XML V0//SK
-//EP//TEXT IM-PRESS 20070206STO02777 0 NOT XML V0//SK
-//EP//TEXT TA P6-TA-2007-0038 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
