EP sa vyjadril k rozširovaniu eurozóny
Hospodárska a menová únia
2006-06-01 - 15:22
Plénum Európskeho parlamentu dnes pomerom hlasov 510 za, 40 proti a 66 absencií schválilo správu o nadchádzajúcom rozšírení eurozóny.
Jej text tvrdí, že na pristúpenie k eurozóne je potrebné úplné dodržanie maastrichtských kritérií.
Napriek tomu, že pôvodný návrh nezaujímal žiadne konkrétne stanovisko voči jednotlivým krajinám, po pozmeňujúcich návrhoch boli do konečného textu zahrnuté zmienky o Litve, Estónsku a Slovinsku.
"Predčasné pristúpenie k eurozóne môže sťažiť proces hospodárnej konvergencie", konštatuje sa v správe.
Ako sa v nej tiež uvádza, členské krajiny vstupujúce do eurozóny by mali klásť špeciálnu pozornosť na ochranu spotrebiteľských práv v období prechodu na novú menu a povinne dodržiavať dvojité označovanie cien počas "dostatočne dlhého obdobia".
Mali by tiež dbať na vhodnú informačnú kampaň pre občanov, ktorá by verejnosti zrozumiteľne vysvetlila, že voči neoprávnenému zvyšovaniu cien sa dá brániť jedine tým, že si budú porovnávať ceny u jednotlivých dodávateľov a slobodne si vyberú takého, ktorý im bude vyhovovať.
Viac informácií o prijatej správe nájdete prostredníctvom doleuvedených odkazov.
Rozprava:
V rámci rozpravy o tejto problematike vystúpil aj slovenský europoslanec Sergej KOZLÍK (NA, SK).
Litva podľa jeho slov už viacero rokov dosahuje priaznivé ekonomické výsledky, "nad ktorými by jasala absolútna väčšina krajín eurozóny" v súvislosti s čím upozornil, že "vstup do eurozóny by sa nemal podobať na atletické preteky, kde jedna desatina môže rozhodnúť o postupe či vyradení".
Poslancom pripomenul, že táto krajina dlhodobo vykazuje masívny hospodársky rast blížiaci sa k 10 % HDP a taktiež dlhodobo s výraznou rezervou dodržiava maastrichtské kritériá rozpočtových deficitov verejnej správy, úhrnného dlhu verejnej správy aj úroveň dlhodobých úrokových mier, "na rozdiel od viacerých krajín eurozóny".
"V jedinom kritériu, napriek jeho viacročnému plneniu, prekročila Litva v ostatnom hodnotenom období referenčnú úroveň 2,6 % o jednu desatinu percenta".
Odloženie vstupu Litvy do eurozóny je preto podľa neho necitlivým rozhodnutím a bude "studenou sprchou pre ďalších uchádzačov".
20060531IPR08606 MEPs react on euro zone enlargement: Konečné znenie prijatého textu nájdete po jeho publikovaní na stránke:
SK
2
LINK
/activities/expert/ta.do?language=SK
-//EP//TEXT IM-PRESS 20060531IPR08606 0 NOT XML V0//SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
