Fond solidarity EÚ: financie na zdravotné, technologické a teroristické katastrofy
Regionálna politika
2006-05-18 - 13:19
Plénum Európskeho parlamentu dnes schválilo správu o Fonde solidarity Európskej únie (EUSF) od roku 2007.
Ten má pokrývať následky teroristických útokov, ohrozenie verejného zdravia a závažné ekologické, priemyselné a technologické katastrofy.
Katastrofu pritom definuje ako ničivú udalosť veľkého rozsahu, pri ktorej obyvateľstvu a životnému prostrediu vzniknú veľké škody.
Týka sa to aj povodní, požiarov či sucha.
Podľa súčasných pravidiel mohol poškodený členský štát požiadať o príspevok z fondu solidarity jedine v prípade, že následky katastrofy dosiahli aspoň 3 miliardy eur, alebo 0,6 % hrubého národného dôchodku (HND) danej krajiny.
Prijatá správa žiada tieto podmienky zmierniť a preto podporuje nový návrh Európskej komisie, aby sa spomínaná hranica pre poskytnutie pomoci z Fondu znížila na 1 miliardu eur, alebo 0,5% HND.
Navyše požaduje, aby aj v prípade nesplnených kvantitatívnych kritérií mohla Komisia "za výnimočných a správne odôvodnených okolností uznať, že v určitej časti územia zasiahnutého štátu došlo k závažnej katastrofe", a umožniť tak využiť Fond solidarity.
Finančná pomoc z EUSF by podľa správy mala zahŕňať tieto oblasti:
vytvorenie infraštruktúry pre prípad núdzovej situácie a zaistenie okamžitého zásobovania obyvateľstva v odvetví energetiky, pitnej vody/odpadových vôd, telekomunikácií, dopravy, zdravotníctva a vzdelávania
zabezpečenie potrieb obyvateľstva
okamžitú lekársku pomoc a opatrenia na ochranu obyvateľstva pri výskyte závažnej krízovej situácie v oblasti verejného zdravia
opatrenia za účelom okamžitého zvládnutia prírodných katastrof, resp. ich okamžitých dopadov a tiež okamžité zaistenie ochrannej infraštruktúry
záchranné opatrenia v oblasti lekárskej pomoci priamym obetiam závažných katastrof a teroristických útokov a psychologickú a sociálnu pomoc obetiam a ich rodinám
Pri priemyselných a technologických katastrofách sa podľa správy musí najskôr uplatniť zásada "platí znečisťovateľ ".
Štáty žiadajúce o financie z fondu preto musia najprv podať dôkaz, že spravili všetko, čo bolo možné, aby získali náhradu od tretích osôb, ktoré sú za katastrofu zodpovedné.
V prípade získania finančnej pomoci z fondu bude mať členský štát povinnosť o tejto skutočnosti informovať bezprostredne postihnuté obyvateľstvo, ako aj širokú verejnosť.
20060512IPR08118 Konečné znenie prijatého textu nájdete po jeho publikovaní na stránke:
SK
1
LINK
/activities/expert/ta.do?language=SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
