15.9.2009 B7-0077/2009 NÁVRH UZNESENIA predložený v súlade s článkom 120 rokovacieho poriadku
o určení Neapolu za sídlo Spoločného parlamentného zhromaždenia AKT-EÚ
Carlo Casini
,
Mario Mauro
,
Crescenzio Rivellini
,
David-Maria Sassoli
,
Francesco Enrico Speroni
PE428.681v01-00 B7‑0077/2009 Návrh uznesenia Európskeho parlamentu o určení Neapolu za sídlo Spoločného parlamentného zhromaždenia AKT-EÚ
Európsky parlament ,
– so zreteľom na článok 120 rokovacieho poriadku,
A. keďže Spoločné parlamentné zhromaždenie AKT-EÚ so sídlom v Bruseli zahŕňa 82 štátov a zvoláva sa dvakrát ročne (jedenkrát v štáte EÚ a jedenkrát v štáte AKT); keďže toto zhromaždenie má za úlohu rozvíjať spoluprácu a kooperáciu, má strategický význam z hľadiska medzinárodných, hospodárskych a obchodných vzťahov a podporuje mier a spoluprácu členských národov,
B. keďže v roku 2002 predsedníctvo regionálnej rady Kampánie (Taliansko) a prezident Talianskej republiky navrhli, aby sa v Neapole konala schôdza parlamentného zhromaždenia AKT-EÚ, a keďže v rovnakom období sa Neapol uchádzal aj o sídlo banky Euromed (Európska banka pre investície v Stredomorí),
C. keďže Neapol sa nestal sídlom Euromedu a keďže v súčasnosti sa v Slovinsku nachádza univerzita Euromedu, v Káhire knižnica Euromedu a v Barcelone sekretariát ÚpS (Únie pre Stredomorie),
D. keďže Neapol, ktorý leží v južnom Taliansku, je z hľadiska polohy, histórie, kultúry a vzťahov s krajinami AKT-EÚ prirodzeným kandidátom na sídlo parlamentného zhromaždenia AKT-EÚ,
1. žiada, aby sa do Neapolu presťahovali kancelárie parlamentného zhromaždenia AKT-EÚ;
2. žiada, aby každoročné zasadnutia parlamentného zhromaždenia boli tri, a aby sa jedno z nich konalo v Neapole, ďalšie v štáte EÚ a tretie v štáte AKT, ako je súčasná prax.
