A7-0006/2011
27.1.2011
***II
ODPORÚČANIE DO DRUHÉHO ČÍTANIA
k pozícii Rady v prvom čítaní na účely prijatia nariadenia Európskeho parlamentu a Rady, ktorým sa mení a dopĺňa nariadenie (ES) č. 1905/2006, ktorým sa ustanovuje nástroj financovania rozvojovej spolupráce
(16442/1/2010 – C7‑0426/2010 – 2009/0060A(COD))
Výbor pre rozvoj
Spravodajca:
Gay Mitchell
PE 456.652v02-00
Označenie postupov
* Konzultácia
*** Súhlas
***I Riadny legislatívny postup (prvé čítanie)
***II Riadny legislatívny postup (druhé čítanie)
***III Riadny legislatívny postup (tretie čítanie)
(Typ postupu závisí od právneho základu navrhnutého v návrhu aktu.)
Pozmeňujúce a doplňujúce návrhy k návrhu aktu
V pozmeňujúcich a doplňujúcich návrhoch Európskeho parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti návrhu aktu, ku ktorým sa navrhuje oprava pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť schválené príslušnými oddeleniami.
V záhlaví každého pozmeňujúceho a doplňujúceho návrhu týkajúceho sa platného aktu, ktorý sa má návrhom aktu zmeniť, sa v treťom riadku uvádza platný akt a vo štvrtom riadku príslušné ustanovenie tohto aktu.
Časti prevzaté z ustanovenia platného aktu, ktoré chce Európsky parlament zmeniť a doplniť, ktoré sa však návrhom aktu nezmenili, sa označujú tučným písmom .
Prípadné vypustenia týkajúce sa takýchto častí textu sa označujú takto: [...] .
OBSAH
v
NÁVRH LEGISLATÍVNEHO UZNESENIA EURÓPSKEHO PARLAMENTU
k pozícii Rady v prvom čítaní na účely prijatia nariadenia Európskeho parlamentu a Rady, ktorým sa mení a dopĺňa nariadenie (ES) č. 1905/2006, ktorým sa ustanovuje nástroj financovania rozvojovej spolupráce
(16442/1/2010 – C7‑0426/2010 – 2009/0060A(COD) )
(Riadny legislatívny postup: druhé čítanie)
Európsky parlament ,
– so zreteľom na pozíciu Rady v prvom čítaní (16442/1/2010 – C7‑0426/2010 ),
– so zreteľom na svoju pozíciu v prvom čítaní
Prijaté texty 21.10.2010, P7_TA(2010)0379 . k návrhu Komisie pre Európsky parlament a Radu ( KOM(2009)0194 ),
– so zreteľom na článok 294 ods. 7 Zmluvy o fungovaní Európskej únie,
– so zreteľom na článok 66 rokovacieho poriadku,
– so zreteľom na odporúčanie do druhého čítania Výboru pre rozvoj ( A7‑0006/2011 ),
1. prijíma nasledujúcu pozíciu v druhom čítaní;
2. poveruje svojho predsedu, aby postúpil túto pozíciu Rade, Komisii a národným parlamentom.
POZÍCIA EURÓPSKEHO PARLAMENTU
V DRUHOM ČÍTANÍ
* Pozmeňujúce a doplňujúce návrhy: nový alebo zmenený text je vyznačený hrubou kurzívou; vypustenia sa označujú symbolom ▌. *
---------------------------------------------------------
NARIADENIE EURÓPSKEHO PARLAMENTU A RADY
ktorým sa mení a dopĺňa nariadenie (ES) č. 1905/2006, ktorým sa ustanovuje nástroj financovania rozvojovej spolupráce
EURÓPSKY PARLAMENT A RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na jej článok 209 ods. 1,
so zreteľom na návrh Európskej komisie,
konajúc v súlade s riadnym legislatívnym postupom
Pozícia Európskeho parlamentu z 21. októbra 2010 (zatiaľ neuverejnená v úradnom vestníku) a pozícia Rady v prvom čítaní z 10 decembra 2010 (zatiaľ neuverejnená v úradnom vestníku). ,
keďže:
(1) S cieľom zlepšiť efektívnosť a transparentnosť vonkajšej pomoci Spoločenstva bol v roku 2006 ustanovený nový rámec, ktorý upravuje plánovanie a poskytovanie príslušných činností.
Zahŕňa nariadenie Rady (ES) č. 1085/2006 zo 17. júla 2006, ktorým sa ustanovuje nástroj predvstupovej pomoci (IPA)
Ú. v.
EÚ L 210, 31.7.2006, s.
82. , nariadenie Európskeho parlamentu a Rady (ES) č. 1638/2006 z 24. októbra 2006, ktorým sa stanovujú všeobecné ustanovenia zriaďujúce nástroj európskeho susedstva a partnerstva
Ú. v.
EÚ L 310, 9.11.2006, s.
1. , nariadenie Rady (ES) č. 1934/2006 z 21. decembra 2006, ktorým sa ustanovuje nástroj financovania spolupráce s industrializovanými krajinami a územiami a inými krajinami a územiami s vysokými príjmami
Ú. v.
EÚ L 405, 30.12.2006, s.
41. , nariadenie Európskeho parlamentu a Rady (ES) č. 1717/2006 z 15. novembra 2006, ktorým sa ustanovuje nástroj stability
Ú. v.
EÚ L 327, 24.11.2006, s.
1. , nariadenie Rady (Euratom) č. 300/2007 z 19. februára 2007, ktorým sa ustanovuje nástroj spolupráce v oblasti jadrovej bezpečnosti
Ú. v.
EÚ L 81, 22.3.2007, s.
1. , nariadenie Európskeho parlamentu a Rady (ES) č. 1889/2006 z 20. decembra 2006 o zavedení nástroja financovania na podporu demokracie a ľudských práv vo svete
Ú. v.
EÚ L 386, 29.12.2006, s.
1. a nariadenie (ES) č. 1905/2006
Ú. v.
EÚ L 378, 27.12.2006, s.
41. .
(2) Pri vykonávaní nariadenia (ES) č. 1905/2006 sa vyskytli nezrovnalosti týkajúce sa výnimiek zo zásady neoprávnenosti daní, ciel a iných poplatkov na financovanie Únie.
Navrhuje sa preto zmeniť a doplniť príslušné ustanovenia uvedeného nariadenia na účely jeho zosúladenia s ostatnými nástrojmi.
(3) Komisia by mala byť splnomocnená na prijatie delegovaných aktov v súlade s článkom 290 Zmluvy o fungovaní Európskej únie, pokiaľ ide o geografické strategické dokumenty, viacročné orientačné programy a strategické dokumenty pre tematické programy, pretože dopĺňajú nariadenie (ES) č. 1905/2006 a majú všeobecnú platnosť.
Je osobitne dôležité, aby Komisia počas svojich prípravných prác uskutočnila primerané konzultácie aj na expertnej úrovni.
( 4 ) V súlade s článkom 5 ods. 4 Zmluvy o Európskej únii toto nariadenie neprekračuje rámec toho, čo je nevyhnutné na dosiahnutie stanoveného cieľa.
( 5 ) Nariadenie (ES) č. 1905/2006 by sa preto malo zodpovedajúcim spôsobom zmeniť a doplniť,
PRIJALI TOTO NARIADENIE:
Článok 1
Nariadenie (ES) č. 1905/2006 sa týmto mení a dopĺňa takto:
(1) V článku 17 ods. 2 sa druhý pododsek nahrádza takto:
„Ďalšie pokyny pre rozdelenie celkovej sumy medzi príjemcov stanoví Komisia prostredníctvom delegovaných aktov v súlade s článkom 35 a za podmienok ustanovených v článkoch 35a a 35b.“
(2) Článok 21 sa nahrádza takto:
„Článok 21
Prijatie strategických plánov a viacročných orientačných programov
Strategické dokumenty a viacročné orientačné programy uvedené v článkoch 19 a 20 a všetky ich revízie uvedené v článku 19 ods. 2 a v článku 20 ods. 1, ako aj sprievodné opatrenia uvedené v článku 17 prijme Komisia prostredníctvom delegovaných aktov v súlade s článkom 35 a za podmienok ustanovených v článkoch 35a a 35b.“;
(3) Článok 22 ods. 3 sa nahrádza takto:
„3.
Ročné akčné programy prijíma Komisia s prihliadnutím na stanoviská Európskeho parlamentu a Rady.“;
(4) V článku 23 sa odseky 3 a 4 nahrádzajú takto:
„3.
Ak náklady na takéto opatrenia prekročia sumu 10 miliónov EUR, Komisia ich prijíma s prihliadnutím na stanoviská Európskeho parlamentu a Rady.
Pokiaľ ide o osobitné opatrenia s nákladmi nižšími ako 10 miliónov EUR, Komisia ich zašle pre informáciu Európskemu parlamentu a Rade do jedného mesiaca od prijatia rozhodnutia.
4.
Zmeny a doplnenia osobitných opatrení, ako sú technické úpravy, predĺženie doby vykonávania, prerozdelenie finančných prostriedkov v rámci predpokladaného rozpočtu či zvýšenie alebo zníženie rozpočtu o menej ako 20 % pôvodného rozpočtu, ak tieto zmeny a doplnenia neovplyvnia pôvodné ciele stanovené rozhodnutím Komisie, sa oznámia do jedného mesiaca Európskemu parlamentu a Rade.“;
(5) Článok 25 ods. 2 sa nahrádza takto:
„2.
Pomoc Únie sa v prijímajúcich krajinách v zásade nesmie použiť na platbu daní, ciel alebo poplatkov.“.
(6) V článku 33 sa odseky 1 a 2 nahrádzajú takto:
„1.
Komisia pravidelne monitoruje a reviduje svoje programy a hodnotí výsledky vykonávania geografických a tematických politík a programov, ako aj odvetvových politík a účinnosť plánovania, v prípade potreby prostredníctvom nezávislých vonkajších hodnotení, aby sa uistila, či splnili ciele, a aby mohla sformulovať odporúčania na účely skvalitnenia budúcich operácií.
Náležite sa zohľadnia návrhy Európskeho parlamentu, národných parlamentov alebo Rady na nezávislé vonkajšie hodnotenie.
Osobitná pozornosť sa venuje sociálnym sektorom a pokroku v dosahovaní RCM.
2.
Komisia zašle svoje hodnotiace správy pre informáciu Európskemu parlamentu a Rade.
Tieto výsledky sa využijú pri tvorbe programu a rozdeľovaní zdrojov.“;
(7) Článok 34 ods. 1 sa nahrádza takto:
„1.
Komisia preskúma pokrok dosiahnutý pri vykonávaní opatrení prijatých podľa tohto nariadenia a predloží Európskemu parlamentu a Rade výročnú správu o vykonávaní a výsledkoch a podľa možnosti hlavných výsledkoch a dosahu pomoci.
Túto správu predloží aj národným parlamentom, Európskemu hospodárskemu a sociálnemu výboru a Výboru regiónov.“;
(8) Článok 35 sa nahrádza takto:
„Článok 35
Výkon delegovania
1.
Právomoc prijímať delegované akty uvedené v článku 17 ods. 2 a článku 21 sa Komisii udeľuje na obdobie uplatňovania tohto nariadenia.
2.
Komisia oznamuje delegovaný akt Európskemu parlamentu a Rade súčasne, a to hneď po jeho prijatí.
3.
Právomoc prijímať delegované akty udelená Komisii podlieha podmienkam stanoveným v článkoch 35a a 35b.
Článok 35a
Odvolanie delegovania právomoci
1.
Európsky parlament alebo Rada môžu delegovanie právomoci uvedené v článku 17 ods. 2 a článku 21 kedykoľvek odvolať.
2.
Inštitúcia, ktorá začala vnútorný postup s cieľom rozhodnúť, či delegovanie právomoci odvolať, vyvinie úsilie na účely informovania druhej inštitúcie a Komisie v primeranom čase pred prijatím konečného rozhodnutia, pričom uvedie delegované právomoci, ktorých by sa odvolanie mohlo týkať, a možné dôvody odvolania.
3.
Rozhodnutím o odvolaní sa ukončuje delegovanie právomocí v ňom uvedených.
Účinnosť nadobúda okamžite alebo k neskoršiemu dátumu, ktorý je v ňom určený.
Neovplyvní platnosť už platných delegovaných aktov.
Je uverejnené v Úradnom vestníku Európskej únie.
Článok 35b
Námietky voči delegovaným aktom
1.
Európsky parlament alebo Rada môžu voči delegovanému aktu vzniesť námietku v lehote dvoch mesiacov odo dňa jeho oznámenia.
Na podnet Európskeho parlamentu alebo Rady sa táto lehota predĺži o dva mesiace.
2.
Ak do uplynutia lehoty uvedenej v odseku 1 Európsky parlament ani Rada nevzniesli námietku voči delegovanému aktu, tento akt sa uverejní v Úradnom vestníku Európskej únie a nadobudne účinnosť dňom, ktorý je v ňom stanovený.
Delegovaný akt sa môže uverejniť v Úradnom vestníku Európskej únie a nadobudnúť účinnosť pred uplynutím uvedenej lehoty, ak Európsky parlament a Rada informovali Komisiu o tom, že nemajú v úmysle vzniesť námietku.
3.
Ak Európsky parlament alebo Rada vznesú námietku proti delegovanému aktu v lehote uvedenej v ods. 1, tento delegovaný akt nenadobudne účinnosť.
Inštitúcia, ktorá vznesie námietky, uvedie dôvody vznesenia námietok proti delegovanému aktu.“.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V […]
Za Európsky parlament Za Radu
predseda predseda
DÔVODOVÁ SPRÁVA
Situácia: O čo ide?
Podstata legislatívnych odporúčaní, ktoré navrhuje spravodajca, sa netýka obsahu nariadenia o nástroji financovania rozvojovej spolupráce.
Hlavným cieľom je zachovať demokratické výsady Parlamentu, ako to stanovuje Lisabonská zmluva.
Parlament ako spoluzákonodarca musí byť schopný rovnako ako Rada kontrolovať prijímanie strategických rozhodnutí o tom, kde a na aké účely sa vynakladá rozvojová pomoc.
Z technického hľadiska množstvo rozhodnutí, ktoré za bežných podmienok prijíma Komisia na účel vykonávania základného aktu, spĺňa kritériá delegovaných aktov (článok 290 ZFEÚ).
Týmto by obe zložky legislatívneho orgánu získali možnosť účinne namietať proti niektorým návrhom rozhodnutí navrhovaných Komisiou, či dokonca odvolať delegovanie.
Spravodajca je presvedčený, že by sa tým vytvoril silný stimul pre Komisiu, aby náležite zohľadňovala návrhy Parlamentu pri plánovaní pomoci EÚ z hľadiska vyčleňovania finančných prostriedkov a sektorových priorít.
Udelenie skutočných právomocí v oblasti kontroly a dohľadu Európskeho parlamentu, čo je jasným zámerom Lisabonskej zmluvy, by predstavovalo významný príspevok k obmedzeniu demokratického deficitu v rozhodovacom procese Európskej únie.
Cieľom väčšiny pozmeňujúcich a doplňujúcich návrhov predložených v prvom čítaní je preto zabezpečiť, aby bol postup delegovaných aktov náležite začlenený do nariadenia o nástroji financovania rozvojovej spolupráce v súlade s obsahom a zámerom Lisabonskej zmluvy.
Rovnaké pozmeňujúce a doplňujúce návrhy boli predložené v správe kolegu Charlesa Goerensa o sprievodných opatreniach týkajúcich sa banánov (A7- 0285/2010), ktorá je pozmeňujúcim a doplňujúcim návrhom k nástroju financovania rozvojovej spolupráce.
Keďže sa postup delegovaných aktov uplatňuje aj na programovanie ďalších finančných nástrojov v oblasti vonkajšej činnosti, ktoré sa v súčasnosti prehodnocujú (nástroj stability, nástroj na podporu demokracie a ľudských práv a nástroj spolupráce s industrializovanými krajinami), parlamentné výbory, ktoré sú zodpovedné za tieto nástroje (AFET a INTA), predložili rovnaké pozmeňujúce a doplňujúce návrhy do prvého čítania v Parlamente.
Pozícia nášho výboru k delegovaným aktom je v súlade s analýzou právnej služby Parlamentu a je v plne v súlade s politickou pozíciou Parlamentu, ktorá bola vyjadrená počas schôdze Konferencie predsedov dňa 9. septembra 2009. „ Parlamentní vyjednávači by mali vždy trvať na začlenení delegovaných aktov do všetkých rozhodnutí spĺňajúcich kritériá článku 290 ZFEÚ – najmä pokiaľ ide o ciele, výber priorít, očakávané výsledky a rozdelenie finančných prostriedkov v širšom zmysle – s cieľom zachovávať výsady Parlamentu v týchto oblastiach “.
Spravodajca poznamenáva, že kritériá článku 290 sú povinné, čo znamená, že ak sú splnené (ako je tomu v prípade vonkajších finančných nástrojov), nemôžu byť predmetom politického vyjednávania ani žiadnych „osobitných dohôd“, pretože by to bolo v rozpore so zmluvou.
Medziinštitucionálne rokovania o vonkajších finančných nástrojoch nie sú preto pre Parlament len prostriedkom na zabezpečenie efektívnej parlamentnej kontroly, a teda aj demokratickej kontroly, nad uplatňovaním legislatívy EÚ.
Zásadne sa týkajú aj dodržiavania zmluvy zo strany všetkých inštitúcií.
Treba tiež brať zreteľ na to, že výsledok rokovaní o využívaní delegovaných aktov v prípade uplatňovania finančných nástrojov v oblasti vonkajších vzťahov vytvorí silný precedens pre budúce legislatívne rokovania o všetkých finančných nástrojoch.
Ak prehráme tento súboj, budeme si zrejme musieť počkať na novú zmluvu, aby sme v konečnom dôsledku získali právomoci, ktoré nám Lisabonská zmluva poskytuje už teraz.
Postup
Po formálnom prijatí stanoviska DEVE v prvom čítaní začali vo februári 2010 medziinštitucionálne rokovania o horizontálnych otázkach delegovaných aktov v prípade vonkajších nástrojov financovania.
V dôsledku otvoreného odmietnutia Rady udeliť Parlamentu skutočnú úlohu vo fungovaní finančných nástrojov, ako to stanovuje článok 290 ZFEÚ, a keďže sa nepredložili žiadne alternatívne návrhy na zapracovanie legitímnych parlamentných nárokov na skutočnú demokratickú kontrolu pri uplatňovaní nástrojov, sa nedosiahol žiadny kompromis.
21. októbra 2010 Parlament uzavrel svoje prvé čítanie prijatím legislatívnych uznesení o všetkých vonkajších finančných nástrojoch, pričom veľká väčšina podporila zavedenie postupu delegovaných aktov.
10. decembra 2010 Rada formálne prijala svoju pozíciu k trom zo štyroch nástrojov vrátane nástroja financovania rozvojovej spolupráce.
Vo svojej pozícii Rada zamietla všetky pozmeňujúce a doplňujúce návrhy z prvého čítania, ktorých cieľom bolo zaviesť delegované akty do týchto nástrojov, a to bez toho, aby navrhla nejaký alternatívny postup.
V súvislosti s preskúmaním nástroja financovania rozvojovej spolupráce v polovici obdobia Rada prijala iba niektoré technické pozmeňujúce a doplňujúce návrhy, ktoré navrhol Parlament.
Rada žiada Parlament, aby do konca roka 2010 (t. j. bez rokovania) prijal spoločnú pozíciu Rady, čo by bolo možné – ako to Rada veľmi dobre vie – iba vtedy, ak by sa úplne ignorovali vnútorné postupy Parlamentu.
Rada nekonzultovala s Parlamentom ani o spoločnom určení najvhodnejšieho okamihu na zaslanie svojej pozície, ako sa to vyžaduje v súlade s článkom 20 dohody o dobrej medziinštitucionálnej spolupráci v oblasti spolurozhodovania.
-o0o-
Keďže všetky pokusy o pokročenie v týchto spisoch počas trialógu a kontaktov na technickej úrovni zlyhali, spravodajca sa domnieva, že Parlament by mal čo najskôr prijať a zopakovať svoju pozíciu týkajúcu sa delegovaných aktov v druhom čítaní.
Vzhľadom na skutočnosť, že spoluzákonodarca nepredložil žiadny alternatívny návrh, a na potrebu konať rýchlo v záujme príjemcov by Parlament mal opätovne potvrdiť svoju pozíciu z prvého čítania bez toho, aby v tejto fáze otváral nové diskusie o jednotlivých pozmeňujúcich a doplňujúcich návrhoch.
Rada by zároveň mala byť vyzvaná, aby čo najrýchlejšie reagovala na pozíciu Parlamentu v druhom čítaní s cieľom zaistiť, aby bolo možné nájsť riešenie a umožniť odblokovať finančné zdroje čo najskôr.
Na záver spravodajca v súvislosti s právnymi a politickými argumentmi, ktoré boli zdôraznené vyššie, odporúča opätovne trvať na pozmeňujúcich a doplňujúcich návrhoch z prvého čítania, ktoré Rada neprijala.
POSTUP
Názov
Nástroj financovania rozvojovej spolupráce (zmena nariadenia (ES) č. 1905/2006)
Referenčné čísla
16442/1/2010 – C7-0426/2010 – 2009/0060A(COD)
Dátum prvého čítania EP– Číslo P
21.10.2010 T7-0379/2010
Návrh Komisie
COM(2009)0194 - C7-0043/2009
Dátum oznámenia na schôdzi, že Parlamentu bola doručená pozícia Rady v prvom čítaní
16.12.2010
Gestorský výbor
dátum oznámenia na schôdzi
DEVE
16.12.2010
Spravodajca
dátum menovania
Gay Mitchell
25.1.2011
Dátum prijatia
26.1.2011
Výsledok záverečného hlasovania
+:
–:
0:
29
Poslanci prítomní na záverečnom hlasovaní
Thijs Berman, Michael Cashman, Ricardo Cortés Lastra, Corina Creţu, Véronique De Keyser, Nirj Deva, Leonidas Donskis, Charles Goerens, Catherine Grèze, András Gyürk, Eva Joly, Filip Kaczmarek, Franziska Keller, Miguel Angel Martínez Martínez, Gay Mitchell, Norbert Neuser, Bill Newton Dunn, Maurice Ponga, Birgit Schnieber-Jastram, Michèle Striffler, Alf Svensson, Eleni Theocharous, Patrice Tirolien, Ivo Vajgl, Iva Zanicchi, Gabriele Zimmer
Náhradníci prítomní na záverečnom hlasovaní
Martin Kastler, Csaba Őry, Patrizia Toia
