A6-0376/2007
11.10.2007
*
SPRÁVA
o návrhu rozhodnutia Rady, ktorým sa ustanovuje štatút Zásobovacej agentúry Euratomu
(KOM(2007)0119 – C6‑0131/2007 – 2007/0043(CNS))
Výbor pre priemysel, výskum a energetiku
Spravodajkyňa:
Romana Jordan Cizelj
PE 390.516v03-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA...........................................................................................................23
STANOVISKO Výboru pre rozpočet ..........................................................................27
POSTUP...................................................................................................................................38
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu rozhodnutia Rady, ktorým sa ustanovuje štatút Zásobovacej agentúry Euratomu
( KOM(2007)0119 – C6‑0131/2007 – 2007/0043(CNS) )
(Konzultačný postup)
Európsky parlament ,
– so zreteľom na návrh Komisie pre Radu ( KOM(2007)0119 ),
– so zreteľom na článok 54 ods. 2 Zmluvy o Euratome, v súlade s ktorým Rada konzultovala s Európskym parlamentom ( C6‑0131/2007 ),
– so zreteľom na článok 51 rokovacieho poriadku,
– so zreteľom na správu Výboru pre priemysel, výskum a energetiku a stanovisko Výboru pre rozpočet ( A6‑0376/2007 ),
1. schvaľuje zmenený a doplnený návrh Komisie;
2. domnieva sa, že výdavky rozpočtu Európskej únie na Zásobovaciu agentúru Euratomu musia byť zlučiteľné s relevantným stropom nového viacročného finančného rámca a s ustanoveniami bodu 47 medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
Ú. v.
EÚ C 139, 14.6.2006, s.
1.
(MID);
3. pripomína, že stanovisko predložené Výborom pre rozpočet nevylučuje výsledok postupu stanoveného v bode 47 MID, ktorý sa vzťahuje na zriadenie Zásobovacej agentúry Euratomu;
4. vyzýva Komisiu, aby zodpovedajúco zmenila svoj návrh v súlade s článkom 119 druhým odsekom Zmluvy o Euratome;
5. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
6. žiada Radu o opätovnú konzultáciu, ak má v úmysle podstatne zmeniť návrh Komisie;
7. poveruje svojho predsedu, aby túto pozíciu postúpil Rade a Komisii.
Text predložený Komisiou
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
1
Citácia 1a (nová)
So zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení 2 , a najmä na jej bod 47,
___________________________________
2 Ú. v.
EÚ C 139, 14.
6.
2006, s.
1.
Odôvodnenie
Zásobovacia agentúra Euratomu sa zriaďuje ako nová agentúra.
To je potrebné zohľadniť v právnych základoch, na ktoré rozhodnutie odkazuje.
Pozmeňujúci a doplňujúci návrh
2
Príloha článok 1 odsek 1 písmeno a)
a) vykonáva kompetencie, ktoré jej boli udelené zmluvou;
a) vykonáva kompetencie, ktoré jej boli udelené zmluvou a sekundárnymi právnymi predpismi ;
Odôvodnenie
Ustanovenia kapitoly 6 Zmluvy o Euratome a jej prepojenia na kapitolu 7 o kontrole bezpečnosti a kapitolu VIII o vlastníctve sú v platnosti a neustále sa dopĺňajú podľa toho, ako na základe zmluvy prebieha prijímanie právnych predpisov a vykonávacích opatrení.
Predovšetkým sa zaviedli zjednodušené postupy týkajúce sa výlučného práva uzatvárať zmluvy o dodávkach jadrových materiálov a práva opcie agentúry (články 52 a 57).
Pozmeňujúci a doplňujúci návrh
3
Príloha článok 1 odsek 1 písmeno b)
(b) vykonáva iné úlohy, ktoré jej boli zverené Komisiou ;
(b) na tento účel vykonáva úlohy, ktoré jej boli zverené na základe článku 52 a nasledujúcich článkov zmluvy ;
Odôvodnenie
Agentúra môže konať len v rámci priestoru, ktorý jej poskytuje zmluva (výraz „iné úlohy“ je preto pri uvedení formulácie „kompetencie, ktoré jej boli udelené zmluvou“ nevhodný) a na základe ustanovení zmluvy, t.j. článku 52 a nasledujúcich článkov.
Pozmeňujúci a doplňujúci návrh
4
Príloha článok 1 odsek 1 a (nový)
1a.
Aby agentúra splnila svoje ciele, vykonáva nasledujúce konkrétne úlohy, pričom koná v súlade s cieľmi zmluvy ako energetické monitorovacie stredisko v oblasti dodávky jadrových materiálov a služieb:
a) monitoruje a analyzuje ponuku a dopyt, ako aj trendy na trhu, ktoré majú vplyv na bezpečnosť zásobovania jadrovými materiálmi;
b) pre členské štáty a priemysel zabezpečuje pravidelné prieskumy trhu týkajúce sa zásob jadrových materiálov v EÚ a dlhodobých zmluvných záväzkov zariadení v EÚ a pravidelné analýzy rizík na trhu s cieľom:
- predchádzať nedostatku alebo prerušeniu dodávok jadrových materiálov vo všetkých fázach cyklu výroby jadrového paliva (od ťažby až po konverziu, obohacovanie a výrobu),
- zabezpečiť dlhodobú víziu potrebnú na vytvorenie rámca pre investície do výrobných zariadení a prieskumov v oblasti ťažby,
- zachovať spravodlivú hospodársku súťaž na trhu;
c) v úzkej koordinácii s poradným výborom uvedeným v článku 11 vytvára vysokú úroveň odborných znalostí a vypracúva informácie a prípadné analýzy, a na základe príslušných analýz uskutočnených spolu s poradným výborom vypracúva najmä výhľadovú správu o ponuke a dopyte, správu o vykonávaní politiky v oblasti zásobovania a pravidelné prieskumy trendov na trhu, aby mohla usmerňovať odvetvie, poskytovať výrobcom a zariadeniam odporúčania a v príslušných oblastiach predkladať Komisii návrhy regulácie.
Odôvodnenie
Agentúra by mala pod záštitou Komisie vytvoriť okrem výročnej správy súvislý korpus špecifických štúdií a pravidelných prieskumov trhu.
Agentúra by sa tak stala skutočným monitorovacím strediskom v oblasti politiky dodávok.
Agentúra by mala vyvinúť aktívny prístup.
Vďaka monitorovaniu dodávateľského sektora je agentúra vhodným orgánom na formulovanie odporúčaní a v prípade potreby na vypracovávanie návrhov zainteresovaným stranám a Komisii.
Pozmeňujúci a doplňujúci návrh
5
Príloha článok 2 odsek 1
1.
Agentúra je podľa článku 54 zmluvy právnická osoba.
Agentúra je uznávaná ako inštitúcia so štatútom verejného záujmu a pracuje na neziskovom základe.
1.
Agentúra je podľa článku 54 zmluvy právnická osoba.
V každom členskom štáte má najširšiu spôsobilosť na právne úkony priznávanú právnickým osobám podľa právnych predpisov daného štátu.
Predovšetkým môže nadobúdať a scudzovať hnuteľný a nehnuteľný majetok a môže byť účastníkom súdnych konaní.
Agentúra je uznávaná ako inštitúcia so štatútom verejného záujmu a pracuje na neziskovom základe.
Odôvodnenie
Tento pozmeňujúci a doplňujúci návrh len presúva článok 15 aktuálneho návrhu Komisie k ustanoveniam článku 2 s názvom Právne postavenie a sídlo.
Toto ustanovenie existovalo už v štatúte agentúry z roku 1958.
Pozmeňujúci a doplňujúci návrh
6
Príloha článok 2 odsek 3
3.
Agentúra má sídlo v jednom z miest, kde sa nachádzajú útvary Komisie.
Rozhodnutie v tomto ohľade prijme Komisia .
3.
Agentúra má sídlo v jednom z miest, kde sa nachádzajú útvary Komisie.
Rozhodnutie v tomto ohľade prijme Rada na základe návrhu Komisie po konzultácii s poradným výborom.
Odôvodnenie
Sídlo agentúry je súčasťou základného aktu ustanovujúceho štatút.
Je preto potrebné požiadať o radu poradný výbor .Právo stanoviť sídlo agentúry prislúcha len Rade, pričom toto sídlo sa musí nachádzať v jednom z miest, v ktorých pôsobí Komisia.
Pozmeňujúci a doplňujúci návrh
7
Príloha článok 2 odsek 4
4.
Komisia môže z vlastnej iniciatívy prijať akékoľvek ďalšie opatrenia týkajúce sa jej vnútornej organizácie, ktoré môžu byť potrebné pre vykonávanie jej úloh v rámci Spoločenstva aj mimo neho.
4.
Agentúra môže z vlastnej iniciatívy prijať akékoľvek ďalšie opatrenia týkajúce sa jej vnútornej organizácie, ktoré môžu byť potrebné pre vykonávanie jej úloh v rámci Spoločenstva aj mimo neho za predpokladu, že tieto opatrenia nemajú žiadne závažné finančné dôsledky .
Informuje Európsky parlament a Radu (ďalej len „rozpočtový orgán“) o každom projekte, ktorý by mohol mať významné finančné dôsledky na financovanie jej rozpočtu, najmä o každom projekte, ktorý sa týka majetku, napríklad o prenájme alebo kúpe budov, a informuje o tom Komisiu.
Odôvodnenie
Nezávislé rozhodovanie o opatreniach s významnými finančnými dôsledkami nemožno ponechať na agentúre.
Pozmeňujúci a doplňujúci návrh
8
Príloha článok 3 odsek 1
1.
Generálneho riaditeľa vymenúva Komisia.
1.
Generálneho riaditeľa vymenúva Komisia po konzultácii s poradným výborom .
Generálny riaditeľ pracuje pre agentúru na plný úväzok a nekoná ako zástupca Komisie.
Odôvodnenie
Keďže agentúra má právnu subjektivitu a finančnú autonómiu, funkcia generálneho riaditeľa je oddelená od Komisie v zmysle predchádzajúceho štatútu (článok 9 ods. 4 štatútu z roku 1958).
Vzhľadom na vývoj úlohy agentúry musí byť táto funkcia stálou funkciou.
Komisia konzultuje o svojich návrhoch s výborom, aby sa naplnila poradná úloha, ktorá naň bola prenesená, a keďže výbor je prepojením medzi prevádzkovateľmi a Komisiou.
Pozmeňujúci a doplňujúci návrh
9
Príloha článok 3 odsek 3 zarážky 2 až 5
- každodenné riadenie činnosti agentúry;
— za riadenie agentúry , jej správu a zdroje, najmä v otázkach týkajúcich sa zamestnancov ;
- riadenie všetkých zdrojov agentúry;
- prípravu návrhu výkazu odhadov príjmov a výdavkov agentúry a vykonanie jej rozpočtu;
– prípravu návrhu výkazu odhadov príjmov a výdavkov agentúry a vykonanie jej rozpočtu;
- všetky personálne záležitosti.
— za vykonanie každej štúdie a vypracovanie každej špecifickej správy, ktoré sa považujú za potrebné v súlade s článkom 1 ods. 1a, a za ich postúpenie Komisii, Európskemu parlamentu a Rade;
- — za vykonávanie úloh stanovených v článku 1 v súlade s všeobecným záujmom Spoločenstva.
Odôvodnenie
S cieľom zabezpečiť, aby agentúra vykonávala svoje činnosti a bežné riadenie nezávisle a efektívne, generálny riaditeľ by mal prevziať plnú zodpovednosť za prevádzkové úlohy, ktorými bola agentúra poverená, pričom bude jej právnym zástupcom.
V tejto súvislosti musí:
i) vo všeobecnom záujme Spoločenstva zabezpečiť úspešné plnenie úloh uvedených v článku 1: predovšetkým by mal zodpovedať za realizáciu a schvaľovanie štúdií a odborných posudkov, ktoré zabezpečuje výbor;
ii) zodpovedať za vedenie a riadenie agentúry.
Pozmeňujúci a doplňujúci návrh
10
Príloha článok 3 odsek 4
4.
Generálny riaditeľ každý rok predkladá Komisii správu o činnosti agentúry v predchádzajúcom roku a pracovný program na nadchádzajúci rok.
4.
Generálny riaditeľ predkladá Komisii do 31. marca každého roku po konzultácii s poradným výborom správu o činnosti agentúry v predchádzajúcom roku a pracovný program na nadchádzajúci rok.
Túto výročnú správu spolu s pracovným programom a stanoviskom poradného výboru predkladá Európskemu parlamentu, Rade, Dvoru audítorov a členským štátom.
Odôvodnenie
Pri vykonávaní úloh musí agentúra postupovať transparentne a podávať správy o svojej činnosti.
Výročná správa, ako aj pracovný program, ktoré sa predkladajú Komisii, pretože agentúra je pod jej dohľadom, by sa mali:
i) predkladať poradnému výboru kvôli jeho stanovisku,
ii) spolu so stanoviskom výboru postúpiť ďalším inštitúciám podieľajúcim sa na politickej kontrole.
Pozmeňujúci a doplňujúci návrh
11
Príloha článok 4 odsek 1
1.
Generálny riaditeľ a zamestnanci agentúry sú úradníci Európskych spoločenstiev, ktorí podliehajú Služobnému poriadku úradníkov Európskych spoločenstiev a pravidlám prijatým spoločne inštitúciami Európskych spoločenstiev na účely uplatňovania tohto služobného poriadku.
Úradníkov vymenúva a plat im vypláca Komisia.
1.
Na zamestnancov agentúry sa vzťahuje Služobný poriadok úradníkov Európskych spoločenstiev, Podmienky zamestnávania ostatných zamestnancov Európskych spoločenstiev a pravidlá prijaté spoločne inštitúcie Európskych spoločenstiev na účely uplatňovania tohto služobného poriadku a podmienok zamestnávania .
Odôvodnenie
Generálny riaditeľ a zamestnanci agentúry by sa podľa možnosti nemali vyberať len spomedzi úradníkov ES.
Pozmeňujúci a doplňujúci návrh
12
Príloha článok 4 odsek 1 a (nový)
1a.
Vo vzťahu k svojim zamestnancom vykonáva agentúra právomoci zverené menovaciemu orgánu.
Odôvodnenie
Tak ako v ktorejkoľvek inej agentúre by mala agentúra sama vymenúvať svojich zamestnancov a vyplácať im mzdy.
Pozmeňujúci a doplňujúci návrh
13
Príloha článok 5 odsek 5
5.
Akýkoľvek akt agentúry, uvedený v článku 53 zmluvy, môže byť predložený Komisii príslušnou zmluvnou stranou do desiatich pracovných dní od prijatia oznámenia alebo, ak toto oznámenie chýba, do desiatich pracovných dní od uverejnenia.
Ak chýba tak oznámenie, ako aj uverejnenie, toto obdobie plynie odo dňa, keď sa príslušná zmluvná strana dozvie o danom akte.
5.
Akýkoľvek akt agentúry, uvedený v článku 53 zmluvy, môže byť predložený Komisii príslušnou zmluvnou stranou do pätnástich pracovných dní od prijatia oznámenia alebo, ak toto oznámenie chýba, do pätnástich pracovných dní od uverejnenia.
Ak chýba tak oznámenie, ako aj uverejnenie, toto obdobie plynie odo dňa, keď sa príslušná zmluvná strana dozvie o danom akte.
Odôvodnenie
Všeobecný dohľad Komisie a jej právo veta v súvislosti so všetkými rozhodnutiami agentúry sa nesmie zamieňať s právom ktorejkoľvek strany dotknutej rozhodnutím postúpiť danú vec Komisii.
Toto právo predstavuje právnu istotu pred postúpením záležitosti Súdnemu dvoru a nesmie sa dať využiť len v obmedzenej lehote desiatich pracovných dní.
Analogicky k štatútu z roku 1958 by sa malo odporučiť zachovanie 15-dňovej lehoty, čo by neodporovalo zmluve, pretože nie je stanovené žiadne časové obmedzenie.
Pozmeňujúci a doplňujúci návrh
14
Príloha článok 7 odsek 3
3.
Príjmy agentúry pozostávajú z príspevku Spoločenstva, bankového úroku a príjmu z kapitálu a bankových investícií a ak je to potrebné, aj z provízií z transakcií, ako sa predpokladá v článku 54 zmluvy, a z pôžičiek.
3.
3.
Príjmy agentúry pozostávajú z príspevku Spoločenstva zapísaného vo všeobecnom rozpočte Európskej únie (oddiel Komisia) , bankového úroku a príjmu z kapitálu a bankových investícií a ak je to potrebné, aj z provízií z transakcií, ako sa predpokladá v článku 54 zmluvy, a z pôžičiek.
Financovanie agentúry podlieha súhlasu rozpočtového orgánu v zmysle medziinštitucionálnej dohody zo 17. mája 2006.
Odôvodnenie
Z dôvodu transparentnosti musí príspevok Spoločenstva jasne figurovať v rozpočte EÚ tak, ako je to v prípade všetkých ostatných agentúr.
Na tomto mieste je takisto dôležité upozorniť na to, že sa bude musieť dosiahnuť dohoda o financovaní Zásobovacej agentúry Euratomu.
Pozmeňujúci a doplňujúci návrh
15
Príloha článok 7 odsek 4
4.
Výdavky agentúry zahrnujú správne výdavky na pracovníkov a poradný výbor, ako aj výdavky vyplývajúce zo zmlúv uzavretých s tretím stranami.
4.
Výdavky agentúry zahrnujú výdavky na pracovníkov, správne , infraštruktúrne a prevádzkové výdavky vrátane výdavkov vyplývajúcich zo zmlúv uzavretých s tretími stranami.
Odôvodnenie
Z dôvodu transparentnosti by mali byť všetky výdavky agentúry zoskupené v rozpočte EÚ do dvoch rozpočtových riadkov, jedného pre výdavky na zamestnancov a správu a druhého pre prevádzkové výdavky.
Pozmeňujúci a doplňujúci návrh
16
Príloha článok 7 odsek 5a (nový)
5a.
Komisia zašle odhad rozpočtovému orgánu spolu s predbežným návrhom rozpočtu Európskej únie.
Odôvodnenie
Z dôvodu transparentnosti by rozpočtový orgán mal dostať kópiu odhadu príjmov a výdavkov agentúry, čo umožní porovnanie odhadu s údajmi v predbežnom návrhu rozpočtu.
Pozmeňujúci a doplňujúci návrh
17
Príloha článok 7 odsek 6
6.
Na základe odhadu Komisia zaznamená do predbežného návrhu všeobecného rozpočtu Európskej únie odhady, ktoré považuje za nevyhnutné pre plán pracovných miest, a výšku dotácie, akou má byť zaťažený všeobecný rozpočet.
6.
Na základe odhadu Komisia zaznamená do predbežného návrhu všeobecného rozpočtu Európskej únie odhady, ktoré považuje za nevyhnutné pre plán pracovných miest, a výšku dotácie, akou má byť zaťažený všeobecný rozpočet predložený rozpočtovému orgánu v súlade s článkom 272 zmluvy .
Odôvodnenie
Článok 272 zmluvy stanovuje právomoci rozpočtového orgánu s ohľadom na schválenie plánu pracovných miest a príspevku Spoločenstva pre agentúru.
Pozmeňujúci a doplňujúci návrh
18
Príloha článok 7 odsek 7
7.
V rámci rozpočtového postupu rozpočtový orgán povoľuje prostriedky pre dotáciu agentúre a prijíma plán pracovných miest, ktorý sa v pláne pracovných miest Komisie uvádza oddelene.
7.
V rámci rozpočtového postupu rozpočtový orgán povoľuje prostriedky pre dotáciu agentúre a prijíma plán pracovných miest, ktorý sa v rozpočte Európskej únie uverejní oddelene.
Odôvodnenie
Z dôvodu transparentnosti by sa plán pracovných miest agentúry nemal uverejňovať spolu s plánom pracovných miest Komisie, ale samostatne, ako je to v prípade iných agentúr, úradov a orgánov.
Pozmeňujúci a doplňujúci návrh
19
Príloha článok 7 odsek 9
9.
Každá zmena plánu pracovných miest a rozpočtu agentúry je predmetom pozmeňujúceho rozpočtu , ktorý sa prijíma rovnakým postupom ako pôvodný rozpočet .
Úpravy plánu pracovných miest sa predkladajú rozpočtovému orgánu.
Pozmeňujúce rozpočty sa posielajú na vedomie Európskemu parlamentu a Rade.
9.
Každá zmena plánu pracovných miest a rozpočtu agentúry je predmetom pozmeňujúceho rozpočtu a prijíma sa v súlade s postupom uvedeným v odsekoch 5 až 8 .
Odôvodnenie
Zmeny rozpočtu agentúry vrátane zmien plánu pracovných miest podliehajú schváleniu rozpočtovým orgánom.
Pozmeňujúci a doplňujúci návrh
20
Príloha článok 8 odsek 10
10.
Rozpočtové nariadenia týkajúce sa agentúry sa prijme v súlade s článkom 183 zmluvy.
10.
Rozpočtové nariadenie týkajúce sa agentúry sa prijme v súlade s článkom 183 zmluvy.
Je v súlade s nariadením Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev 1 , pokiaľ si to osobitne nevyžaduje prevádzka agentúry a Komisia na to nedala vopred súhlas.
_____________________
1 Ú. v.
ES L 357, 31.
12.
2002, s.
72.
Opravené v Ú. v.
ES L 2, 7.
1.
2003, s.
39.
Odôvodnenie
Výnimky z nariadenia č. 2343/2002 by sa mali vyskytovať v absolútne minimálnej miere.
Agentúra musí presvedčivo dokázať, že takáto výnimka je jediný spôsob, ktorý zaručí jej riadne fungovanie v rámci ustanovujúceho rozhodnutia.
Pozmeňujúci a doplňujúci návrh
21
Príloha článok 10 odsek 1 pododsek 2
Ustanovenia týkajúce sa týchto odvodov budú podrobnejšie uvedené v implementačnom rozhodnutí.
Komisia po konzultáciách s Radou stanoví sadzbu týchto odvodov a podmienky, na základe ktorých sa majú vyberať.
Komisia postupuje na základe návrhu generálneho riaditeľa, ktorý dostane stanovisko poradného výboru v zmysle článku 11.
Ustanovenia týkajúce sa praktických podmienok týchto odvodov sú podrobnejšie uvedené v implementačnom rozhodnutí.
Odôvodnenie
Štatút môže na účely pokrytia prevádzkových nákladov agentúry stanoviť uloženie odvodu zo zisku z transakcií (článok 54 ods. 5 zmluvy).
Nie je žiaden dôvod meniť podmienky zavedenia týchto odvodov jednoduchým odkazom na implementačné rozhodnutie.
Sadzba tejto „dane“ a spôsob jej hodnotenia a vyberania sú zásadnými ustanoveniami a predstavujú právnu záruku.
Postup týkajúci sa sadzby sa musí stanoviť v kľúčových ustanoveniach štatútu.
Rovnako ako v predchádzajúcom štatúte sa zachová konzultácia s Radou a poskytnutie stanoviska zo strany výboru.
Pozmeňujúci a doplňujúci návrh
22
Príloha článok 11 odsek 1 pododsek 1
1.
Poradný výbor (ďalej len „výbor“) je zložený z jedného člena za každý členský štát bez aktivít jadrového palivového cyklu a dvoch členov za každý členský štát s aktivitami jadrového palivového cyklu.
Členský štát sa však môže rozhodnúť nezúčastňovať sa na jeho práci.
Každý člen môže mať náhradníka, ktorý sa môže zúčastňovať na schôdzach výboru spolu s riadnym členom , ale nemôže hlasovať vtedy, ak je prítomný aj riadny člen .
Ak niektorý člen rezignuje alebo nie je schopný vykonávať svoje povinnosti, na zvyšok funkčného obdobia sa vymenuje jeho nástupca.
1.
Poradný výbor (ďalej len „výbor“) je zložený z jedného člena za každý členský štát bez aktivít jadrového palivového cyklu a dvoch členov za každý členský štát s aktivitami jadrového palivového cyklu.
Vo výbore je jeden ďalší člen za každý členský štát vyvíjajúci aktivity jadrového palivového cyklu a prispievajúci sumou viac ako 300 000 EUR.
Členský štát sa však môže rozhodnúť nezúčastňovať sa na práci výboru .
Každý člen môže mať náhradníka, ktorý sa môže zúčastňovať na schôdzach výboru v prípade, že riadny člen sa nemôže dostaviť .
Ak niektorý člen rezignuje alebo nie je schopný vykonávať svoje povinnosti, na zvyšok funkčného obdobia sa vymenuje jeho nástupca.
Odôvodnenie
Nie je žiaden dôvod na drastické zníženie počtu členov výboru (zo 69 na 42 členov).
Tento výbor bol vytvorený na sprostredkovanie dialógu medzi prevádzkovateľmi a odborníkmi na jadrovú energiu a na vytvorenie spojenia s Komisiou.
Vďaka rôznorodým odborným poznatkom môže výbor agentúre poskytovať jedinečnú podporu pri realizácii úloh, ktoré jej boli zverené na základe zmluvy.
Ide o mimoriadne významnú úlohu vzhľadom na vývoj úloh, ktoré agentúra vykonáva.
Je potrebné navrhnúť, aby zloženie poradného výboru zodpovedalo zmenenému a doplnenému zneniu.
Tento formát by zostal v súlade s návrhom Komisie.
Pozmeňujúci a doplňujúci návrh
23
Príloha článok 11 odsek 1 pododsek 2
Členov výboru a ich náhradníkov vymenúvajú príslušné členské štáty na základe úrovne relevantných skúseností a odbornosti v oblasti jadrového palivového cyklu alebo výroby jadrovej energie.
Funkčné obdobie trvá tri roky.
Môže sa raz obnoviť.
Členov výboru a ich náhradníkov vymenúvajú príslušné členské štáty na základe úrovne relevantných skúseností a odbornosti v oblasti jadrového palivového cyklu alebo výroby jadrovej energie.
Funkčné obdobie trvá tri roky.
Môže sa obnoviť.
Odôvodnenie
Členovia výboru sa vymenúvajú na obdobie troch rokov, ktoré sa môže obnoviť viac než jeden raz.
Nie je dôvod obmedzovať mandát členov výboru.
Vzhľadom na osobitný charakter odborných vedomostí v oblasti jadrovej energetiky a slobodu každého členského štátu vymenovať svojich odborníkov vo výbore, mandát jeho členov musí zostať obnoviteľný tak, ako sa uvádza v predchádzajúcom štatúte.
Pozmeňujúci a doplňujúci návrh
24
Príloha článok 12 odsek 1a (nový)
1a.
Výbor môže nominovať dvoch členov za poradcov riadiacich pracovníkov.
Riadiaci pracovníci a ich poradcovia tvoria predsedníctvo výboru a ich úlohou je udržiavať všetky potrebné vzťahy v mene výboru.
Predsedníctvo je spojovacím článkom medzi členmi výboru a generálnym riaditeľom agentúry a koordinuje činnosť výboru predovšetkým vzhľadom na prípravu, posudzovanie a hodnotenie jeho správ a šírenie jeho odborných znalostí.
Odôvodnenie
V štatúte z roku 1958 sa uvádza, že úlohou predsedov a podpredsedov, t. j. tzv. riadiacich pracovníkov alebo predsedníctva, je zvolávať zasadnutia výboru a udržiavať všetky dôležité vzťahy s výborom.
Táto funkcia nie je v súčasnom návrhu jasne uvedená.
Uvedená funkcia musí zostať v platnosti a musí sa presne charakterizovať:
i) je dôležité zabezpečiť koordináciu činnosti výboru, pretože výbor má za úlohu vypracúvať správy a rozvíjať vysoko odborné znalosti;
ii) koordinačnú úlohu dokáže zabezpečiť aj jednoduchá štruktúra pozostávajúca zo 4 osôb.
Pozmeňujúci a doplňujúci návrh
25
Príloha článok 12 odsek 2
2.
Funkčné obdobie predsedu a podpredsedov trvá tri roky.
Ich funkčné obdobie nie je obnoviteľné a predsedníctvo sa presúva medzi rôznymi oblasťami priemyselného odvetvia.
Mandát predsedu i každého podpredsedu automaticky zanikne, ak ich funkčné obdobie člena výboru uplynie bez obnovenia.
2.
2.
Funkčné obdobie predsedu , podpredsedov a dvoch poradcov riadiacich pracovníkov trvá tri roky.
Ich funkčné obdobie je obnoviteľné jeden raz a predsedníctvo sa presúva medzi rôznymi oblasťami priemyselného odvetvia.
Mandát predsedu i každého podpredsedu alebo každého poradcu riadiacich pracovníkov automaticky zanikne, ak ich funkčné obdobie člena výboru uplynie bez obnovenia.
Odôvodnenie
Na základe predchádzajúceho znenia štatútu sa dali funkčné obdobia predsedu a podpredsedov obnoviť.
Bolo by prinajmenšom potrebné odporučiť, aby sa ich mandát mohol jeden raz obnoviť, aby sa zabezpečila určitá kontinuita.
Pozmeňujúci a doplňujúci návrh
26
Príloha článok 13 odsek 1
1.
Výbor pomáha agentúre pri plnení jej úloh poskytovaním stanovísk a informácií.
Funguje ako prepojenie medzi agentúrou a výrobcami i používateľmi v jadrovom priemysle.
1.
Výbor pomáha agentúre pri plnení jej úloh poskytovaním stanovísk , analýz a informácií.
Táto pomoc zahŕňa aj prípravu správ, prieskumov a analýz, ako sa uvádza v článku 1 ods. 1a.
Funguje ako prepojenie medzi agentúrou a výrobcami i používateľmi v jadrovom priemysle.
Pozmeňujúci a doplňujúci návrh
27
Príloha článok 13 odsek 2
2.
S výborom sa možno poradiť o všetkých záležitostiach, ktorými je agentúra oprávnená sa zaoberať, ústne na jeho zasadnutiach alebo písomne medzi nimi.
Výbor môže vydávať aj stanoviská k akýmkoľvek záležitostiam tohto druhu z iniciatívy najmenej tretiny svojich členov.
2.
S výborom sa možno poradiť o všetkých záležitostiach, ktorými je agentúra oprávnená sa zaoberať, ústne na jeho zasadnutiach alebo písomne medzi nimi.
S výborom sa konzultuje predovšetkým v otázkach výslovne uvedených v tomto rozhodnutí.
Výbor môže vydávať aj stanoviská k akýmkoľvek záležitostiam tohto druhu z iniciatívy najmenej tretiny svojich členov.
Odôvodnenie
Pokiaľ ide o poradnú úlohu výboru, musí sa aspoň zachovať (PDN 12, 19, 20, 21, 22, 23, 24), a podľa návrhu v zmysle PDN 5, 6 a 8 a do určitej miery aj PDN 24 rozšíriť, zásada povinnej konzultácie, ktorá bola zavedená v aktuálnom štatúte z roku 1958.
Pozmeňujúci a doplňujúci návrh
28
Príloha článok 13 odsek 3 písmeno c)
c) uloženie odvodov zo zisku z transakcií určeného na úhradu prevádzkových výdavkov agentúry (piaty odsek článku 54 zmluvy);
c) uloženie odvodov zo zisku z transakcií určeného na úhradu prevádzkových výdavkov agentúry (piaty odsek článku 54 zmluvy) a ich sadzby ;
Odôvodnenie
Pozri pozmeňujúci a doplňujúci návrh 12.
Pozmeňujúci a doplňujúci návrh
29
Príloha článok 13 odsek 3 písmeno ca) (nové)
ca) kritériá pre pôžičky, ako sa uvádza v článku 6 ods. 3;
Odôvodnenie
Pozri odôvodnenie k pozmeňujúcemu a doplňujúcemu návrhu 18.
Pozmeňujúci a doplňujúci návrh
30
Príloha článok 13 odsek 3 písmeno cb) (nové)
cb) kritériá vymedzenia postupov cenotvorby, ktoré sú podľa článku 68 zmluvy zakázané;
Odôvodnenie
Pozri odôvodnenie k pozmeňujúcemu a doplňujúcemu návrhu 18.
Pozmeňujúci a doplňujúci návrh
31
Príloha článok 13 odsek 3 písmeno da) (nové)
da) vedenie finančného účtu osobitných štiepnych materiálov podľa článku 88 zmluvy;
Odôvodnenie
Pozri odôvodnenie k pozmeňujúcemu a doplňujúcemu návrhu 18.
V praxi nebol takýto „finančný účet osobitných štiepnych materiálov“ vytvorený (pri priamom vyjednávaní o zmluvách o dodávke sa používa zjednodušený postup).
V prípade potreby sa toto ustanovenie zmluvy môže kedykoľvek realizovať, nesmie však prekročiť rámec poradnej úlohy výboru.
Pozmeňujúci a doplňujúci návrh
32
Príloha článok 13 odsek 3 písmeno e)
e) rozpočtové nariadenie pre ročný rozpočet agentúry , účtovníctvo, správa o trhu a pracovný program .
e) rozpočtové nariadenie pre ročný rozpočet agentúry a osobitný účet agentúry v zmysle článku 171 ods. 2 zmluvy;
Odôvodnenie
Pozri odôvodnenie k pozmeňujúcemu a doplňujúcemu návrhu 18.
Pozmeňujúci a doplňujúci návrh
33
Príloha článok 13 odsek 3 písmeno ea) (nové)
ea) výročná správa a pracovný program.
Odôvodnenie
Pozri odôvodnenie k pozmeňujúcemu a doplňujúcemu návrhu 18.
Pozmeňujúci a doplňujúci návrh
34
Príloha článok 14 odsek 1 úvodná časť
1.
Výbor sa bude schádzať v sídle agentúry.
1.
Výbor zvoláva predseda a schádza sa v sídle agentúry:
Pozmeňujúci a doplňujúci návrh
35
Príloha článok 14 odsek 1 písmeno a)
a) zvyčajne dvakrát v priebehu každého roka;
a) zvyčajne dvakrát v priebehu každého roka a vždy, keď to predseda výboru považuje za potrebné ;
Pozmeňujúci a doplňujúci návrh
36
Príloha článok 14 odsek 6
6.
Sekretariát pre výbor zabezpečí agentúra.
6.
Sekretariát pre výbor zabezpečí agentúra.
Sekretariát vypracuje v spolupráci s predsedom výboru program, ktorý schvaľuje výbor, rozosiela všetky potrebné dokumenty členom výboru najmenej pätnásť pracovných dní pred dátumom konania zasadnutia a pripravuje zápisnice zo zasadnutí poradného výboru a zasadnutí riadiacich pracovníkov.
Odôvodnenie
Je veľmi dôležité, aby Komisia a poradný výbor vypracovávali programy spoločne, keďže takýto dialóg môže efektivitu činnosti agentúry iba zvýšiť.
Pozmeňujúci a doplňujúci návrh
37
Príloha článok 14 odsek 7
7.
Cestovné výdavky jednému členovi výboru hradí agentúra.
7.
7.
Cestovné výdavky jednému členovi výboru za každý členský štát hradí agentúra.
Pozmeňujúci a doplňujúci návrh
38
Príloha článok 15
Záverečné ustanovenia
Článok 15 – Právne postavenie agentúry
V každom z členských štátov má agentúra tú najširšiu právnu spôsobilosť, akú právne predpisy daného štátu priznávajú právnickým osobám.
Môže najmä disponovať hnuteľným a nehnuteľným majetkom a môže byť účastníkom súdnych konaní.
vypúšťa sa
DÔVODOVÁ SPRÁVA
VŠEOBECNÝ KONTEXT
Podľa Zmluvy o Euratome musí agentúra, ktorá funguje od roku 1960, zabezpečiť dodávky prostredníctvom spoločnej politiky zásobovania založenej na zásade rovnakého prístupu k zdrojom dodávok.
Na základe mandátu agentúry sa má tiež zabezpečiť, aby dovozy do Spoločenstva a vývozy z neho boli v súlade s politikou EÚ v oblasti bezpečnosti zásobovania a aby boli chránené záujmy užívateľov.
Právomoci agentúry: Aby mohla agentúra vykonávať tieto úlohy, zmluva jej dáva právo opcie na získavanie rúd, zdrojových materiálov a osobitných štiepnych materiálov vyrábaných v Spoločenstve (čl. 57) a výlučné právo uzatvárať zmluvy na dodávky takýchto materiálov z krajín Spoločenstva alebo mimo neho (čl. 52).
Aby boli zmluvy o dodávkach platné, musia byť agentúre predložené na uzavretie.
Tento systém sa teraz zjednodušil zavedením postupov, ktoré stranám umožňujú dojednávať zmluvy samostatne, pričom podliehajú schváleniu agentúry.
Okrem toho zmluva poskytla Komisii a agentúre niektoré ďalšie intervenčné prostriedky v jadrovom palivovom cykle, ako napríklad vytváranie obchodných zásob agentúrou (čl. 72 ods. 1), núdzových zásob Komisiou (čl. 72 ods. 2) a podporu a odporúčania Komisie v oblasti prieskumu ložísk uránu (čl. 70).
Zásady: Zmluva stanovuje „spoločnú politiku zásobovania“ (čl. 52 ods. 1), čo znamená, že agentúra a Komisia sledujú cieľ dlhodobej bezpečnosti zásobovania prostredníctvom primeranej diverzifikácie zdrojov dodávok, vyhýbania sa nadmernej závislosti na jedinom zdroji a tým, že zabezpečujú, aby sa v kontexte spravodlivého obchodovania zachovala životaschopnosť odvetvia jadrového palivového cyklu.
Napríklad začiatkom 90. rokov minulého storočia agentúra využila svoje výlučné právo uzatvárať zmluvy na to, aby sa vyhla riziku závislosti vyplývajúcemu z lacných a bohatých dodávok prírodného uránu z bývalých sovietskych republík tým, že odmietla schváliť niektoré zmluvy o dodávkach, ktoré sa s nimi uzatvorili.
Zásobovacia agentúra Euratomu – Výročná správa za rok 1999, s.
8.
V súčasnosti agentúra naďalej odporúča, aby si zariadenia v EÚ zachovávali primeranú úroveň strategických zásob a využívali trhové príležitosti na zvýšenie svojich zásob podľa svojich individuálnych okolností.
Agentúra ďalej odporúča, aby zariadenia zabezpečovali väčšinu svojich potrieb dlhodobými zmluvami s diverzifikovanými zdrojmi dodávok.
Zásobovacia agentúra Euratomu – Výročná správa za rok 2005, s.
12.
Tieto ciele sú tiež spojené s ostatnými ustanoveniami Zmluvy o Euratome.
Pravidlá o dodávkach uvedené v kapitole 6 sa často uplatňujú v súvislosti s pravidlami o kontrole bezpečnosti uvedenými v kapitole 7, aby sa zabránilo používaniu jadrového materiálu na iný ako plánovaný účel.
Agentúra tiež zohráva úlohu v oblasti správy vlastníckych práv Spoločenstva na osobitné štiepne materiály (kapitola 8).
PREHODNOTENIE ŠTATÚTU A ODPORÚČANÍ SPRAVODAJKYNE
Štatút agentúry sa datuje od roku 1958, pričom v roku 1978 agentúra prijala pokyny o účtovnej evidencii.
S ohľadom na zvýšenie počtu členských štátov EÚ, potrebu uplatnenia moderných finančných pravidiel v agentúre a potrebu určiť jej sídlo bude nevyhnutné prijať nový štatút.
I - Spravodajkyňa sa domnieva, že ciele zásobovacej agentúry by sa mali lepšie definovať, aby boli v súlade s ustanoveniami zmluvy a zohľadňovali ciele spoločnej politiky bezpečnosti zásobovania.
Spravodajkyňa pokladá za užitočné, aby sa pri príležitosti prehodnocovania štatútu jasne špecifikovala oblasť pôsobnosti agentúry v obnovenom energetickom kontexte.
Ø Revízia štatútu by mala agentúre poskytnúť prostriedky na to, aby sa stala riadnym monitorovacím strediskom v oblasti politiky a trhov jadrového zásobovania:
Na začiatku bola agentúra zriadená s cieľom zabezpečiť pravidelné a spravodlivé zásobovanie jadrovým palivom pre všetkých užívateľov v EÚ v kontexte vlastníctva štiepnych materiálov vládou USA a jej monopolu na strane ponuky jadrových materiálov a v kontexte vnímaného nedostatku zdrojového materiálu.
Agentúra bola pre užívateľov v EÚ európskym vlastníkom a dodávateľom.
Ak by sa kontext zmenil, agentúra je naďalej schopná analyzovať pre užívateľov štruktúru zmluvného pokrytia operácií európskeho palivového cyklu a zabezpečiť spravodlivé fungovanie trhu.
Predchádzaním rizikám nedostatku alebo prerušovania výroby v ktorejkoľvek etape jadrového palivového cyklu (prieskum, ťažba, výroba, preprava, obohacovanie, atď.) agentúra pomáha zabezpečovať dlhodobú víziu potrebnú na investovanie do zariadení a prieskumu.
Na tento účel musí agentúra poskytovať priemyslu a vládam údaje o rovnováhe na trhu, dlhodobých cenových hladinách a analýze rizík.
Spravodajkyňa sa domnieva, že agentúra by mala pod záštitou Komisie vypracovať okrem výročnej správy aj súvislý korpus špecifických štúdií a pravidelných prieskumov trhu.
To by agentúre umožnilo, aby sa stala skutočným monitorovacím strediskom v oblasti politiky a trhov zásobovania v súlade s celkovým cieľom Komisie zvýšiť bezpečnosť zásobovania na globálnej úrovni zriadením Energetického observatória v rámci Komisie.
Oznámenie Komisie o energetickej politike pre Európu ( KOM(2007)0001 ).
Táto úloha by tiež bola v súlade s úlohou, ktorú agentúre ukladá zmluva (najmä pokiaľ ide o možné vytvorenie obchodných zásob).
Ø V rámci agentúry by sa mala zachovať a posilniť podporná a poradná úloha:
- Úloha poradného výboru sa musí prispôsobiť potrebám agentúry:
Pôsobnosť výboru: Spravodajkyňa sa pýta na dôvody drastického zmenšenia ako veľkosti výboru, tak rozsahu jeho pôsobnosti.
Treba pripomenúť, že tento výbor bol vytvorený na to, aby umožňoval dialóg medzi prevádzkovateľmi a odborníkmi na jadrovú energiu a aby fungoval ako spojovací článok s Komisiou.
Vďaka svojim rôznorodým odborným skúsenostiam by mohol agentúre poskytovať jedinečnú podporu pri realizácii úloh, ktoré jej boli zverené na základe zmluvy.
Spravodajkyňa odporúča, aby si agentúra zachovala vysokú úroveň kompetencií, aby mohla plniť svoje poslanie v oblasti monitorovania hodnotení, navrhovania odporúčaní a vykonávania konkrétnych štúdií (štúdií o technických otázkach, prieskumov trhu, analýz rizík, atď.).
Agentúra by mala mať k dispozícii zamestnancov, ktorí sú vysokokvalifikovanými odborníkmi z odvetvia alebo vlád a ktorí majú rozsiahle skúsenosti s fungovaním trhu a operáciami palivového cyklu.
Pokiaľ ide o poradnú úlohu, spravodajkyňa navrhuje, aby sa zásada povinnej konzultácie ustanovená súčasným štatútom zachovala a doplnila tak, ako sa navrhuje v pozmeňujúcich a doplňujúcich návrhoch k článku 13.
Zloženie: Nové zloženie navrhované Komisiou takmer neberie do úvahy túto skutočnosť a toto oslabenie úlohy výboru sa javí ako zvlášť nevhodné v dobe, keď Komisia odporúča zriadiť nástroje monitorovania, ako napríklad úrad monitorovacieho strediska v oblasti energetiky, na účel rozvoja efektívnej energetickej politiky EÚ.
Spravodajkyňa chápe záujem na obmedzení rozpočtu pri návrhu na zníženie počtu členov zo 69 na 42.
Podčiarkuje však, že obmedzenie náhrady nákladov na dopravu len na jedného zástupcu z každého členského štátu predstavuje efektívny spôsob splnenia tohto cieľa.
Spravodajkyňa dodáva, že veľkosť výboru nemôže byť prekážkou efektívnosti, keďže výbor môže vytvárať pracovné skupiny, ako uzná za vhodné, a „predsedníctvo“ zohráva úlohu koordinátora.
Spravodajkyňa sa preto domnieva, že ak by malo dôjsť k zníženiu počtu členov, musí sa zohľadniť príspevok členských štátov ku kapitálu agentúry.
Navrhuje sa preto nové rozdelenie, ktoré zohľadňuje aj úroveň kapitálového príspevku členského štátu (1 dodatočný člen pre tie členské štáty, ktoré prispievajú sumou viac ako 300 000 EUR a vykonávajú činnosti v jadrovom palivovom cykle).
Táto zmena by viedla k miernemu zvýšeniu počtu členov (o 5 v porovnaní s návrhom Komisie).
Ich funkčné obdobie je obnoviteľné bez obmedzenia, aby sa zaručila stabilita výboru a stálosť jeho odborných znalostí.
O vymenovaní svojich členov rozhodujú členské štáty.
- Odborné znalosti a monitorovanie sa opierajú o lepšiu vnútornú koordináciu založenú na jednoduchej štruktúre v rámci výboru:
V štatúte z roku 1958 sa uvádza, že úlohou predsedu a podpredsedov výboru, ktorí tvoria „predsedníctvo“, je zvolávať zasadnutia výboru a udržiavať všetky dôležité kontakty s výborom.
Táto úloha sa v návrhu Komisie jasne neuvádza, hoci je potrebné zabezpečiť koordináciu činností výboru v oblasti štúdií.
Spravodajkyňa sa preto domnieva, že táto kľúčová úloha výboru by mala byť v štatúte presne opísaná, že by ju mali podporovať poradní členovia výboru a že tak ako podľa predošlého štatútu by sa mandát členov „predsedníctva“ mohol jedenkrát obnoviť.
II - Spravodajkyňa sa domnieva, že monitorovanie, podávanie správ a transparentnosť sú kľúčovými prvkami súčasnej revízie štatútu.
Systém dodávok ustanovený Zmluvou o Euratome je výsledkom krehkého kompromisu medzi zasahovaním verejných orgánov (výlučné právo uzatvárať zmluvy, právo opcií, vlastníctvo verejnými orgánmi) a voľnejším trhovým prístupom (komerčná organizácia agentúry ako samostatnej právnickej osoby, neobmedzené právo užívania a spotreby pre užívateľov, cenotvorba na základe trhového hospodárstva).
Tieto osobitné ustanovenia zmluvy nie je možné prirovnať k ničomu, čo by sa vyskytovalo v iných právnych systémoch, a agentúra nie je ani výkonnou agentúrou
Zriadenou v súlade s nariadením Rady (ES) č. 58/2003 (Ú. v.
ES L 11, 16.
1.
2003). , ani decentralizovaným orgánom s technickou alebo vedeckou samosprávou podobným modelu 3 generácií agentúr vytváranému v rámci Spoločenstva od 70. rokov minulého storočia.
Spravodajkyňa v tomto kontexte podčiarkuje potrebu zabezpečiť zapojenie EP do záležitostí spadajúcich pod ustanovenia o dodávkach uvedené v zmluve a najmä:
- lepšie definovať úlohu EP v rozpočtovom postupe a prinajmenšom mu umožniť, aby bol informovaný;
- poskytnúť EP nástroje, aby bol presne informovaný a mohol sledovať činnosť agentúry: EP by mal dostávať pracovný program a výročnú správu agentúry (článok 3 ods. 4) a akúkoľvek špecifickú správu a štúdie vypracované podľa článku 3 ods. 3.
Spravodajkyňa navrhuje z vyššie uvedených dôvodov zmeniť a doplniť návrh Komisie.
14.9.2007
STANOVISKO Výboru pre rozpočet
pre Výbor pre priemysel, výskum a energetiku
o návrhu rozhodnutia Rady, ktorým sa ustanovuje štatút Zásobovacej agentúry Euratomu
( KOM(2007)0119 – C6‑0131/2007 – 2007/0043(CNS) )
Spravodajkyňa výboru požiadaného o stanovisko:
Jutta Haug
STRUČNÉ ODÔVODNENIE
Východiská
Zásobovacia agentúra Euratomu zriadená podľa článku 54 Zmluvy o Euratome je orgánom Spoločenstva zodpovedným za zabezpečenie spravodlivých dodávok jadrových materiálov (rúd, surovín a osobitných štiepnych materiálov).
Ako taká má výlučné právo uzatvárať zmluvy o dodávkach takýchto materiálov z krajín Spoločenstva alebo mimo neho.
Štatút Zásobovacej agentúry Euratomu pochádza z roku 1958 a odvtedy neprešiel žiadnou podstatnou úpravou.
S ohľadom na zvýšenie počtu členských štátov Európskej únie, ako aj potrebu uplatnenia moderných finančných pravidiel v agentúre a potrebu určiť jej sídlo Komisia teraz navrhuje prijatie nového štatútu.
Návrh Komisie
Nový štatút obsahuje finančné ustanovenia, ktoré sú v súlade so všeobecným nariadením o rozpočtových pravidlách Európskych spoločenstiev.
Podľa Komisie je nový štatút lepšie prispôsobený situácii po rozšírení Európskej únie.
Komisia konkrétne navrhuje zmenšenie veľkosti poradného výboru agentúry s cieľom zlepšiť jeho fungovanie a účinnosť.
Kapitál agentúry a možnosť spoplatnenia transakcií predpokladaná v Zmluve o Euratome sa zachovávajú.
Cieľom nového štatútu je aj uzákonenie skutočnosti, že všetci zamestnanci agentúry boli v roku 2004 presunutí z Bruselu do Luxemburgu v súlade administratívnym rozhodnutím, že všetky činnosti Komisie, ktoré sa týkajú vykonávania Zmluvy o Euratome, sa sústredia do Luxemburgu.
Pokiaľ ide o finančné dôsledky nového štatútu: podľa Komisie by navrhované rozhodnutie Rady malo „vyústiť do miernych finančných úspor v rozpočte Spoločenstva“ vďaka nižším náhradám pre členov poradného výboru.
Návrh neobsahuje žiadny finančný výkaz.
Hodnotenie
Status quo v teórii
Zásobovacia agentúra Euratomu bola zriadená Zmluvou o Euratome z roku 1957.
V súčasnosti platný štatút z roku 1958 predstavuje orgán typu agentúry, ktorá, hoci „je pod dohľadom Komisie, ktorá pre ňu vydáva smernice a má právo veta nad jej rozhodnutiami“, sa vyznačuje niektorými prvkami nezávislosti, niektoré presne vymedzené práva, pokiaľ ide o jej zamestnancov, a ktorú riadi generálny riaditeľ s niekoľkými jasnými právomocami a určitým manévrovacím priestorom.
Konkrétne podľa súčasného štatútu:
Ø môže agentúra menovať zástupcov (článok III)
Ø generálny riaditeľ (článok IX):
§ je menovaný, prípadne odvolaný Komisiou
§ nekoná ako zástupca Komisie
§ zodpovedá Komisii za riadenie agentúry
Ø Komisia udelí generálnemu riaditeľovi absolutórium za plnenie jeho úloh (článok XVI).
Status quo v praxi
Zamestnanci: Zdá sa, že v rozpore s ustanoveniami Zmluvy o Euratome, ktorá zriaďuje obchodnú „ agentúru “, Zásobovacia agentúra Euratomu funguje v súčasnosti ako administratívna jednotka Komisie.
Zdá sa, že nevyužíva svoje právo vymenovať zástupcov.
Jej generálny riaditeľ je zamestnancom Komisie s hodnosťou riaditeľa, ktorý bol menovaný ad personam za generálneho riaditeľa agentúry.
Plán pracovných miest agentúry sa uverejňuje spolu s plánom pracovných miest Komisie (v samostatnom stĺpčeku) a nie samostatne, ako je to v prípade iných agentúr, úradov a orgánov.
Spravodajkyňa má určité pochybnosti o tom, ako môže mať úradník Komisie menovaný Komisiou také postavenie, aby nekonal ako zástupca Komisie.
Ďalšou nezrovnalosťou je to, že riadiaci generálny riaditeľ je menovaný Komisiou, zodpovedá sa Komisii a Komisia, t. j. ten istý orgán, mu udeľuje aj absolutórium.
Rozpočet: Rozpočtový riadok 06 01 06 – príspevok Euratomu na prevádzku Zásobovacej agentúry (predbežný návrh rozpočtu na rok 2008: 180 000 EUR, rozpočet na rok 2007: 230 000 EUR) je jediným viditeľným rozpočtovým riadkom pre túto agentúru.
Celý príspevok EÚ agentúre sa rozpočtuje na tomto riadku.
Spadá do okruhu 5 viacročného finančného rámca a pokrýva, ako je uvedené v poznámkach k rozpočtu, len „výdavky, ktoré agentúre vznikli pri jej činnosti“.
Výdavky agentúry na zamestnancov a budovy sú už zahrnuté v kapitole XX rozpočtu, t. j. vo všeobecných riadkoch pre budovy a zamestnancov GR Komisie pre energetiku a dopravu.
Kvôli tomuto veľmi nezvyčajnému uvedeniu (alebo skôr neuvedeniu) agentúry v rozpočte EÚ sa spravodajkyni nepodarilo s určitosťou stanoviť skutočnú výšku rozpočtu Zásobovacej agentúry Euratomu.
Jej rozpočet, ktorého je príspevok EÚ len časťou, nie je zverejnený na jej internetovej stránke, ani v inom ľahko dostupnom dokumente alebo databáze.
Nový návrh
Podľa názoru spravodajkyne navrhovaný nový štatút skutočne nerieši problémy uvedené vyššie.
V skutočnosti dokonca zvyšuje nedostatok transparentnosti a vytvára ďalšie nezrovnalosti:
Agentúra má právnu subjektivitu (článok 2 ods. 1) a finančnú autonómiu (článok 6 ods. 1), ale zostáva pod dohľadom Komisie, „ktorá jej môže vydávať príkazy“(článok 5 ods. 1).
Agentúra môže z vlastnej iniciatívy prijať akékoľvek „opatrenia týkajúce sa jej vnútornej organizácie“ (článok 2 ods. 4), ale stráca právo menovať zástupcov (pôvodný článok bol vypustený).
Generálny riaditeľ a zamestnanci agentúry „sú úradníci Európskych spoločenstiev“ (článok 4 ods. 1 – dokonca už tu nie je jasné, či to znamená, že zamestnancami agentúry sa môžu prednostne stať len menovaní úradníci EÚ), ale odmeňovanie zamestnancov nie je súčasťou výdavkov agentúry, ktoré sú zverejnené v rozpočte EÚ.
Príspevok EÚ/ Euratomu na prevádzku [!]
Zásobovacej agentúry (rozpočtový riadok 06 01 06) zverejnený v rozpočte EÚ má pokryť „ správne výdavky na pracovníkov a poradný výbor“ (článok 7 ods. 4) a spadá do okruhu 5 viacročného finančného rámca, atď.
Záver
Podľa názoru spravodajkyne spočíva problém s touto agentúrou v jej hybridnej forme: v praxi očividne mnoho rokov fungovala ako útvar Komisie, aj keď teoreticky bola Zmluvou o Euratome zriadená ako agentúra s právnou subjektivitou a značným stupňom finančnej autonómie – inak by nemusela mať svoj vlastný štatút (ktorý útvary Komisie zvyčajne nemajú).
Spravodajkyňa si je plne vedomá skutočnosti, že Zásobovacia agentúra Euratomu nie je založená na Zmluve o ES, ale na Zmluve o Euratome, že má osobitnú históriu a že kvôli povahe jej úloh je pre niektoré členské štáty citlivou záležitosťou a preto určite nie je štandardnou decentralizovanou agentúrou v poňatí modernej EÚ.
Napriek všetkým týmto výhradám má však zásobovacia agentúra v podobe opísanej v štatúte určité nápadné znaky agentúry (okrem svojho názvu), a čo je dôležitejšie pre Výbor pre rozpočet, dostáva príspevok od Európskej únie.
Spravodajkyňa sa preto z dôvodu transparentnosti a v súlade so zámerom Zmluvy o Euratome zriadiť agentúru rozhodla uviesť agentúru jasne a zrozumiteľne v rozpočte EÚ analogicky s inými agentúrami, úradmi alebo v súčasnosti módnymi ad hoc orgánmi.
To znamená, že všetky výdavky EÚ na agentúru vrátane výdavkov na zamestnancov by mali byť jasne viditeľné v rozpočte.
Príspevok EÚ a plán pracovných miest (vrátane akýchkoľvek úprav) musí schváliť rozpočtový orgán.
Z dôvodu, že Komisia nezaslala spolu s návrhom žiadny finančný výkaz, spravodajkyňa nemôže v tejto etape zhodnotiť finančné náklady na agentúru najmä preto, že náklady na zamestnancov a infraštruktúru nie sú v súčasnosti zahrnuté v rozpočtovom riadku 06 01 06.
Nemôže preto vykonať riadne odôvodnené hodnotenie, či návrh je alebo nie je zlučiteľný s viacročným finančným rámcom na roky 2007 - 2013.
Spravodajkyňa by chcela poukázať aj na to, že ak sa všetky náklady na agentúru, ktoré platí Európska únia uvedú v rozpočte samostatne, mohlo by sa tvrdiť, že to predstavuje prípad nového „orgánu“ v zmysle článku 47 medziinštitucionálnej dohody.
Potom by sa rozpočtový orgán musel dohodnúť na financovaní tejto agentúry (čiastočne novej pre rozpočet EÚ) v trialógu.
Tým by sa mohla zabezpečiť kompatibilita s viacročným finančným rámcom na roky 2007 – 2013.
POZMEŇUJÚCE a doplńujúce návrhy
Výbor pre rozpočet vyzýva Výbor pre priemysel, výskum a energetiku, aby ako gestorský výbor zaradil do svojej správy tieto pozmeňujúce a doplňujúce návrhy:
Návrh legislatívneho uznesenia
Pozmeňujúci a doplňujúci návrh
1
Odsek 1a (nový)
1a. domnieva sa, že výdavky rozpočtu EÚ na Zásobovaciu agentúru Euratomu musia byť zlučiteľné s relevantným stropom nového viacročného finančného rámca a s ustanoveniami bodu 47 medziinštitucionálnej dohody zo 17. mája 2006;
Pozmeňujúci a doplňujúci návrh
2
Odsek1b (nový)
1b. pripomína, že stanovisko, ktoré prijal Výbor pre rozpočet, nevylučuje výsledok postupu stanoveného v bode 47 MID zo 17. mája 2006, ktorý sa vzťahuje na zriadenie Zásobovacej agentúry Euratomu;
Text predložený Komisiou
Ú. v.
EÚ C ..., 12.6.2007, s. ....
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
3
Citácia 1a (nová)
So zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení 2 , a najmä na jej bod 47,
2 Ú. v.
EÚ C 139, 14.
6.
2006, s.
1.
Odôvodnenie
Zásobovacia agentúra Euratomu sa zriaďuje ako nová agentúra.
Treba to zohľadniť v právnych základoch, na ktoré rozhodnutie odkazuje.
Pozmeňujúci a doplňujúci návrh
4
Príloha článok 2 odsek 4
4.
Komisia môže z vlastnej iniciatívy prijať akékoľvek ďalšie opatrenia týkajúce sa jej vnútornej organizácie, ktoré môžu byť potrebné pre vykonávanie jej úloh v rámci Spoločenstva aj mimo neho.
4.
Agentúra môže z vlastnej iniciatívy prijať akékoľvek ďalšie opatrenia týkajúce sa jej vnútornej organizácie, ktoré môžu byť potrebné pre vykonávanie jej úloh v rámci Spoločenstva aj mimo neho za predpokladu, že tieto opatrenia nemajú žiadne závažné finančné dôsledky .
Oznámi Európskemu parlamentu a Rade (ďalej len „rozpočtový orgán“) každý projekt, ktorý by mohol mať závažné finančné dôsledky na financovanie jej rozpočtu, najmä každý projekt, ktorý sa vzťahuje k majetku, napríklad prenájom alebo kúpu budov.
Informuje o tom Komisiu.
Odôvodnenie
Agentúre nemožno dovoliť, aby nezávisle rozhodovala o opatreniach s významnými finančnými dôsledkami.
Pozmeňujúci a doplňujúci návrh
5
Príloha článok 3 odsek 1
1.
Generálneho riaditeľa vymenúva Komisia.
1.
Generálneho riaditeľa vymenúva Komisia po porade s poradným výborom na základe osobných zásluh, administratívnych a riadiacich schopností a relevantných odborných skúseností .
Odôvodnenie
Kritériá, na základe ktorých je menovaný generálny riaditeľ, musia byť objektívne.
Pozmeňujúci a doplňujúci návrh
6
Príloha článok 3 odsek 4
4.
Generálny riaditeľ každý rok predkladá Komisii správu o činnosti agentúry v predchádzajúcom roku a pracovný program na nadchádzajúci rok.
4.
Generálny riaditeľ každý rok predkladá Komisii správu o činnosti agentúry v predchádzajúcom roku a pracovný program na nadchádzajúci rok.
Táto správa a pracovný program sa postúpia Európskemu parlamentu a Rade.
Odôvodnenie
Z dôvodu transparentnosti sa od všetkých agentúr vyžaduje, aby správy o svojej činnosti a pracovné programy postupovali Parlamentu a Rade.
Pozmeňujúci a doplňujúci návrh
7
Príloha článok 4 odsek 1
1.
Generálny riaditeľ a zamestnanci agentúry sú úradníci Európskych spoločenstiev, ktorí podliehajú Služobnému poriadku úradníkov Európskych spoločenstiev a pravidlám prijatým spoločne inštitúciami Európskych spoločenstiev na účely uplatňovania tohto služobného poriadku.
Úradníkov vymenúva a plat im vypláca Komisia.
1.
Na zamestnancov agentúry sa vzťahuje Služobný poriadok úradníkov Európskych spoločenstiev, Podmienky zamestnávania ostatných zamestnancov Európskych spoločenstiev a pravidlá prijaté spoločne inštitúcie Európskych spoločenstiev na účely uplatňovania tohto služobného poriadku a podmienok zamestnávania .
Odôvodnenie
Generálny riaditeľ a zamestnanci agentúry by sa podľa možnosti nemali vyberať len spomedzi úradníkov ES.
Pozmeňujúci a doplňujúci návrh
8
Príloha článok 4 odsek 1 a (nový)
1a.
Vo vzťahu k svojim zamestnancom vykonáva agentúra právomoci zverené menovaciemu orgánu .
Odôvodnenie
Tak ako v ktorejkoľvek inej agentúre by mala agentúra sama vymenúvať svojich zamestnancov a vyplácať im mzdy .
Pozmeňujúci a doplňujúci návrh
9
Príloha článok 7 odsek 3
3.
Príjmy agentúry pozostávajú z príspevku Spoločenstva, bankového úroku a príjmu z kapitálu a bankových investícií a ak je to potrebné, aj z provízií z transakcií, ako sa predpokladá v článku 54 zmluvy, a z pôžičiek.
3.
Príjmy agentúry pozostávajú z príspevku Spoločenstva zapísaného vo všeobecnom rozpočte Európskej únie (oddiel Komisia) , bankového úroku a príjmu z kapitálu a bankových investícií a ak je to potrebné, aj z provízií z transakcií, ako sa predpokladá v článku 54 zmluvy, a z pôžičiek.
Financovanie agentúry podlieha súhlasu rozpočtového orgánu v zmysle medziinštitucionálnej dohody zo 17. mája 2006.
Odôvodnenie
Z dôvodu transparentnosti musí príspevok Spoločenstva jasne figurovať v rozpočte EÚ tak, ako je to v prípade všetkých ostatných agentúr .
Na tomto mieste je takisto dôležité upozorniť na to, že takisto sa bude musieť dosiahnuť dohoda o financovaní Zásobovacej agentúry Euratomu .
Pozmeňujúci a doplňujúci návrh
10
Príloha článok 7 odsek 4
4.
Výdavky agentúry zahrnujú správne výdavky na pracovníkov a poradný výbor , ako aj výdavky vyplývajúce zo zmlúv uzavretých s tretím stranami.
4.
Výdavky agentúry zahrnujú výdavky na pracovníkov, správne , infraštruktúrne a prevádzkové výdavky vrátane výdavkov vyplývajúcich zo zmlúv uzavretých s tretími stranami.
Odôvodnenie
Z dôvodu transparentnosti by mali byť všetky výdavky na agentúru v rozpočte EÚ zoskupené do dvoch rozpočtových riadkov, jedného pre výdavky na zamestnancov a správu a druhého pre prevádzkové výdavky.
Pozmeňujúci a doplňujúci návrh
11
Príloha článok 7 odsek 5a (nový)
5a.
Komisia zašle odhad rozpočtovému orgánu spolu s predbežným návrhom rozpočtu Európskej únie.
Odôvodnenie
Z dôvodu transparentnosti by rozpočtový orgán mal dostať kópiu odhadu príjmov a výdavkov agentúry, čo umožní porovnanie odhadu s údajmi v predbežnom návrhu rozpočtu.
Pozmeňujúci a doplňujúci návrh
12
Príloha článok 7 odsek 6
6.
Na základe odhadu Komisia zaznamená do predbežného návrhu všeobecného rozpočtu Európskej únie odhady, ktoré považuje za nevyhnutné pre plán pracovných miest, a výšku dotácie, akou má byť zaťažený všeobecný rozpočet.
6.
Na základe odhadu Komisia zaznamená do predbežného návrhu všeobecného rozpočtu Európskej únie odhady, ktoré považuje za nevyhnutné pre plán pracovných miest, a výšku dotácie, akou má byť zaťažený všeobecný rozpočet predložený rozpočtovému orgánu v súlade s článkom 272 zmluvy .
Odôvodnenie
Článok 272 zmluvy stanovuje právomoci rozpočtového orgánu s ohľadom na autorizáciu plánu pracovných miest a príspevku Spoločenstva na agentúru.
Pozmeňujúci a doplňujúci návrh
13
Príloha článok 7 odsek 7
7.
V rámci rozpočtového postupu rozpočtový orgán povoľuje prostriedky pre dotáciu agentúre a prijíma plán pracovných miest, ktorý sa v pláne pracovných miest Komisie uvádza oddelene.
7.
V rámci rozpočtového postupu rozpočtový orgán povoľuje prostriedky pre dotáciu agentúre a prijíma plán pracovných miest, ktorý sa v rozpočte Európskej únie uverejní oddelene.
Odôvodnenie
Z dôvodu transparentnosti by sa plán pracovných miest agentúry nemal uverejňovať spolu s plánom pracovných miest Komisie, ale samostatne, ako je to v prípade ostatných agentúr, úradov a orgánov.
Pozmeňujúci a doplňujúci návrh
14
Príloha článok 7 odsek 9
9.
Každá zmena plánu pracovných miest a rozpočtu agentúry je predmetom pozmeňujúceho rozpočtu , ktorý sa prijíma rovnakým postupom ako pôvodný rozpočet .
Úpravy plánu pracovných miest sa predkladajú rozpočtovému orgánu.
Pozmeňujúce rozpočty sa posielajú na vedomie Európskemu parlamentu a Rade.
9.
Každá zmena plánu pracovných miest a rozpočtu agentúry je predmetom pozmeňujúceho rozpočtu a podlieha postupu uvedenému v odsekoch 5 až 8 .
Odôvodnenie
Zmeny rozpočtu agentúry vrátane zmien plánu pracovných miest podliehajú schváleniu rozpočtovým orgánom.
Pozmeňujúci a doplňujúci návrh
15
Príloha článok 8 odsek 10
10.
Rozpočtové nariadenia týkajúce sa agentúry sa prijme v súlade s článkom 183 zmluvy.
10.
Rozpočtové nariadenie týkajúce sa agentúry sa prijme v súlade s článkom 183 zmluvy.
Nesmie sa odchýliť od nariadenia Komisie (ES, Euratom) č. 2343/2002 z 23. decembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev 1 , pokiaľ si to osobitne nevyžaduje prevádzka agentúry a Komisia na to nedala vopred svoj súhlas.
_____________________
1 Ú. v.
ES L 357, 31.
12.
2002, s.
72.
Odôvodnenie
Výnimky z nariadenia č. 2343/2002 by sa mali vyskytovať v absolútne minimálnej miere.
Agentúra musí presvedčivo dokázať, že takáto výnimka je jediný spôsob, ktorý zaručí jej riadne fungovanie v rámci ustanovujúceho rozhodnutia.
POSTUP
Názov
Štatút Zásobovacej agentúry Euroatomu
Referenčné čísla
KOM(2007)0119 - C6-0131/2007 - 2007/0043(CNS)
Gestorský výbor
ITRE
Výbor, ktorý predložil stanovisko
dátum oznámenia na schôdzi
BUDG
24.5.2007
Spravodajkyňa výboru požiadaného o stanovisko
dátum menovania
Jutta Haug
20.9.2004
Prerokovanie vo výbore
17.7.2007
13.9.2007
13.9.2007
Dátum prijatia
13.9.2007
Výsledok záverečného hlasovania
+:
–:
0:
18
Poslanci prítomní na záverečnom hlasovaní
Reimer Böge, Simon Busuttil, Brigitte Douay, Göran Färm, Ingeborg Gräßle, Catherine Guy-Quint, Jutta Haug, Ville Itälä, Anne E. Jensen, Janusz Lewandowski, Nils Lundgren, Jan Mulder, Anders Samuelsen, Esko Seppänen, László Surján, Kyösti Virrankoski, Ralf Walter
Náhradníci prítomní na záverečnom hlasovaní
Peter Šťastný
POSTUP
Názov
Štatút Zásobovacej agentúry Euroatomu
Referenčné čísla
KOM(2007)0119 - C6-0131/2007 - 2007/0043(CNS)
Dátum konzultácie s EP
14.5.2007
Gestorský výbor
dátum oznámenia na schôdzi
ITRE
24.5.2007
Výbory požiadané o stanovisko
dátum oznámenia na schôdzi
BUDG
24.5.2007
CONT
24.5.2007
ENVI
24.5.2007
AFCO
24.5.2007
Bez predloženia stanoviska
dátum rozhodnutia
CONT
27.3.2007
ENVI
3.5.2007
AFCO
7.6.2007
Spravodajca
dátum menovania
Romana Jordan Cizelj
12.4.2007
Prerokovanie vo výbore
7.6.2007
25.6.2007
Dátum prijatia
2.10.2007
Výsledok záverečného hlasovania
+:
–:
0:
38
6
1
Poslanci prítomní na záverečnom hlasovaní
Jan Březina, Philippe Busquin, Jerzy Buzek, Jorgo Chatzimarkakis, Silvia Ciornei, Pilar del Castillo Vera, Lena Ek, Nicole Fontaine, Adam Gierek, Umberto Guidoni, András Gyürk, Fiona Hall, David Hammerstein, Rebecca Harms, Mary Honeyball, Ján Hudacký, Romana Jordan Cizelj, Anne Laperrouze, Eluned Morgan, Angelika Niebler, Reino Paasilinna, Miloslav Ransdorf, Vladimír Remek, Mechtild Rothe, Paul Rübig, Andres Tarand, Radu Ţîrle, Patrizia Toia, Claude Turmes, Nikolaos Vakalis, Alejo Vidal-Quadras, Dominique Vlasto
Náhradníci prítomní na záverečnom hlasovaní
Alexander Alvaro, Pilar Ayuso, Ivo Belet, Manuel António dos Santos, Avril Doyle, Robert Goebbels, Françoise Grossetête, Erika Mann, John Purvis, Bernhard Rapkay, Silvia-Adriana Ţicău, Vladimir Urutchev, Lambert van Nistelrooij
